Subair Murder: two people attacked my son says Abubakar | Indian Express Malayalam\nsubair murder two people attacked my son says abubakar\nഇന്ന് ഉച്ചയ്ക്ക് ഒന്നരയോടെയായിരുന്നു സുബൈറിനെ കാറിലെത്തിയ ഒരു സംഘം ആക്രമിച്ചത്\nUpdated: April 15, 2022 8:29:31 pm\nപാലക്കാട്: എലപ്പുള്ളിയില് എസ് ഡി പി ഐ പ്രവര്‍ത്തകന് സുബൈറിനെ ആക്രമിച്ചത് രണ്ട് പേരാണെന്ന് പിതാവ് അബുബക്കര്. എന്നാല് അക്രമി സംഘത്തില് എത്ര പേരുണ്ടായിരുന്നെന്ന് വ്യക്തമായ മനസലാക്കാന് കഴിഞ്ഞില്ലെന്നും അദ്ദേഹം പറയുന്നു. സുബൈറിനെ ആക്രമിച്ചത് നാല് പേരാണെന്നും അവര് മുഖം മൂടി ധരിച്ചിരുന്നെന്നും സാക്ഷി മൊഴി പൊലീസിന് ലഭിച്ചതായും വിവരമുണ്ട്. എന്നാല് ഇത് സംബന്ധിച്ച് ഔദ്യോഗിക സ്ഥിരീകരണമില്ല.\n”ജുമുഅ കഴിഞ്ഞ് വീട്ടിലേക്ക് പോകുന്ന വഴിയായിരുന്നു കാര് ഞങ്ങളെ ഇടിച്ചിട്ടത്. ഞാന് സൈഡിലേക്ക് മറിഞ്ഞുവീണു, ഇടിയുടെ ആഘാതത്തില് വണ്ടിയും സുബൈറും മുന്നോട്ടുപോയാണ് വീണത്. വീണതിന് ശേഷം അവര് അക്രമിക്കുകയായിരുന്നു. ശേഷം അവര് തിരിച്ച് മറ്റൊരു കാറില് പോയി. അക്രമിസംഘത്തിലെ രണ്ടുപേരെയാണ് ഞാന് കണ്ടത്. ബാക്കി എത്ര പേരുണ്ടായിരുന്നുവെന്ന് വ്യക്തമല്ല,” അബൂബക്കര് പറഞ്ഞു.\nകൊലപാതകവുമായ ബന്ധപ്പെട്ട് മറ്റു ചില വിവരങ്ങളും പുറത്ത് വരുന്നുണ്ട്. അക്രമികള് സഞ്ചിരച്ച കാറുകളില് ഒന്ന് നേരത്തെ പാലക്കാട് കൊല്ലപ്പെട്ട ആര്‍എസ്എസ് പ്രവര്‍ത്തകന് സഞ്ജിത്തിന്റെ പേരിലുള്ളതാണെന്നാണ് പുതിയ കണ്ടെത്തല്. കൊല നടന്ന എലപ്പുള്ളിയില് തന്നെ കാര് ഉപേക്ഷിച്ചാണ് അക്രമി സംഘം രക്ഷപെട്ടത്. നിലവില് ഈ കാര് പൊലീസിന്റെ കസ്റ്റഡിയിലാണ്. പ്രതികള് തമിഴ്നാട്ടിലേക്ക് കടന്നതായാണ് സംശയിക്കപ്പെടുന്നത്.\nഇന്ന് ഉച്ചയ്ക്ക് ഒന്നരയോടെയായിരുന്നു സുബൈറിനെതിരെ ആക്രമണമുണ്ടായത്. ജമുഅ നമസ്കാരം കഴിഞ്ഞ മടങ്ങവെ പിതാവ് അബുബക്കറിന്റെ മുന്നിലിട്ടായിരുന്നു സുബൈറിനെ ആക്രമിച്ചത്. സുബൈറിന്റെ കൈകള്‍ക്കും കാലിനും തലയ്ക്കും വെട്ടേറ്റതായാണ് പ്രാഥമിക നിഗമനം. സുബൈറിനെ ജില്ലാ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. കൊലപാതകത്തിന് പിന്നില് ആര്‍എസ്എസ് ആണെന്ന് എസ് ഡി പി ഐ ആരോപിച്ചു.\nAlso Read: Kerala Weather: ഒറ്റപ്പെട്ട ശക്തമായ മഴയ്ക്ക് സാധ്യത; നാല് ജില്ലകളില് ജാഗ്രതാ നിര്‍ദേശം\nWeb Title: Subair murder two people attacked my son says abubakar\nKerala Nirmal Lottery NR-272 Result: നിർമൽ NR-272 ഭാഗ്യക്കുറിയുടെ നറുക്കെടുപ്പ് ഫലം പ്രഖ്യാപിച്ചു


ഗ്രൂപ്പ് ചാറ്റിൽ പുതിയ സുരക്ഷയുമായി വാട്സ് ആപ്പ്... - The Kerala Online\nPosted on April 4, 2019 Author Chief Editor\tComments Off on ഗ്രൂപ്പ് ചാറ്റിൽ പുതിയ സുരക്ഷയുമായി വാട്സ് ആപ്പ്…\nഗ്രൂപ്പിൽ ചേർക്കുന്നതിന് ഇനി അനുമതി തേടണം..\nഗ്രൂപ്പുകളിൽ ചേർക്കുന്നതിനു മുൻപ് ചേർക്കേണ്ടയാളുടെ സമ്മതം നിർബന്ധമാക്കുന്നതിനുള്ള നടപടി ക്രമങ്ങളടങ്ങിയ പുതിയ പരിഷ്കാരവുമായി വാട്സ പ്പിന്റെ പുതിയ വേർഷൻ വരുന്നു.\nതിരഞ്ഞെടുപ്പിന് മുമ്പ് വാട്സപ്പ് സ്വീകരിക്കുന്ന ശ്രദ്ധേയമായ നടപടികളിലൊന്നാണിത്. ഇപ്പോൾ ഗ്രൂപ്പുകളിൽ ചേർക്കുന്നതിനു വ്യക്തികളുടെ സമ്മതം ആവശ്യമില്ല.\nപരിഷ്കാരം നിലവിൽ വരുമ്പോൾ, വാട്സാപ്പിന്റെ സെറ്റിങ്ങ്സിൽ “നോബഡി ” “മൈ കോണ്ടാക്ടസ് ” “എവരി വൺ ” എന്നീ ഓപ്ഷനുകൾ തിരഞ്ഞെടുക്കാം.\n‘നോ ബഡി ‘ എന്ന ഓപ്ഷൻ തിരഞ്ഞെടുത്താൽ അനുമതിയോടെ മാത്രമേ ഒരാളെ ഗ്രൂപ്പിൽ ചേർക്കാനാകൂ. ”മൈ കോണ്ടാക്റ്റ് ” കൊടുത്താൽ കോണ്ടാക്റ്റ് ലിസ്റ്റിലുള്ളവർക്ക് അനുമതിയില്ലാതെ ചേർക്കാം. എവരി വൺ എന്ന ഓപ്ഷൻ തിരഞ്ഞെടുത്താൽ ഇപ്പോഴത്തെ നില തന്നെ തുടരും.\nഗ്രൂപ്പിലേക്കുള്ള ക്ഷണം3ദിവസം നില നിന്ന്, മറുപടിയില്ലാത്ത പക്ഷം റദ്ദാക്കുന്നതാണ്. ഉടനെത്തന്നെ അപ്ഡേറ്റ് നിലവിൽ വരും..\nതിരുവനന്തപുരം : ഭിന്നശേഷിക്കാരായ വോട്ടര്‍ന്മാരെ പോളിങ് ബൂത്തിലെത്തിക്കാന് സംവിധാനവുമായി തെരഞ്ഞെടുപ്പ് കമ്മീഷന് . ഇനി ഭിന്നശേഷിക്കാര് സര്‍ക്കാര് ചെലവിലാകും വോട്ട് രേഖപ്പെടുത്താന് പോളിങ് ബൂത്തിലെത്തുക . ഭിന്നശേഷിക്കാരെ ബൂത്തിലെത്തിച്ച് വോട്ടു രേഖപ്പെടുത്തിയ ശേഷം തിരിച്ചു വീട്ടിലെത്തിക്കാനായുള്ള വാഹന സംവിധാന നടപടികളാണിത് . സാമൂഹ്യ നീതി വകുപ്പാണ് ഇതിനുള്ള നടപടികള് സ്വീകരിക്കുന്ന് . മുന്‍പ് പാര്‍ട്ടി പ്രവര്‍ത്തകരുടെ സഹായത്താല് പോളിങ് ബൂത്തില് എത്തുന്ന ഭിന്നശേഷിക്കാര്‍ക്ക് സ്വന്തം ഇഷ്ടപ്രകാരം വോട്ടു ചെയ്യാനുള്ള അവകാശം നിഷേധിക്കപ്പെടുന്ന സാഹചര്യത്തിലാണ് തെരെഞ്ഞെടുപ്പ് കമ്മീഷന്റെ പുതിയ […]


വീട്ടമ്മമാരുടെ ഉപരോധ സമരം എല്.ഡി.എഫിനുള്ള സ്വീകാര്യത -പിണറായി | USA Malayalam News Paper\nവീട്ടമ്മമാരുടെ ഉപരോധ സമരം എല്.ഡി.എഫിനുള്ള സ്വീകാര്യത -പിണറായി\nStory Dated: Thursday, December 19, 2013 08:01 hrs UTC\nസമരം നടത്തുമ്പോള് ജനങ്ങള്‍ക്ക് ചെറിയ ബുദ്ധിമുട്ടുകള് ഉണ്ടാവുക സ്വാഭാവികമാണെന്നും സമരം ഉയര്‍ത്തുന്ന മുദ്രാവാക്യങ്ങള്‍ക്കാണ് പ്രസക്തിയെന്നും സി.പി.എം സംസ്ഥാന സെക്രട്ടറി പിണറായി വിജയന്. ഇടതുമുന്നണിയുടെ നേതൃത്വത്തില് മുഖ്യമന്ത്രിയുടെ ഒൗദ്യോഗിക വസതിയായ ക്ളിഫ് ഹൗസിനു മുന്നില് വീട്ടമ്മമാര് നടത്തുന്ന ഉപരോധ സമരം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nനമ്മുടെ സമൂഹം പല അവകാശങ്ങളും നേടിയെടുത്തത് ശക്തമായ പ്രക്ഷോഭങ്ങളിലൂടെയും സമരങ്ങളിലൂടെയുമാണ്. കുറേക്കാലം മുമ്പ് സ്ത്രീകള് നടത്തിയ മാറുമറക്കല് സമരം സമൂഹത്തിന് ഒരിക്കലും മറക്കാന് കഴിയില്ല. പല രീതിയിലുള്ള സമരമുറകളും നമ്മള് കണ്ടിട്ടുണ്ട്. അതുകൊണ്ടെല്ലാം മാറ്റങ്ങളും ഉണ്ടായിട്ടുണ്ട്. സഞ്ചാര സ്വാതന്ത്ര്യമുള്‍പ്പെടെയുള്ളവ നേടിയെടുത്തത് സമരങ്ങളിലൂടെ തന്നെയാണ്.\nവീട്ടമ്മമാര് നടത്തുന്ന ക്ളിഫ്ഹൗസ് ഉപരോധം, എല്.ഡി.ഫിന്‍്റെ സമരത്തിന് നല്‍കുന്ന സ്വീകാര്യതയാണ് കാണിക്കുന്നതെന്നും പിണറായി വിജയന് പറഞ്ഞു.\nസോളാര് തട്ടിപ്പിനെതിരെ എല്.ഡി.എഫ് നടത്തുന്നത് ന്യായമായ സമരമാണ്. മുഖ്യമന്ത്രിയുടെ രാജിക്കായി പ്രക്ഷോഭം തുടരുക തന്നെ ചെയ്യുമെന്നും അദ്ദേഹം വ്യക്തമാക്കി. പ്രസംഗത്തില് അദ്ദേഹം മാധ്യമങ്ങളെ നിശിതമായി വിമര്‍ശിച്ചു.


വള്‍ഗര് മെറ്റീരിയലിസത്തിനേക്കാള് ഞാന് ആദരിക്കുന്നത് സര്‍ഗാത്മക ആത്മീയതയെ- കെ.ഇ എന് – malabarinews.com\nവള്‍ഗര് മെറ്റീരിയലിസത്തിനേക്കാള് ഞാന് ആദരിക്കുന്നത് സര്‍ഗാത്മക ആത്മീയതയെ- കെ.ഇ എന്\nPosted on January 31, 2012 September 21, 2013 by newsmal\nസംസ്‌കാരം, സംഘടന, സ്വത്വം\nഅക്കാദമിയുടെ നേതൃത്വത്തില് വയനാട്ടിലെ കര്‍ഷക ആത്മഹത്യകളുടെ പശ്ചാത്തലത്തില് നടത്തിയ ഒരു യാത്രയാണ് ഓര്‍മ വരുന്നത്. ദാരിദ്ര്യവും ദുരിതവും നിറഞ്ഞു നിന്ന ഗ്രാമങ്ങളിലേക്ക് കവികളും കലാകാരന്മാരും എഴുത്തുകാരും ഉള്‍പ്പെടുന്ന ഒരു സംഘമാണ് യാത്ര തിരിച്ചത്. ദാരിദ്ര്യത്തിനും ദുരിതത്തിനും മുന്നില് സാമ്പത്തിക സഹായം പോലെ തന്നെ പ്രസക്തമാണ് സാംസ്‌കാരികമായ പ്രതിരോധങ്ങളും.\nഉയിര്‍പ്പ് എന്ന് പേര് നല്‍കിയ ഈ യാത്ര വീണുകിടക്കുന്നവരെ ഉയര്‍ത്തിക്കൊണ്ടുവരാന് ഉതകിയത് ഇങ്ങിനെയാണ്.\nനൂറ് ശതമാനം സാക്ഷാത്കരിക്കുന്നവ ആദര്‍ശങ്ങളല്ല, യാഥാര്‍ത്ഥ്യങ്ങളാണ്. ഇടതുപക്ഷത്തിന്റെ സാന്നിദ്ധ്യം ഒന്ന് മാത്രമാണ് ആദര്‍ശങ്ങള്‍ക്ക് പോലും പശ്ചാത്തലമുണ്ടാക്കുന്നത്. കേരളത്തില് മാത്രം എത്രത്തോളം ചെയ്യാന് കഴിയും എന്നതില് പരിമിതികള് ഉണ്ട്. ഇത് തീര്‍ച്ചയായും ഒന്നും പറ്റില്ല എന്ന അശുഭബോധം കൊണ്ട് പകരം വയ്ക്കാവുന്നതല്ല.\nലിംഗവിവേചനം, ജാതി വിവേചനം എന്നിവ ഇന്നും അതിരൂക്ഷമായി തുടരുന്നുണ്ട്. നമ്മുടെ തെറിവാക്കുകളൊക്കെതന്നെ സ്ത്രീ വിരുദ്ധവും ദളിത് വിരുദ്ധവുമായ ഫാസിസ്റ്റ് മനോനിലകളുടെ ആവിഷ്‌കാരങ്ങളാണ്. സ്വാമിവിവേകാനന്ദന് ദൈവത്തിന്റെ പദവിയിലേക്കുയര്‍ത്തിയ കൊശവന്‍മാര് നമ്മുടെ പഴഞ്ചൊല്ലുകളിലും എടുത്തുപറയലുകളിലും മോശക്കാരാവുന്നത് ഇത്തരം ആവിഷ്‌കാരങ്ങളിലൂടെയാണ്. ഇതിനെ സ്ത്രീകള് മാത്രം അണിനിരന്ന് ചെറുത്ത് തോല്‍പ്പിക്കുക അല്ലെങ്കില് ദളിതര് മാത്രം കൂട്ടുചേര്‍ന്ന് ചെറുക്കുക എന്ന അര്‍ത്ഥത്തില് സ്വത്വരാഷ്ട്രീയം അപകടകരമാണ്. അതേ സമയം സ്വത്വം പരിഗണിക്കപ്പെടേതാണ്. സ്വത്വപ്രശ്‌നങ്ങള് ജനാധിപത്യപരമായി പരിഹരിക്കപ്പെടേണ്ടതാണ്. കാരണം സ്വത്വം യാഥാര്‍ത്ഥ്യമാണ്. പി.സി. ജോര്‍ജിന് പട്ടികജാതിക്കര് എന്ന് ഇന്നും ആക്ഷേപിക്കാന് കഴിയുന്നത് അതുകൊണ്ടാണ്.\nഇന്ത്യയില് വര്‍ഗ്ഗ സമൂഹങ്ങള് രൂപം കൊണ്ടുവന്നത് സവര്‍ണരും അവര്‍ണരുമായിട്ടാണ്. അതുകൊണ്ടു തന്നെ ജനാധിപത്യ സമരങ്ങളില് സ്വത്വപരമായ പീഢനങ്ങള് അനുഭവിക്കുന്നവര്‍ക്ക് വഹിക്കാനുള്ള പങ്ക് വലുതാണ്. വര്‍ഗ്ഗരാഷ്ട്രീയം എന്നത് സാമ്പത്തിക രംഗത്ത് നടത്തേണ്ട സമരങ്ങള് മാത്രമാണ്, സാമൂഹികമായ അടിച്ചമര്‍ത്തലുകള്‍ക്കെതിരെ നടത്തേണ്ട സമരങ്ങളല്ല എന്ന നിലപാട് ഇന്ന്\nസവര്‍ണരായവര്‍ക്ക് സവര്‍ണരായി തുടരാനും പുരുഷന്മാര്‍ക്ക് പുരുഷന്മാരായി തുടരാനും അതുവഴി ഇന്നനുഭവിക്കുന്ന സൗകര്യങ്ങള് നിലനിര്‍ത്താനുമുള്ള ഒരടവ് മാത്രമാണ്.\nഞാന്, കൈയ്യെഴുത്ത്, ഈ-എഴുത്ത്, ചാനല് ചില്ലകള്\nകേരളത്തിലെ കമ്മ്യൂണിസ്റ്റ് പാര്‍ട്ടിയില് സമീപകാലത്തുണ്ടായ വിഭാഗീയതയുടെ ഭാഗമായി ഒരുപാട് കാര്യങ്ങള് സംഭവിച്ചിട്ടുണ്ട്. അവ പാര്‍ട്ടിയുടെ തന്നെ തെറ്റു തിരുത്തലിന്റെയും സമീപനങ്ങളുടെയും അടിസ്ഥാനത്തില് പരിശോധിക്കപ്പെടേണ്ട പ്രശ്‌നങ്ങളാണ്. കമ്മ്യൂണിസ്റ്റ് പാര്‍ട്ടി അതിന്റെ സാധാരണ പ്രവര്‍ത്തനങ്ങളില് നിന്ന് വ്യത്യസ്തമായ ഒരു ഘട്ടത്തിലൂടെയാണ് കഴിഞ്ഞ എട്ടുപത്ത് വര്‍ഷങ്ങളായി കടന്നുപോയിക്കൊണ്ടിരിക്കുന്നത്. വിഭാഗീയതയുടെ പശ്ചാതലത്തില് കമ്മ്യൂണിസ്റ്റ് രീതിശാസ്ത്രം ഫലപ്രദമായ രീതിയില് ആവിഷ്‌കരിക്കപ്പെട്ടെന്നുവരില്ല. ഇതില് ആര്‍ക്കൊക്കെ, എത്രയൊക്കെ തെറ്റുപറ്റി എന്നത് പരിശോധിക്കപ്പെടേണ്ടതാണ്.\nഞാന് അച്ചടിയുഗത്തിലെ അവസാനത്തെ മനുഷ്യനാകാന് ഇപ്പോഴും തീവ്രമായി ആഗ്രഹിക്കുന്നു. സൈബര് ഇടത്തിന്റെ സാധ്യതകളിലേക്ക് വരാത്തത് വ്യക്തിപരമായ കൃത്യാന്തരബാഹുല്യം കൊണ്ടുമാത്രം.\nസൈബര് ഇടങ്ങള് മൂലധന വിമുക്തമാണ് എന്നത് ഒരു വ്യാമോഹം മാത്രമായിരിക്കുന്നു. ഗ്രാംഷി കമ്മ്യൂണിസ്റ്റ് വിരുദ്ധതയായി നീരീക്ഷിച്ച നാട്ടുനടപ്പിന്റെ അഥവാ സാമാന്യ ബോധത്തിന്റെ അധീശത്വത്തില് നിന്ന് ഈ ഇടങ്ങളും മുക്തമല്ല. കൈകാര്യം ചെയ്യുന്നവരുടെ സാംസ്‌കാരിക മൂലധനത്തിന്റെ പ്രഭാവമാണ് ഇത്തരം മാധ്യമങ്ങളുടെ സ്വഭാവത്തെ നിര്‍ണയിക്കുന്നത്. സൈബര് ഇടങ്ങള് അച്ചടി മാധ്യമങ്ങളുടെ പ്രസക്തി ചോര്‍ത്തികളയും എന്ന് ഞാന് കരുതുന്നില്ല. സൈബര് ഇടങ്ങളും മുദ്രണ ഇടങ്ങളും തമ്മിലുള്ള കൊടുക്കല് വാങ്ങലുകള് ഇന്ന് അപൂര്‍വ്വമല്ല.\nവ്യക്തിപരമായി ടെലിവിഷന് ചര്‍ച്ചകളോടും ഞാന് വിമുഖനല്ല. അത് രാഷ്ട്രീയമാകണം എന്നു മാത്രം. ‘ഒരാള് അവിടെ നിന്നും ചായകുടിച്ചു ചോറ് തിന്നു. എന്താണ് അഭിപ്രായം’ എന്ന മട്ടിലുള്ള ചര്‍ച്ചകള് പരിഹാസ്യമാണെന്നു മാത്രം. എന്നാല് ഒരു ഘട്ടത്തില് കൂടുതല് കര്‍ക്കശമായ ചില നിലപാടുകളിലേക്ക് എത്തി പെടേണ്ടി വന്നു. ആശയം വ്യക്തമാക്കാന് ആവശ്യമായത്ര സമയം ലഭിക്കേണ്ടതുണ്ട്. പലപ്പോഴും യാത്രയില് ടെലിഫോണില് പ്രകടിപ്പിക്കുന്ന അഭിപ്രായങ്ങള് പാതിവഴിക്ക് മുറിക്കപ്പെടുകയും, മുറിയന് അഭിപ്രായങ്ങള്‍ക്കു മുകളില് ചര്‍ച്ച തുടരുകയും ചെയ്യുന്നു. ഇത് ആശ്യാസമല്ല എന്ന നിലപാടെടുത്തത്തോടെ ചാനലുകള് എന്നെ ഒഴിവാക്കി തരികയാണ് യഥാര്‍ത്ഥത്തില് ഉണ്ടായത്.\nഇന്ന് ഞാനൊരു വിദ്യാലയത്തിലെ കയ്യെഴുത്ത് മാസികയുടെ ഉദ്ഘാടനത്തിന് പോയിരുന്നു. സോഷ്യല് നെറ്റ് വര്‍ക്കുകളുടെ മലവെള്ള പാച്ചിലിലും കുട്ടികളുടെ കൈമുദ്ര പതിഞ്ഞ പുസ്തകങ്ങള് ഇറങ്ങുന്നുണ്ട്. ചാനലുകള് ആശയപ്രകാശനത്തിന് ഇടമൊരുക്കുന്നുണ്ടെങ്കിലും പൊതുയോഗങ്ങളുടെ പ്രസക്തി കുറഞ്ഞിട്ടില്ല.\nഎന്റെ അഭിപ്രായങ്ങളോട് യോജിച്ചും, വിയോജിച്ചും നടക്കുന്ന സൈബര് ചര്‍ച്ചകളുടെ കോപ്പികള് പലപ്പോഴും സുഹൃത്തുക്കളാണ് എത്തിച്ചുതരിക പതിവ്. ഉത്തരവാദിത്തത്തോടുകൂടി നടത്തുന്ന ഏത് ഇടപെടലിനും അതിന്റേതായ പ്രാധാന്യമുണ്ട്. ഏറ്റവും വലിയ മാധ്യമം ജീവിക്കുകയും, സ്വപ്നം കാണുകയും കലഹിക്കുകയും, പ്രതിഷേധിക്കുകയും, ചരിത്രത്തിന്റെ നൈരന്ത്യര്യമായി എന്നും നിലനില്‍ക്കുകയും ചെയ്യുന്ന മനുഷ്യനാണ്. മറ്റു മാധ്യമങ്ങള് ഈ യാഥാര്‍ത്ഥ്യത്തെ പിന്തുണക്കുകയും സഹായിക്കുകയും ചെയ്യുമ്പോഴാണ് അതിന്റെ പ്രസക്തി വെളിവാകുന്നത്. മലബാറി ന്യൂസിന് ഒരു മൂന്നാമത്തെ ചെവിയിലേക്ക് അതിന്റെ ശബ്ദം എത്തിക്കുവാന് കഴിയുമെങ്കില്, ഒരു ചെറിയ തീപ്പൊരി തെളിയിക്കാന് കഴിയുമെങ്കില് എന്നു ഞാനാഗ്രഹിക്കുന്നു.\nസ്വര്‍ഗം, നരകം, പുതിയ ലോകം\nസ്വര്‍ഗം, നരകം, പരലോകം ഞാനെഴുതുന്നത് ഏതാണ്ട് ഇരുപത്തി അഞ്ച് വര്‍ഷങ്ങള്‍ക്ക് മുമ്പാണ്. അന്ന് എന്റെ മുന്നിലുണ്ടായിരുന്ന പ്രശ്‌നം മതത്തോടുള്ളൊരു അക്കൗണ്ട് ക്ലോസ് ചെയ്യുക എന്നതായിരുന്നു. അതുകൊണ്ട് തന്നെ ഒരു പരുക്കന് മട്ടിലെഴുതപ്പെട്ട പുസ്തകമായിരുന്നു അത്. എന്നാല് ആ പുസ്തകത്തില് മുന്നോട്ട് വയ്ക്കുന്ന ഒരു പ്രപഞ്ച വീക്ഷണം ഇന്നും പ്രസക്തമാണ് എന്നതാണ് അതിന്റെ രണ്ടാം പതിപ്പിന് കാരണമാകുന്നത്. രണ്ടാം പതിപ്പിനെഴുതിയ ദീര്‍ഘമായ ആമുഖമാണ് ഇന്നത്തെ എന്റെ വിഷയം. ഇരുപത്തിഞ്ച് വര്‍ഷങ്ങള്‍ക്ക് മുമ്പ് ഞാന് മതത്തെ കണ്ടത് ഒരു ഏക വചനമായിട്ടാണ്. പുതിയ പതിപ്പിന്റെ ആമുഖം മതത്തിനകത്തെ വ്യത്യസ്ത പ്രവണതകളെ വിശകലന വിധേയമാക്കുന്നു. ആദ്യപതിപ്പ് തീര്‍ത്തും ഒരു മതവിമര്‍ശനമായി നിലനില്‍ക്കുമ്പോള് രണ്ടാം പതിപ്പിന്റെ ആമുഖം മതത്തിനകത്തെ പുരോഗമന ധാരകളെ കാണാന് തയ്യാറാകുന്നു. ഇത് എന്റെ മാത്രം സമീപനമല്ല. വിമോചന ദൈവശാസ്ത്രമടക്കമുള്ള ജനാധിപത്യ പ്രസ്ഥാനങ്ങളോടുള്ള ഇടതുപക്ഷ\nപ്രസ്ഥാനത്തിന്റെ സമീപനങ്ങളുടെ ഭാഗമാണ്. ഒരു വള്‍ഗര് മെറ്റീരയലിസ്റ്റിനേക്കാള് ഞാനിപ്പോള് ആദരിക്കുന്നത് ക്രിയേറ്റീവായ ആത്മീയ വാദിയേയാണ്.\nകണ്‍സ്യൂമറിസം മെറ്റീരിയലിസമായി തെറ്റിദ്ധരിക്കപ്പെടുന്ന ഒരു വിപര്യയ ഘട്ടം നിലനില്‍ക്കുന്നുണ്ട്. തോര്‍ത്തുമുണ്ടിന് വില കുറഞ്ഞു എന്ന വാര്‍ത്ത കേട്ട് ഷോപ്പിംഗ് മാളിലേക്ക് ഓടിക്കയറിയവരില് നിന്ന് രക്ഷപ്പെടാന് ഒരു സ്ത്രീ മുളകുപൊടി വിതറിയത് അമേരിക്കയിലാണ്. ആര്‍ത്തി ആസക്തിയാണ്, ആസക്തി അപകടമാണ്. എന്ന മുദ്രാവാക്യമാണ് ഇന്ന് വാള്‍സ്ട്രീറ്റില് മുഴങ്ങുന്നത്. ഇത് വള്‍ഗര് മെറ്റീരയലിസത്തിനെതിരായ മുദ്രാവാക്യമാണ്.\nസൗഹൃദം, അഭിപ്രായ വ്യത്യാസം, മുദ്രാവാക്യം\n“പണ്ടു നാം സ്‌നേഹിച്ചവര് അകന്നോ മൃതിപ്പെട്ടോ\nവന്‍പകയോടെ ചേരിമാറിയോ പൊയ്‌പോവുന്നു”.\nമനുഷ്യ ബന്ധങ്ങള് വത്യസ്ത ചരിത്ര സന്ദര്‍ഭങ്ങളില്, വ്യത്യസ്ത തലങ്ങളില് വികസിച്ചു വരുന്നതാണ്. നാടുവാഴിത്തത്തില് നിന്ന് മുതലാളിത്തത്തിലേക്കുള്ള പരിണാമത്തിന്റെ ഒരുചരിത്രസന്ദര്‍ഭത്തെ അടയാളപ്പെടുത്തുകയാണ് യുഗപരിവര്‍ത്തനം എന്ന കവിതയിലൂടെ വൈലോപ്പിള്ളി നിര്‍വ്വഹിച്ച ദൗത്യം. മുതലാളിത്തത്തില് നിന്ന് നവ മുതലാളിത്തത്തിലേക്കുള്ള ഒരു പരിവര്‍ത്തന ഘട്ടത്തെയാണ് ഇന്ന് നാം അഭിമുഖീകരിക്കുന്നത്. നാടുവാഴിത്ത കാലഘട്ടത്തില് നിലനിന്നിരുന്ന സൗഹൃദം മുതലാളിത്ത കാലഘട്ടത്തില് അതേ അര്‍ത്ഥത്തില് നിലനില്‍ക്കുക അസാധ്യമാണ്. മരണവും അഭിപ്രായവ്യത്യാസങ്ങളുമൊക്കെ താല്‍ക്കാലികമായെങ്കിലുമുള്ള ഒരു സൗഹൃദ നഷ്ടത്തിന് നിദാനമാകുന്നതിനെ ഈ വരികള് ഒരു പിടച്ചിലോടെ ആവിഷ്‌കരിക്കുന്നു. ഏതു പരിവര്‍ത്തന ഘട്ടത്തിലും സൗഹൃദത്തിന്റെ ഈ പിടച്ചില് ഒരു അനിവാര്യതയാണ്.\nമനുഷ്യ ബന്ധങ്ങള് നിരന്തരം നവീകരിക്കപ്പെടുന്ന ഒന്നാണ് .അത് ഒരേ സമയം സജീവമാകുകയും അപ്പോള്‍തന്നെ സങ്കീര്‍ണമാവുകയും ചെയ്യുന്നു.\nk c umesh babu\nഒരു സാമൂഹ്യ സന്ദര്‍ഭത്തില് രൂപം കൊള്ളുന്ന സൗഹൃദം മറ്റൊരു സാമൂഹ്യ സന്ദര്‍ഭത്തില് സംഘര്‍ഷാത്മകമാകുന്നതില് അസ്വഭാവികത ഇല്ല. ആശയങ്ങളുടെ മണ്ഡലത്തിലും ബന്ധങ്ങലുടെ മണ്ഡലത്തിലും ഈ സംഘര്‍ഷം കാണാം. ചിലപ്പോളിത് ബന്ധങ്ങളുടെ നിറം കെടുത്തിയെന്നുവരും,ചിലപ്പോള് വര്‍ദ്ധിപ്പിച്ചു എന്നും വരും. അതുകൊണ്ടു തന്നെ ഒരു പ്രത്യേക ചരിത്ര സന്ദര്‍ഭത്തിനകത്ത് രൂപം കൊള്ളുന്ന സൗഹൃദങ്ങള് എല്ലാ കാലത്തേക്കും അതുപോലെ തന്നെ തുടരണമെന്നില്ല. പുതിയ സന്ദര്‍ഭങ്ങളില് സൗഹൃദം പുതിയ രൂപവായ്പുകള് ആര്‍ജ്ജിക്കുമ്പോഴും, രൂപം കൊണ്ട കാലത്തെ ആര്‍ദ്രതയും വികാരവായ്പും അതേപോലെ തന്നെ നിലനിര്‍ത്തുകയും ചെയ്യും. ഏതെങ്കിലും ഒരു സന്ദര്‍ഭത്തില് ബന്ധങ്ങള്‍ക്ക് ഒരു പ്രതിസന്ധി നേരിട്ടാല് അത് എന്നന്നേക്കുമുള്ള ഒരു പ്രതിസന്ധിയായി നാം വിലയിരുത്തേണ്ടതില്ല. ഒരു പ്രത്യേക കാലഘട്ടത്തില് രൂപം കൊള്ളുന്ന സൗഹൃദങ്ങള് മറ്റൊരുസവിശേഷ ഘട്ടത്തില് പ്രതിസന്ധി നേരിടുന്നതിനും\nമാറി വരുന്ന മറ്റൊരു സന്ദര്‍ഭത്തില് കൂടുതല് ശക്തിയാര്‍ജ്ജിക്കുന്നതിനും ഇടയുണ്ട്. ഇത് വ്യക്തികളുടെ പരിമിതികള്‍ക്കുള്ളില് നില്‍ക്കുന്ന കാര്യമല്ല. വ്യക്തികളുടെ ഇച്ഛകളേക്കാള് അധികം ചരിത്രത്തിന്റെ ഇച്ഛകളാണ് ബന്ധങ്ങളെ നിര്‍ണയിക്കുന്നത്.\nഉല്പാദിപ്പിക്കലിലൂടെയാണ് ജീവിതം മടുപ്പിനെ മിറികടക്കുന്നതും സര്‍ഗാത്മകമാകുന്നതും. ‘വിസ്മയം പോലെ ലഭിക്കും നിമിഷത്തിനര്‍ത്ഥം കൊടുത്ത്\nപൊലിപ്പിച്ചെടുക്ക നാം’ എന്ന് കവി. ഈ പൊലിപ്പിച്ചെടുക്കലില് ഒരു ഉല്പാദന ക്രിയയും അതുവഴി സര്‍ഗാത്മകതയുമുണ്ട്. രാഷ്ട്രീയം സര്‍ഗാത്മകമാകുമ്പോള് മുദ്രാവാക്യങ്ങള് കവിതയാകും എന്ന മാവോസേ തൂങിന്റെ നീരീക്ഷണത്തിന്റെ തുടര്‍ച്ചയാണ് മുദ്രാവാക്യം തന്നെ കവിത എന്ന സങ്കല്‍പനം. ഇത് ഉമേഷ്ബാബുവിനോ കുഞ്ഞപ്പ പട്ടാനൂരിനോ മാത്രം വേണ്ടി എഴുതിയ ഒരു ലേഖനത്തിന്റെ പേരല്ല. പൊതുവേ ഇടതുപക്ഷ കവിതകള്‍ക്കെതിരെ ഉയര്‍ന്നുവന്ന ഒരു വിമര്‍ശനത്തെ പ്രതിരോധിക്കലാണ്.\nPrevious PostPrevious ഹൈബി ഈഡന് പ്രണയ സാഫല്യം\nNext PostNext കണ്ടയ്‌നര് തലകുത്തി മറഞ്ഞു


അമ്മയെ വെട്ടുന്നത് നോക്കിനില്‍ക്കാനായില്ല; കല്ലെറിഞ്ഞ് പ്രതിരോധിച്ച അശ്വിനെയും അയാള് വെട്ടി - Samakalika Malayalam\nഅമ്മയെ വെട്ടുന്നത് നോക്കിനില്‍ക്കാനായില്ല; കല്ലെറിഞ്ഞ് പ്രതിരോധിച്ച അശ്വിനെയും അയാള് വെട്ടി\nBy സമകാലികമലയാളം ഡെസ്‌ക് | Published: 14th February 2018 11:18 AM |\nLast Updated: 14th February 2018 11:24 AM | A+A A- |\nഅങ്കമാലി: കണ്‍മുന്നിലിട്ട് അമ്മയെ തുരുതുരാ വെട്ടുന്നത് അശ്വിന് നോക്കിനില്‍ക്കാനായില്ല. തന്നെക്കൊണ്ടാവുന്ന പോലെ ഇവനും പ്രതികരിച്ചു. അമ്മ സ്മിതയെ വാക്കത്തി കൊണ്ട് വെട്ടിയ ബാബുവിനെ അശ്വിന് കയ്യില് കിട്ടിയ കല്ലെടുത്ത് എറിഞ്ഞു. ഈ വൈരാഗ്യത്തിലാണ് ബാബു അശ്വിനെയും വെട്ടിയത്.\nവലതുകൈയ്ക്ക് വേട്ടേറ്റ അശ്വിനെ അങ്കമാലി ലിറ്റില്‍ഫ്‌ളവര് ആശുപത്രിയില് ശസ്ത്രക്രിയയ്ക്ക് വിധേയമാക്കി. ചൊവ്വാഴ്ച രാവിലെയായിരുന്നു ശസ്ത്രക്രിയ. വാക്കത്തി കൊണ്ട് വെട്ടിയതിനെ തുടര്‍ന്ന് അശ്വിന്റെ കൈപ്പത്തിക്ക് മുകളിലായി മാംസം പൂളിപ്പോയിരുന്നു. കൈത്തണ്ടയിലെ അസ്ഥിയും പൊട്ടി. അതുകൊണ്ട് തന്നെ അസ്ഥി രണ്ട് സ്‌ക്രൂ ഇട്ട് ഘടിപ്പിച്ചിരിക്കുകയാണ്. ശസ്ത്രക്രിയയ്ക്കുശേഷം അശ്വിനെ തീവ്രപരിചരണ വിഭാഗത്തിലേക്ക് മാറ്റി.\nകൊല ചെയ്യപ്പെട്ട സ്മിതയുടെ മക്കളായ യുപി സ്‌കൂള് വിദ്യാര്‍ഥികളായ അതുലും ഇരട്ടക്കുട്ടികളായ അശ്വിനും അപര്‍ണയും അമ്മയടക്കം കുടുംബത്തിലെ മൂന്നു പേരുടെ കൊലപാതകത്തിന് സാക്ഷിയായിരുന്നു. ഇവര് വൈകീട്ട് സ്‌കൂളില്‍നിന്ന് വീട്ടിലെത്തിയതിന് പിന്നാലെയായിരുന്നു സംഭവം.\nസ്വത്ത് തര്‍ക്കത്തെ തുടര്‍ന്നായിരുന്നു അങ്കമാലി മൂക്കന്നൂരില് ഒരു കുടുംബത്തിലെ3പേരെ വെട്ടിക്കൊലപ്പെടുത്തിയത്. മൂത്ത സഹോദരന്റെ കുടുംബത്തെയാണ് അനുജന് ബാബു വെട്ടിക്കൊലപ്പെടുത്തിയത്. ശിവന് (60), ഭാര്യ വല്‍സ(56), മകള് സ്മിത(33) എന്നിവരാണ് ക്രൂരമായി കൊല ചെയ്യപ്പെട്ടത്. കൊലയ്ക്ക് ശേഷം രക്ഷപ്പെട്ട പ്രതിയെ കൊരട്ടി പൊലീസ് പിടികൂടുകയായിരുന്നു.


യാസീന് = يسٓ\nഖുര്‍ആന് തന്നെ സത്യം = وَالْقُرْآنِ\nതത്വങ്ങള് നിറഞ്ഞുനില്‍ക്കുന്ന = الْحَكِيمِ\nيسٓ ﴿١﴾ وَالْقُرْآنِ الْحَكِيمِ ﴿٢﴾\nപരമദയാലുവും കരുണാവാരിധിയുമായ അല്ലാഹുവിന്റെ നാമത്തില് .\n(1-2) യാ-സീന്.1 ജ്ഞാനസമ്പൂര്‍ണമായ ഖുര്‍ആനാണ!\n1. 'ഹേ മനുഷ്യാ' എന്നോ 'അല്ലയോ പുരുഷാ' എന്നോ ആണ് ഇതിനര്‍ഥമെന്നത്രെ ഇബ്‌നു അബ്ബാസ്, ഇക്‌രിമ, ദഹ്ഹാക്ക്, ഹസന്‍ബസ്വരി, സുഫ്‌യാനുബ്‌നു ഉയൈന എന്നിവരുടെ അഭിപ്രായം. يا سيد! (മാന്യരേ,) എന്നതിന്റെ ലഘു രൂപമാണിതെന്നഭിപ്രായപ്പെട്ട ചില വ്യാഖ്യാതാക്കളുമുണ്ട്. പ്രസ്തുത വ്യാഖ്യാനങ്ങളനുസരിച്ച് ഈ അക്ഷരങ്ങള്‍കൊണ്ട് അല്ലാഹു നബി(സ)യെ സംബോധന ചെയ്യുകയാണ്.


ആർക്കാണ് കൂടുതൽ സെക്സ് ആസ്വദിക്കാൻ കഴിയുക? വെജിറ്റേറിയൻസിനോ? നോൺ വെജിറ്റേറിയൻസിനോ? | സകലതും.കോം\nമാനസിക ശാരീരിക ഘടനകളനുസരിച്ചു ലൈംഗിക താല്പര്യങ്ങൾ ഓരോ മനുഷ്യർക്കും വ്യത്യസ്തമായിരിക്കുമെന്ന് നമുക്കറിയാം. എന്നാൽ ഭക്ഷണത്തിനും അതിൽ സ്വാധീനം ചെലുത്താൻ കഴിയുമെന്ന് യൂറോപ്പിൽ നടത്തിയ ഒരു സർവേ തെളിയിക്കുകയാണ്.\nഅമിതവണ്ണമോ മറ്റു ആരോഗ്യപ്രശ്നങ്ങളോ ഇല്ലാത്തവരിൽ ഒരു നോൺ വെജ് ഫുഡ് കമ്പനി നടത്തിയ ഈ സർവേയിൽ നോൺ വെജ് ഭക്ഷണം കഴിക്കുന്നവർക്ക് സെക്സിനോട് സാധാരണയുള്ളതിൽ 40 % കൂടുതൽ താല്പര്യവും ആസ്വാദനശേഷിയുമുണ്ടെന്ന് ഈ സർവേയിൽ പറയുന്നു. ഇവർ കുറഞ്ഞത് ദിവസം ഒരുനേരമെങ്കിലും ലൈംഗികബന്ധം ആഗ്രഹിക്കുന്നവരാണ്.\nപക്ഷെ സർവേ പ്രകാരം ലൈംഗികകാര്യത്തിലുള്ള താല്പര്യം വെജിറ്റേറിയന്മാർക്ക് 16% ൽ താഴെ മാത്രമാണ്. ഇനി വെജിറ്റേറിയൻ ഫുഡ് കമ്പനികൾ സർവേ നടത്തിയാൽ ഫലം നേരെ തിരിച്ചായിരിക്കുമോ എന്നത് കണ്ടറിയേണ്ട കാര്യമാണ്.\nComments Off on കുഞ്ഞിപ്പല്ലിന്റെ ആരോഗ്യം സംരക്ഷിക്കും വഴി\nകുഞ്ഞിന്റെ പല്ലിന്റെ ആരോഗ്യം സംരക്ഷിക്കുന്ന കാര്യത്തില് ; ഓരോ അമ്മമാരും വളരെയധികം ശ്രദ്ധാലുക്കളാണ്. എന്നാല് പലപ്പോഴും ഇത്തരം കാര്യത്തില് കാണിക്കുന്ന അശ്രദ്ധ...


അംബോളി; മഞ്ഞും മഴയും മാറിമാറി വരുന്ന മാസ്മരജാലം, പ്രകൃതിയുടെ നിഗൂഢ സൗന്ദര്യം | amboli| rain tour maharashtra| krishna river| mathrubhumi yathra| Amboli food| Amboli Ghat waterfall\nJan 5, 2022, 05:14 PM IST\nസ്യൂയിസൈഡ് പോയന്റിൽ പതിക്കുന്ന ജലപാതത്തിലെ നീരാവി കാറ്റിൽ ജലധാര പോലെ മേലേക്ക് പൊങ്ങുന്ന കാഴ്ച അപൂർവ സുന്ദരമാണ്. മാറിമറിയുന്ന കോടയും ചരൽ വാരി എറിയുന്ന മഴയും ചൂളം കുത്തുന്ന കാറ്റും ഇവിടെ ഒന്നിക്കുന്നു. സൂര്യന് അസ്പർശ്യത കൽപ്പിച്ച ഇവിടം എപ്പോഴും നിഴൽപ്രദേശമായി നിലകൊള്ളുന്നു.\nഅംബോളിയിലെ കാഴ്ച | ഫോട്ടോ: മധുരാജ് \_ മാതൃഭൂമി\nമഴയെ അറിയാൻ ഒരിടം. ചിലർ പറയാറുണ്ട് ചില ദേശങ്ങൾ വിളിച്ചു. അങ്ങനെ ഞാൻ അവിടെ എത്തി എന്ന്. ഇങ്ങനെ ഏറ്റവും കൂടുതൽ കേട്ടത് മൂകാംബികയെക്കുറിച്ചാണ്. ഈയിടെ പരിചയപ്പെട്ട യാത്രാ പ്രേമിയായ സുഹൃത്ത് ഏഞ്ചൽ മാത്യു മൂകാംബികയിൽ എത്തിയത് ഇങ്ങനെ ഒരു വിളികേട്ടാണ്. അതും ഹർത്താൽ ദിനത്തിൽ. തീർന്നില്ല, തനിച്ച്. ഏഞ്ചൽ തന്റെ യാത്ര മുകാംബികയിൽ ഒതുക്കിയില്ല. അവിടെനിന്ന് കുടജാദ്രിവരെ പോയിട്ടാണ് മടങ്ങിയത്. ചിലരെ ദൈവങ്ങൾ വിളിക്കുന്നു. മറ്റു ചിലരെ ദേശങ്ങൾ വിളിക്കുന്നു. എന്തൊക്കെയായാലും അനുഭൂതിയായി നിറയുന്നത് യാത്രാനുഭവങ്ങളാണ്. ഏഞ്ചലിനെ വിളിച്ചത് ദൈവമാണോ? അതോ ദേശമാണോ? അറിയില്ല. ഒരു കാര്യം അറിയാം. ഏഞ്ചൽ ഒരു വലിയ യാത്രാപ്രേമിയാണ് ട്രക്കർ ആണ്. യാത്രാ മാഗസിന്റെ വായനക്കാരനാണ്.\nഇത്രയും പറഞ്ഞത് ഞാൻ അംബോളിയിൽ എത്തിയ കാര്യം പറയാനാണ്. എന്നെ വിളിച്ചത് ദൈവമല്ല. ദേശമാണോ? ഇത്തിരി സംശയം. ഒന്നുറപ്പ് ഫോണിലൂടെ വന്ന ശബ്ദം എന്റെ സുഹൃത്തിന്റേതായിരുന്നു. പേര് ജിത്തു കോളയാട്. ഫോട്ടോഗ്രാഫിയും വീഡിയോഗ്രാഫിയും സിനിമാ പിടിത്തവും യാത്രയും ലഹരിയും തൊഴിലുമായി കൊണ്ടുനടക്കുന്ന ഒരു സുഹൃത്ത്. അവൻ അംബോളിയിൽ നിന്ന് വിളിക്കുകയാണ്. അതും മഴ നനഞ്ഞുകൊണ്ട്... “മധുവേട്ടാ നിങ്ങൾ ഇവിടെ ഉടൻ വരണം." ഞാൻ ചോദി ച്ചു “എവിടെ?” “ഇവിടെ അംബോളിയിൽ...'' “മഴ എന്താണെന്ന് അറിയാൻ ഇവിടെ വരണം...'' അവൻ സുഹൃത്തുക്കളോടൊപ്പം അംബോളിയിൽ എത്തിയതായിരുന്നു. മഴലഹരി തലയ്ക്ക് പിടിച്ചപ്പോൾ മതിമറന്ന് എന്നെ വിളിച്ചതാണ്. ഞാൻ ഇങ്ങ് കേരളത്തിൽ തിരക്കുപിടിച്ച ചില ജോലികൾക്കിടയിലായതിനാൽ സംഭാഷണം അധികം നീണ്ടില്ല. “നമുക്ക് പോകാം.' സംഭാഷണം അവിടെ മുറിഞ്ഞു. അന്നായിരുന്നു ഞാൻ ആദ്യമായി അംബോളിയുടെ വിളി കേട്ടത്. തൊട്ടടുത്ത മഴക്കാലത്ത് ഞാൻ അംബോളിയിൽ എത്തി.\nമഴയുടെ ആർദ്രഗീതം: മഴയിൽ അംബോളിയിലെ പാത\nമഹാരാഷ്ട്രയിലെ സിന്ധുദുർഗ് ജില്ലയിലാണ് അംബോളി എന്ന ഹിൽ സ്റ്റേഷൻ. പശ്ചിമഘട്ട മലനിരകളിലാണിത്. ഏറ്റവും അടുത്ത റെയിൽവെ സ്റ്റേഷൻ സാവന്ത് വാടിയാണ് (Sawantwadi). ഗോവയിൽ വന്നാൽ ഒന്നര മണിക്കൂർ. സാവന്ത് വാടിയിൽനിന്ന് അംബോളിയിലേക്ക് റോഡ് മാർഗം 30 കിലോമീറ്റർ. പൊട്ടിപ്പൊളിയാത്ത നല്ല റോഡിലൂടെ കാഴ്ചകൾ കണ്ട് ഡ്രൈവ് ചെയ്യാം. ഞങ്ങൾ ഗോവയിൽനിന്ന് രാവിലെ ഏഴിന് സാവന്ത് വാടി പാസഞ്ചറിന് സാവന്ത് വാടി റോഡ് സ്റ്റേഷനിൽ ഇറങ്ങുമ്പോൾ സമയം ഒമ്പത് മണി. വണ്ടി ഇറങ്ങിയതും ഞങ്ങളെ വരവേറ്റത് ഒരു ഊക്കൻ മഴയായിരുന്നു. സ്റ്റേഷനു സമീപമുള്ള ചെറിയതെങ്കിലും വൃത്തിയുള്ള ഹോട്ടലിൽ നിന്ന് മഴ കണ്ടുകൊണ്ട് പ്രാതലായി ചായ ഊതിക്കുടിച്ച് പാവ്ബജി കഴിക്കുമ്പോൾ ഞങ്ങളുടെ സുഹൃത്തുക്കൾ (അനോജ്, രജീഷ്, ഷാജി) ഒമ്നി വാനുമായി സ്റ്റേഷനു പുറത്തെത്തി. മഴ മാറിയപ്പോൾ ആകാശം വീണ്ടും തെളിഞ്ഞു. ഇലകളിൽ വെയിൽ തിളങ്ങി. ഞങ്ങളുടെ ഒമ്നി വണ്ടി മെല്ലെ അംബോളിയിലേക്ക് പുറപ്പെട്ടു.\nവീതിയുള്ള റോഡ് ട്രാഫിക് സുരക്ഷ ഉറപ്പുവരുത്താൻ വശങ്ങളിൽ മാർജിൻ ചെയ്തിരിക്കുന്നു (Carriage Way Mark). രാത്രിയാത്രികരുടെ ശ്രദ്ധ തെറ്റാതിരിക്കാൻ ജാഗരൂകരായി നിൽക്കുന്ന റോഡിലുറപ്പിച്ച Cats Eye. കുണ്ടില്ല, കുഴിയില്ല. വാഹനം മെല്ലെ കയറ്റം കയറി തുടങ്ങിയപ്പോൾ കാലാവസ്ഥ മാറിത്തുടങ്ങി. ആകാശം മേഘാവൃതമായി. ഹെയർപിൻ വളവുകൾ. അപ്രതീക്ഷിതമായി കാഴ്ചയെ വന്നുമൂടുന്ന കോട്, ഹെഡ് ലൈറ്റിന്റെ വെട്ടത്തിലേ എതിരേനിന്ന് വരുന്ന വാഹനം കാണൂ. ശ്രദ്ധിച്ചില്ലെങ്കിൽ അപകടം ഉറപ്പ്. വളവൊന്ന് തെന്നിയാൽ താഴെ അഗാധമായ ചുരങ്ങൾ, റോഡു മുറിച്ച് പോകുന്ന ജലപാതങ്ങൾ. റോഡിലേക്ക് ചാഞ്ഞിറങ്ങുന്ന മരങ്ങളിലൂടെ മഞ്ഞും മഴയും കൂസാതെ ഭക്ഷണം തേടി നടക്കുന്ന കുരങ്ങന്മാർ. റോഡിനു വശങ്ങളിൽ വാഹനം നിർത്തി മഴയും തണുപ്പും വന്യതയും ആസ്വദിക്കുന്ന കൊച്ചുസംഘങ്ങൾ, ഞങ്ങൾ എത്തിയത് ഒരു ശനിയാഴ്ച ആയതിനാൽ കൂടുതലും വിദ്യാർഥികളാണ്. സമീപപ്രദേശങ്ങളിലെ പ്രൊഫഷണൽ കോളേജുകളിൽ നിന്നെത്തിയവർ.\nഅകലെ നിന്നു വന്ന സഞ്ചാരികളുമുണ്ട്. എങ്ങും മഞ്ഞും മഴയും മാറിമാറി വരുന്ന മാസ്മരജാലം. പ്രകൃതിയുടെ നിഗൂഢ സൗന്ദര്യം. ആകെക്കൂടി ഒരുതരം സൈക്കഡലിക് അന്തരീക്ഷം... പാട്ടും ഡാൻസുമായി കൂട്ടുകൂടുന്ന ഒരു സംഘത്തെ പിന്നിട്ട് ഞങ്ങളുടെ വാഹനം അംബോളിയിലെ പ്രധാന ആകർഷണമായ വെള്ളച്ചാട്ടത്തിനു സമീപം എത്തി. വണ്ടി നിർത്തി മഴ നനയാനൊരുങ്ങി റെയിൻ കോട്ടും പാന്റും ധരിച്ചു. റോഡിൽ നിന്ന് നോക്കിയാൽ കാണാം ആകാശത്തുനിന്ന് പൊട്ടിവരുംപോലെയുള്ള വെള്ളച്ചാട്ടം. മഞ്ഞിന്റെ മറയിലൂടെ ഒരുതരം അലൗകിക സൗന്ദര്യം. അതിനുതാഴെ ആറാടുന്നവർ. ചെറുപ്പക്കാർ, കുട്ടികൾ. കുഞ്ഞുങ്ങളെ എടുത്ത് അമ്മമാരുമുണ്ട്. ഞങ്ങളും മെല്ലെ ജലപാതത്തിനടുത്തേക്ക് നീങ്ങി. ഒഴുക്കിലൂടെ മേലേക്ക് കയറാൻ പടവുകൾ ഉണ്ട്. ശ്രദ്ധിച്ചു നീങ്ങിയില്ലെങ്കിൽ കാൽവഴുതി വെള്ളത്തിൽ വീഴും. വീണാലും വലിയ അപകടമില്ല. ചാട്ടത്തോടടുക്കുംതോറും മുകളിൽ നിന്നുവീഴുന്ന വെള്ളം ചീറ്റിയടിക്കാൻ തുടങ്ങി. ജലകണങ്ങളും നീരാവിയും മേലേക്ക് പൊങ്ങി. ഒറ്റയ്ക്കും സംഘങ്ങളായും നുരയുന്ന ആഹ്ലാദം. ആകെ മുങ്ങിയാൽ കുളിരില്ല എന്ന ഒരു പഴഞ്ചൊല്ലുണ്ട്. അംബോളി ഇത് അന്വർഥമാക്കുന്നു. അംബോളിയിൽ എത്തിയാൽ പിന്നെ ശീതമില്ല എന്നതാണ് സത്യം. വെള്ളച്ചാട്ടത്തിൽ നിന്നിറങ്ങിയാൽ താഴെ നിരത്തിനു വശങ്ങളിൽ നിങ്ങളെ കാത്ത് നിൽക്കുന്ന ചൂടുപലഹാരങ്ങളും പാനീയങ്ങളും. ചൂടുചായയുടെ മഹത്ത്വം നാം ഇവിടെ തിരിച്ചറിയും.\nവെള്ളച്ചാട്ടം പിന്നിട്ട് മുന്നോട്ടു പോയാൽ മറ്റൊരു സ്ഥലം സൂയിസൈഡ് പോയന്റ് ആണ്. മഴയും കാറ്റും കോടമഞ്ഞും ചേർന്നുള്ള ഫ്യൂഷൻ അറിയാൻ ഇവിടെ എത്തണം. സ്യൂയിസൈഡ് പോയന്റിൽ പതിക്കുന്ന ജലപാതത്തിലെ നീരാവി കാറ്റിൽ ജലധാര പോലെ മേലേക്ക് പൊങ്ങുന്ന കാഴ്ച അപൂർവ സുന്ദരമാണ്. മാറിമറിയുന്ന കോടയും ചരൽ വാരി എറിയുന്ന മഴയും ചൂളം കുത്തുന്ന കാറ്റും ഇവിടെ ഒന്നിക്കുന്നു. സൂര്യന് അസ്പർശ്യത കൽപ്പിച്ച ഇവിടം എപ്പോഴും നിഴൽപ്രദേശമായി നിലകൊള്ളുന്നു.\nവേനൽക്കാലത്ത് അംബോളിയിൽ നിന്ന് നോക്കിയാൽ കടൽ കാണാം. മഴക്കാലത്ത് പക്ഷേ, ഈ കാഴ്ചയെ മേഘങ്ങൾ വന്നു മൂടും, അം ബോളിക്കുള്ള പാരിസ്ഥിതിക പ്രാധാന്യം വളരെ വലുതാണ്. തെക്കെ ഇന്ത്യയുടെ ഗംഗ എന്നറിയപ്പെടുന്ന കൃഷ്ണാ നദി ഉദ്ഭവിക്കുന്നത് അം ബോളിയിലെ കാടുകളിൽ നിന്നാണ്. ബ്രിട്ടീഷുകാരുടെ കാലത്താണ് അംബോളി ഒരു ഹിൽസ്റ്റേഷനായി വികസിച്ചത്. എങ്കിലും വളരെ പഴയ ഒരു ജനപഥമാണ് അംബോളി എന്നതിന്റെ സൂചനകളാണ് അവിടെയുള്ള പ്രാചീന ക്ഷേത്രങ്ങളുടെ സാന്നിധ്യം. മഴക്കാലത്ത് അംബോളിയുടെ മുഖം ഇങ്ങനെയാകുമ്പോൾ വേനലിൽ പ്രസാദാത്മകമായ മറ്റൊരു മുഖമാണ് അംബോളിക്ക്. അതുകൊണ്ടുതന്നെയാകണം വേനലിലും ഇവിടേക്ക് ആളുകൾ വരാൻ ഇഷ്ടപ്പെടുന്നത്.\nപ്രണയമഴ നനഞ്ഞ് അംബോളിയുടെ വഴിയിലൂടെ\nഅംബോളിയിലെ ഒരു പ്രധാന പ്രശ്നം നല്ല താമസ സൗകര്യങ്ങളുടെ അഭാവമാണ്. സൂയിസൈഡ് പോയിന്റിലേക്ക് പോകുന്ന വഴിയുടെ വശങ്ങളിലെ കാഴ്ചകൾക്കു മുന്നിൽ നാം ഗൃഹാതുരരാകും. വയലും പച്ചപ്പും ഞാറുനടുന്ന സ്ത്രീകളും എന്നോ പോയ് മറഞ്ഞ നമ്മുടെ ഇന്നലെകളെ ഓർമിപ്പിക്കും. അംബോളിയിൽ നിന്ന് മടങ്ങി മുറിയിലെ എന്റെ പോക്കറ്റ് ഡയറിയിൽ അംബോളിയെപ്പറ്റി കുറിച്ചിട്ട വരികൾ ഇങ്ങനെ അവസാനിക്കുന്നു. അംബോളി - "മഴയും കാറ്റും മഞ്ഞും ചേർന്ന ഒരു മാസ്മരാനുഭവം, മഴ നനയാനും മഴ അറിയാനും ഇവിടെ വരണം. മഴയറിയാൻ എന്നെ അംബോളിയിലേക്ക് ക്ഷണിച്ച സുഹൃത്തിനെ ഞാൻ കൃതജ്ഞതയോടെ ഓർത്തു.\nLocation: Sindhudurg dist. Maharashtra\nBy Rail: Sawantwadi Road on Konkan Railway, 30 kms.\nBy Air: Belgaum, 64 kms. Dabolim (Goa) airport is 120 kms.\nActivities: Rail track Trekking\nThings to see: Moti Talao (Lake), Terekhol Fort, Redi Ganesh, Sagareshwar Beach, Bhogve Beach, Nivati Beach, Shiroda Velagar Beach, Sindhudurg Fort, Bhalachandra Maharaj Ashram, Kunkeshwar Temple, Amboli waterfall, Sunset Point, Rajwada, Mahadev Gad Point, Hiranyakeshi Tirth, Raghaeshwar Devsthan, Nangartas Water Falls, Parikshit Point, Kavlesad Point, Reshim Kendra, Raghaweshwar Maruti Mandir\n(മാതൃഭൂമി യാത്രയിൽ 2014 ജൂൺ ലക്കത്തിൽ പ്രസിദ്ധീകരിച്ചത്)\nContent Highlights: amboli, rain tour maharashtra, krishna river, mathrubhumi yathra\nGo to the truth beyond the mind. Love is the bridge - Stephene Levin, Poet ..


ലോക്സഭ വെള്ളിയാഴ്ച പിരിച്ച് വിടും | 13th Lok Sabha to be dissolved today - Malayalam Oneindia\n25 min ago പ്രിയങ്കയ്ക്ക് വന് തിരിച്ചടി.... യുപിയില് മുന് എംപി രാജകുമാരി രത്‌ന സിംഗ് ബിജെപിയില്\nലോക്സഭ വെള്ളിയാഴ്ച പിരിച്ച് വിടും\nദില്ലി: പതിമൂന്നാം ലോക്സഭ ഫിബ്രവരി ആറ് വെള്ളിയാഴ്ച പിരിച്ചുവിടും. വ്യാഴാഴ്ച രാത്രി പ്രധാനമന്ത്രി വാജ്പേയി രാഷ്ട്രപതി എ.പി.ജെ. അബ്ദുള് കലാമിനെക്കണ്ട് ഇതിനുള്ള അവസാന നിവേദനം നല്‍കിയിരുന്നു.\nഇനി ഈ ദേശീയ ജനാധിപത്യമുന്നണി സര്‍ക്കാര് കാവല് മന്ത്രിസഭയായി തുടരും.\nലോക്സഭ പിരിച്ചുവിടുന്നതിനുള്ള മന്ത്രിസഭയുടെ ശുപാര്‍ശ ജനുവരി 27നു രാഷ്ട്രപതിക്കു സമര്‍പ്പിച്ചപ്പോള് ബജറ്റ് നട പടിക്രമങ്ങള് പൂര്‍ത്തിയാക്കാന് വാജ്പേയിയോട് അദ്ദേഹം നിര്‍ദേശിച്ചു. വ്യാഴാഴ്ച രാത്രി എട്ടു മണിയോടെ രാഷ്ട്രപതിയെ സന്ദര്‍ശിച്ച വാജ്പേയി ബജറ്റ് നടപടികള് പൂര്‍ത്തിയാക്കിയതായി അറിയിച്ചു.\nഇതിനേക്കാള് നേരത്തേ സഭ പിരിച്ച് വിടാന ഒരു തവണ ബി.ജെ.പി. ആലോചിച്ചിരുന്നു. എന്നാല് ജെ.എം. ലിഗ്ദൊ മുഖ്യ തിരഞ്ഞെടുപ്പ് കമ്മിഷണറായിരിയ്ക്കുമ്പോള് അത് ചെയ്യാന് അവര്‍ക്ക് താല്പര്യമുണ്ടായിരുന്നില്ല. അതാണ് വൈകിച്ചത്. ഫിബ്രവരി ഏഴ് ശനിയാഴ്ചയാണ് ലിംഗ്ദൊ മുഖ്യ തിരഞ്ഞെടുപ്പ് കമ്മിഷര് സ്ഥാനത്ത് നിന്ന് പിരിയുന്നത്. പുതിയ മുഖ്യ തെരഞ്ഞെടുപ്പു കമ്മിഷണര് ടി.എസ്. കൃ ഷ്ണമൂര്‍ത്തി ഞായറാഴ്ച സ്ഥാനമേല്‍ക്കും. വൈകാതെ തന്നെ തിരഞ്ഞെടുപ്പു പ്രഖ്യാപനവും പുറത്തു വരും. ഏപ്രിലില് 13 മുതല് ഒരാഴ്ചകൊണ്ട് തെരഞ്ഞെടുപ്പ് പൂര്‍ത്തിയാക്കുമെന്നാണ് കരുതുന്നത്.


Emalayalee.com - മതസൗഹാര്‍ദവേദിയില് മുഴങ്ങിയത് പ്രവാചകശബ്ദം\nകേരളത്തില് സുനാമി വന്നപ്പോള് മാതാപിതാക്കള് ഒഴുകിപ്പോയപ്പോള് കുട്ടികള് വൃക്ഷത്തില് പിടിച്ചു രക്ഷപ്പെട്ട സംഭവവുമുണ്ട്. അവര്‍ക്ക് പഠിക്കുവാനും മറ്റും സഹായമെത്തിച്ചു. അതിനു ചേര്‍ന്ന യോഗത്തില് എല്ലാവരും പാടിയത് 'ദൈവസ്‌നേഹം വര്‍ണിക്കാന് വാക്കുകള് പോരാ' എന്ന ഗാനമാണ്.\nതന്റെ പിതാവ് കച്ചവടക്കാരനായിരുന്നു. ഒരു ദിവസം അദ്ദേഹം പോകുന്ന വഴി സെന്റ് ജോസഫ് സ്‌കൂളിലെ ഹെഡ്മാസ്റ്ററച്ചന് കാത്തു നിന്നു. 'സാഹബ് താങ്കളുടെ പെണ്‍മക്കളെ വനിതാ സ്‌ക്കൂളിലേക്കയയ്ക്കണമെന്ന്' പറഞ്ഞു. ആ വൈദികന് അന്ന് പറഞ്ഞുതുകൊണ്ട് തന്റെ അഞ്ചു സഹോദരിമാരും വിദ്യാസമ്പന്നകളായി. മതസൗഹാര്‍ദത്തിന്റെ ഉത്തമമാതൃകയുമാണ് ഈ വേദി. അദ്ദേഹം പറഞ്ഞു. കന്യാകുമാരിയില് നിന്ന് ഒരു ഭാഗത്തേക്ക് നോക്കി അറബിക്കടലും അല്‍പം തിരിഞ്ഞുനോക്കിയാല് ഇന്ത്യന് മഹാസമുദ്രവും വീണ്ടും തിരിഞ്ഞാല് ബംഗാള് ഉള്‍ക്കടലും കാണാമെന്ന് ദാര്‍ശനികനായ മണ്ണടി ഹരി ചൂണ്ടിക്കാട്ടി. കടല് മതില് കെട്ടി തിരിച്ചിട്ടില്ല. സമഭാവനയോടെ മറ്റ് ആദര്‍ശങ്ങളെ കാണാന് കഴിഞ്ഞാല് പ്രദര്‍ശനങ്ങള് തീരും.


Emalayalee.com - ഗള്‍ഫില് ഇന്ത്യക്കാര് ജോലി സാധ്യത കൂടി\nഗള്‍ഫില് ഇന്ത്യക്കാര് ജോലി സാധ്യത കൂടി\nഅജ്‌മാന്: രാജ്യത്ത് ഇന്ത്യക്കാര്‍ക്ക് ജോലി സാധ്യത ഏറി വരുന്നു. ബംഗ്‌ളാദേശ്, നേപ്പാള് അടക്കം ചില രാജ്യക്കാര്‍ക്ക് വിസ അനുവദിക്കുന്നത് നിര്‍ത്തലാക്കിയതിനെ തുടര്‍ന്നാണിത്. മാത്രമല്ല, ഈ രാജ്യങ്ങളിലെ പൗരന്മാര് നിലവിലെ ജോലി മാറാന് ശ്രമിക്കുമ്പോള് പുതിയ വിസ അനുവദിക്കുന്നുമില്ല. അതുകൊണ്ട് ഹോട്ടല് മുതല് മുഖ്യ ഐ.ടി. സ്ഥാപനങ്ങളിലേക്കും കോണ്‍ട്രാക്ടിങ് കമ്പനികളിലേക്കും ആരോഗ്യ വകുപ്പിലേക്കും അര്‍ധ സര്‍ക്കാര് കമ്പനികളിലേക്കുമെല്ലാം ഇന്ത്യക്കാര്‍ക്ക് ജോലി സാധ്യത ഏറിയിട്ടുണ്ട്.\nഇതു കാരണം ജോലിക്കാരെ ആവശ്യമുള്ള സ്ഥാപനങ്ങള് വിവിധ ഒഴിവുകള് പരസ്യം ചെയ്യുമ്പോള് ഇന്ത്യക്കാരുടെ അപേഷകള് കൂടുതലായി ലഭിക്കുന്നുണ്ടെന്ന് വിവിധ കമ്പനികളിലെ എച്ച്.ആര്. വിഭാഗത്തിലുള്ളവര് പറയുന്നു. യു.എ.ഇയുടെ വടക്കന് മേഖലയില് നിന്നുള്ള ഇന്ത്യന് തൊഴിലന്വേഷകര് ദുബൈയില് പുതിയ ജോലികളില് പ്രവേശിച്ചത് കൊണ്ടാണ് അടുത്തിടെ ദുബൈയില് നേരിയ തോതില് വാടക വര്‍ധിച്ചതെന്നും പറയപ്പെടുന്നു.\nസാമ്പത്തിക മാന്ദ്യത്തെ തുടര്‍ന്ന് ജോലി നഷ്ടപ്പെട്ട് രാജ്യം വിടേണ്ടിവന്ന, ഇടത്തരം വിദ്യാഭ്യസം നേടിയ പലരും തിരിച്ചുവന്ന് പുതിയ ജോലികളില് കയറിയിട്ടുണ്ട്. അടുത്ത കാലത്തായി ധാരാളം കുടുംബങ്ങളും തിരിച്ചുവന്നതായി വിവിധ സ്‌കൂളുകളിലെ പുതിയ അഡ്‌മിഷന് സമയത്തെ തിരക്ക് സാക്ഷ്യപ്പെടുത്തുന്നു.\nഅതേസമയം, ഐ.ടി. വിദഗ്‌ധര് ഉള്‍പ്പടെ ഉന്നത വിദ്യാഭ്യസം നേടിയവര്‍ക്ക് ഇന്ത്യയില് തന്നെ ധാരാളം സാധ്യതകള് ഉള്ളത് കൊണ്ട് പുതുതായി വരുന്നവരുടെ എണ്ണം കുറവാണെന്നും ചൂണ്ടിക്കാട്ടപ്പെടുന്നു.


Chiru weds Meghana: After the Catholic wedding, preparations begin for Hindu marriage ceremony - Malayalam Filmibeat\n| Updated: Tuesday, May 1, 2018, 15:48 [IST]\nസിനിമാ ലോകത്ത് ഒരു നല്ല മതസൗഹാര്‍ദ്ദമുണ്ട്. മതം മാറാതെ തന്നെ രണ്ട് മതത്തില് പെട്ട താരജോഡികള് ഒന്നിക്കുമ്പോള് ഇരു മതാചാര പ്രകാരവുമുള്ള വിവാഹം നടക്കാറുണ്ട്. അമല പോള്, അസിന് തുടങ്ങിയവരുടെയൊക്കെ വിവാഹം അങ്ങനെ നടന്നതാണ്.\nഇപ്പോഴിതാ മേഘ്‌ന രാജിനും രണ്ട് വിവാഹം. നാളെ (02-05-2018) ചിരജ്ജീവി സര്‍ജ്ജയുമായി മേഘനയുടെ വിവാഹം വീണ്ടും നടക്കും. ഇത്തവണ ഹിന്ദു മതാചാരപ്രകാരമാണ് നടക്കുന്നത്.\nആദ്യം ക്രിസ്ത്യന് ആചാരം\nഏപ്രില് 30 ന് മേഘ്മയിം സര്‍ജ്ജയും തമ്മിലുള്ള ആദ്യ വിവാഹം ക്രിസ്ത്യന് മതാചാരപ്രകാരം നടന്നിരുന്നു. മേഘ്‌നയുടെ അമ്മ ക്രിസ്ത്യാനിയയതിനാലാണ് കോറിമംഗലം സെന്റ് ആന്റണീസ് പള്ളിയില് വച്ച് ക്രിസ്ത്യന് മതാചാര പ്രകാരം വിവാഹം നടന്നത്.\nനാളെ, മെയ്2ന് ഹിന്ദു മതാചാര പ്രകാരവും മേഘ്‌നയുടെയും ചിരജ്ജീവി സര്‍ജ്ജയുടെയും വിവാഹം വീണ്ടും നടക്കും. ബെംഗലൂര് പാലസ് ഗ്രൗണ്ടില് വച്ചാണ് 'രണ്ടാം വിവാഹത്തിന്റെ' ചടങ്ങുകള്.\nപതിവ് പോലെ ഇതും പ്രണയ വിവാഹമാണ്. ആട്ടഗര എന്ന ചിത്രത്തില് ഒന്നിച്ചഭിനയിച്ചതിലൂടെ മൊട്ടിട്ട സൗഹൃദം പ്രണയത്തിലൂടെ വിവാഹത്തിലെത്തുകയായിരുന്നു.\nകര്‍ണാടകക്കാരിയായ മേഘ്‌ന രാജ് യക്ഷിയും ഞാനും എന്ന ചിത്രത്തിലൂടെയാണ് മലയാളത്തിലെത്തിയത്. പിന്നീട് ബ്യൂട്ടിഫുള്, റെഡ് വൈന്, മെമ്മറീസ് തുടങ്ങി ഒത്തിരി ചിത്രങ്ങളിലൂടെ മലയാളികള്‍ക്ക് സുപരിചിതയായി.\nRead more about: meghna raj marriage മലയാളം സിനിമ മേഘ്‌ന രാജ് വിവാഹം\nChiru weds Meghana: After the Catholic wedding, preparations begin for Hindu marriage ceremony


ഗുണ്ടാസംഘങ്ങള് തമ്മില് ഏറ്റുമുട്ടല്; കൊല്ലത്ത് ഓട്ടോറിക്ഷാ ഡ്രൈവർ കുത്തേറ്റ് മരിച്ചു | auto driver killed in goonda attack at kollam\nKollam, First Published 5, Jun 2020, 12:27 AM\nകഴിഞ്ഞ ദിവസം രാത്രിയിലാണ് നഗരത്തിലെ ഉളിയക്കോവിലില് ഗുണ്ടാസംഘങ്ങള് തമ്മില് സംഘർഷം ഉണ്ടായത്.\nകൊല്ലം: കൊല്ലം നഗരത്തില് ഗുണ്ടാസംഘങ്ങള് തമ്മിലുണ്ടായ ഏറ്റുമുട്ടലിൽ ഓട്ടോറിക്ഷാ ഡ്രൈവർ കുത്തേറ്റ് മരിച്ചു. നഗരത്തിലെ ഓട്ടോറിക്ഷാ ഡ്രൈവറായ ഉദയ കിരണാണ് കൊല്ലപ്പെട്ടത്. ആക്രമണത്തില് ഗുരുതര പരിക്കേറ്റ ഗുണ്ടാനേതാവിനെ ആശുപത്രിയിലാക്കി. മുന്‍വൈരാഗ്യമാണ് ആക്രമണത്തിന് പിന്നിലെന്ന് പൊലീസ് അറിയിച്ചു.\nകഴിഞ്ഞ ദിവസം രാത്രിയിലാണ് നഗരത്തിലെ ഉളിയക്കോവിലില് ഗുണ്ടാസംഘങ്ങള് തമ്മില് സംഘർഷം ഉണ്ടായത്. അക്രമണ സംഭവുമായി ബന്ധപ്പെട്ട് കാപ്പ കേസ്സിലെ പ്രതിയും ഗുണ്ടാനേതാവുമായ വിഷ്ണു ഉള്‍പ്പടെ നാല് പേരെ പൊലീസ് കസ്റ്റഡിയില് എടുത്തു. വെട്ടേറ്റ് ഗുരുതരമായി പരിക്ക് പറ്റിയ ഗുണ്ടാ നേതാവ് വിഷ്ണു കൊല്ലം ജില്ലാ അശുപത്രിയില് ചികിത്സയിലാണ്.\nകത്തികുത്തില് മരിച്ച ഉദയകിരണിന്‍റെ സഹോദരനും വിഷ്ണുവും തമ്മില് വാക്കേറ്റം ഉണ്ടായിരുന്നു. തുടർന്ന് സ്ഥലത്ത് എത്തിയ ഉദയകിരണും വിഷ്ണുവും തമ്മില് അടിപിടിയായി മാറിയാണ് കൊലപാതകത്തിലേക്കെത്തിയത്. ഇതിനിടയില് വിഷ്ണുവിന്‍റെ സംഘത്തിലെ മറ്റുള്ളവർ കൂടി എത്തിയതോടെയാണ് വലിയ സംഘര്‍ഷമായി. ആക്രമണത്തില് ഗുരുതര പരിക്കുപറ്റിയ ഉദയകിരണ് സംഭവസ്ഥലത്ത് തന്നെ വച്ചു മരിച്ചു. പൊലീസ് എത്തിയാണ് ഗുരുതരമായി പരിക്കേറ്റ ഗുണ്ടാനേതാവ് വിഷ്ണുവിനെ ആശുപത്രിയില് എത്തിച്ചത്.\nLast Updated 5, Jun 2020, 12:27 AM\nGoonda attack in kollam\nauto driver killed in kollam\nkollam goonda attack\nauto driver murder case\nഓട്ടോ ഡ്രൈവറെ കുത്തിക്കൊന്നു\nകൊല്ലത്ത് ഗുണ്ടാ ആക്രമണം


വ്യക്തിപരമായ അപമാനവും അധിക്ഷേപവും; സൈബര് ആക്രമണങ്ങള്‍ക്കെതിരെ മുഖ്യമന്ത്രിക്ക് പരാതി നല്‍കി സജിതാ മഠത്തില്\nകോഴിക്കോട്: തനിക്കെതിരായ സൈബര് ആക്രമണങ്ങള്‍ക്കെതിരെ മുഖ്യമന്ത്രിക്ക് പരാതി നല്‍കി സജിതാ മഠത്തില്. മാവോയിസ്റ്റ് ബന്ധമാരോപിച്ച് യുഎപിഎ ചുമത്തി അറസ്റ്റിലായ അലന് ഷുഹൈബിനെക്കുറിച്ച് സജിത മഠത്തില് ഫേസ്ബുക്കില് ഒരു കുറിപ്പ് പോസ്റ്റ് ചെയ്തിരുന്നു. അതിനു ശേഷം രൂക്ഷമായ ആക്രമണമാണ് സോഷ്യല് മീഡിയയില് നിന്നും സജിത നേരിട്ടത്. അലന്റെ അമ്മയുടെ സഹോദരിയാണ് സജിത.\nവിഷയത്തില് കഴിഞ്ഞ കുറച്ച് ദിവസങ്ങളായി തന്നെ വ്യക്തിപരമായി അപമാനിക്കയും അധിക്ഷേപിക്കുകയും ചെയ്യുന്ന തരത്തില് ലൈംഗിക ചുവയുള്ളതും ജീവന് തന്നെ ഭീഷണി ഉയര്‍ത്തുന്ന നിലയിലുമുള്ളതായ ചില പോസ്റ്റുകള് സോഷ്യല് മീഡിയയില് ബോധപൂര്‍വ്വം വ്യാപകമായി പ്രചരിക്കപ്പെടുന്നുണ്ടെന്ന് മുഖ്യമന്ത്രിക്ക് നല്‍കിയ പരാതിയില് പറയുന്നു. തന്റെ നേര്‍ക്ക് പൊതുസ്ഥലത്തുവെച്ച് ആക്രമണമുണ്ടാകുമോയെന്ന് ഭയക്കുന്നതായും സജിത മഠത്തില് പരാതിയില് പറയുന്നു. തനിക്ക് യാതൊരു ബന്ധവുമില്ലാത്ത കാര്യങ്ങളില് വലിച്ചിഴക്കാനും തേജോവധം ചെയ്യാനും ചിലര് ശ്രമിക്കുന്നുണ്ടെന്നും സജിതയുടെ പരാതിയില് പറയുന്നു.\nസ്ത്രീ പ്രവര്‍ത്തക എന്ന നിലയില് സാമൂഹ്യ വിഷയങ്ങളില് ഇടപെടാറുണ്ടെന്നും ഇതിന്റെ പശ്ചാത്തലത്തില് തന്നെ അപമാനിക്കാനും അധിക്ഷേപിക്കാനും ഇല്ലാതാക്കാനും നടത്തുന്ന ശ്രമം രാജ്യത്തെ സ്ത്രീ സംരക്ഷണ നിയമങ്ങള്‍ക്ക് നേരെയുള്ള വെല്ലുവിളിയായി കണ്ട് നടപടി സ്വീകരിക്കണമെന്നും പരാതിയില് പറയുന്നു.തനിക്കെതിരായ സൈബര് ആക്രമണത്തില് വനിതാ കമ്മീഷന് നടപടി സ്വീകരിക്കുന്നില്ലെന്നും പുറത്തിറങ്ങാന് ഭയം തോന്നുന്നുണ്ടെന്നും സജിത മഠത്തില് പറയുന്നു. കഴിഞ്ഞ എട്ടാം തിയതിയാണ് സജിത വിഷയത്തില് വനിതാ കമ്മീഷന് പരാതി നല്‍കിയത്. എന്നാല് മൂന്ന് ദിവസം കഴിഞ്ഞിട്ടും നടപടി ഉണ്ടാകാത്തതിനാലാണ് സജിത മുഖ്യമന്ത്രിക്ക് നേരിട്ട് പരാതി നല്‍കിയത്.\nTags: സജിതാ മഠത്തില്‍മാവോയിസ്റ്റ്


പാത്രത്തിൽ അടച്ചുവെച്ച നിലയിൽ4വയസ്സുകാരിയുടെ മൃതദേഹം | 60SecondsNow\nപാത്രത്തിൽ അടച്ചുവെച്ച നിലയിൽ4വയസ്സുകാരിയുടെ മൃതദേഹം\nദുർ‌മന്ത്രത്തിനായി ഒഡീഷയിലെ ജുംക ഗ്രാമത്തിൽ കുട്ടിയെ കൊലപ്പെടുത്തി. നാല് വയ്സുള്ള കുട്ടിയുടെ മൃതദേഹമാണ് പാത്രത്തില് അടച്ചുവച്ച നിലയില് കണ്ടെത്തിയത്. മന്ത്രാവാദത്തിനായി അയല്‍വാസികള് മകളെ തട്ടിക്കൊണ്ടുപോയി കൊലപ്പെടുത്തി രക്തം കുടിച്ചതാണെന്ന് ബന്ധുക്കൾ ആരോപിച്ചു. ഗോത്രവിഭാഗങ്ങള് താമസിക്കുന്ന സുന്ദര്‍ഗഡ് ജില്ലയിലാണ് സംഭവം നടന്നത്.\nവാണിജ്യം - 11 hr, 59 min ago\nലൈഫ് സ്റ്റൈൽ - 12 hr, 25 min ago\nഇന്ത്യ - 13 hr, 21 min ago


ദിലീപിന്റെ രാമലീലയിൽ അഭിനയിക്കാൻ താല്പര്യമില്ലായിരുന്നു; നിർബന്ധം മൂലമാണ് അഭിനയിച്ചത് !! - metromatinee.com Lifestyle Entertainment & Sports\nദിലീപിന്റെ രാമലീലയിൽ അഭിനയിക്കാൻ താല്പര്യമില്ലായിരുന്നു; നിർബന്ധം മൂലമാണ് അഭിനയിച്ചത് !!\nദിലീപിന്റെ രാമലീലയിൽ അഭിനയിക്കാൻ താല്പര്യമില്ലായിരുന്നുവെന്ന വെളിപ്പെടുത്തലുമായി നിർമ്മാതാവ് സുരേഷ്‌കുമാർ രംഗത്ത്. തിരക്കഥാകൃത്ത് സച്ചിയുടെ നിർബന്ധം മൂലമാണ് അതിൽ അഭിനയിച്ചതെന്നും എന്നാൽ എല്ലാവരും ആ വേഷം ഗംഭീരമായി എന്ന് അഭിപ്രായം പറഞ്ഞുവെന്നും സുരേഷ്‌കുമാർ പറഞ്ഞു. ഒരു സ്വകാര്യ ചാനലിന് നൽകിയ അഭിമുഖത്തിലായിരുന്നു ഈ വെളിപ്പെടുത്തലുകൾ.\n“അഭിനയിക്കാൻ താല്പര്യമേ ഇല്ലാത്ത ഒരാളാണ് ഞാൻ. ഉണ്ടായിരുന്നുവെങ്കിൽ സ്വന്തം സിനിമകളിൽ തന്നെ ഞാൻ അഭിനയിക്കുമായിരുന്നു. രാമലീലയിൽ അഭിനയിക്കാൻ കാരണം തിരക്കഥാകൃത്ത് സച്ചിയാണ്. എനിക്കൊരു വേഷം ഉണ്ട് എന്ന് പറഞ്ഞപ്പോൾ ആദ്യം തമാശക്ക് ഞാൻ സമ്മതം മൂളുകയായിരുന്നു. അവർ പക്ഷെ അത് കാര്യമായെടുത്തു. അതിൽ നിന്ന് ഊരിപ്പോരാൻ പറ്റിയതുമില്ല.”\n“എനിക്കത് പറ്റുമോ എന്നറിയില്ലെന്ന് ഞാൻ പറഞ്ഞു. ചാൻസ് ചോദിച്ചു ഒരുപാടാളുകൾ വരുന്നതല്ലേ. അവർക്കാർക്കേലും കൊടുക്കാനും ഞാൻ പറഞ്ഞതാണ്. പക്ഷെ അവർ അത് ചെവിക്കൊണ്ടില്ല. പിന്നീട് മധുപാലിന്റെ ‘കുപ്രസിദ്ധ പയ്യൻ’ എന്ന സിനിമയിലും ഒരു ചെറിയ വേഷം ഞാൻ ചെയ്‌തിട്ടുണ്ട്.” – സുരേഷ്‌കുമാർ പറഞ്ഞു.\nമകൾ കീർത്തി സുരേഷിന്റെ വളർച്ചയിൽ ഒരു അച്ഛനെന്ന നിലയിൽ അഭിമാനമുണ്ട്. മഹാനടി കണ്ട് ഒരുപാട് പേർ നല്ല അഭിപ്രായങ്ങൾ പറഞ്ഞു. ദുൽക്കറും, കീർത്തിയും മലയാളികളാണ്. മറ്റൊരു ഭാഷയിൽ പോയി അവർ ഹിറ്റ് സൃഷ്ടിച്ചത് വലിയ കാര്യമാണെന്നും സുരേഷ്‌കുമാർ അഭിപ്രായപ്പെട്ടു.\nസാറ്റലൈറ്റ് മൂല്യം കുതിച്ചുയർന്നു വിനായകൻ – പെല്ലിശ്ശേരിയുടെ പോത്തിന് റെക്കോർഡ് തുക പ്രതിഫലം !!!\nMalayalam producer about his role in Dileep starring Raamaleela\nRelated Topics:Actor Dileep, Dileep, producer sureshkumar, raamaleela


തലവെച്ചു കൊടുക്കാൻ യേശു പറഞ്ഞിട്ടില്ല | islamonlive.in\nതലവെച്ചു കൊടുക്കാൻ യേശു പറഞ്ഞിട്ടില്ല\n“ധൃതരാഷ്ട്രാലിംഗനം” നാം കൂടുതൽ ഉപയോഗിക്കുന്ന പദമാണ്. സ്‌നേഹം നടിച്ചു ചതിപ്രയോഗം നടത്തുന്നത് അഥവാ നശിപ്പിക്കണമെന്ന ആഗ്രഹത്തോടെ ഒരാളോട് കാണിക്കുന്ന സ്നേഹപ്രകടനത്തെ ഇങ്ങിനെ വിളിക്കുന്നു. കുരുക്ഷേത്ര യുദ്ധത്തിൽ കൗരവന്മാർ തോറ്റു. യുദ്ധക്കളം സന്ദർശിക്കാനായി ദുഃഖാർത്തനായ ധൃതരാഷ്ട്രർ ധർമപത്നിയായ ഗാന്ധാരിയുമൊത്തു പുറപ്പെട്ടു. കോപംകൊണ്ടു കലുഷമായ ധൃതരാഷ്ട്രർ മുഖത്തെ ശാന്തഭാവംകൊണ്ടു ദേഷ്യം മറയ്ക്കാൻ ശ്രമിച്ചു.\nഅദ്ദേഹം ഭീമ സെനനെ രണ്ടു കൈകളും നീട്ടി ആശ്ലേഷിക്കാൻ തയാറായി. ആ സമയത്തു ധൃതരാഷ്ട്രരുടെ മുഖത്തു കണ്ട ഭാവപ്പകർച്ച മനസ്സിലാക്കിയ ശ്രീകൃഷ്ണൻ നീട്ടിപ്പിടിച്ച കരങ്ങൾക്കിടയിലേക്കു ഭീമൻറെ വലുപ്പമുള്ള ഒരു ഇരുമ്പുപ്രതിമ വച്ചുകൊടുത്തു. ധൃതരാഷ്ട്രർ ബലിഷ്ഠമായ ഇരുകരങ്ങൾ ചേർത്ത് ആ പ്രതിമയെ ആലിംഗനം ചെയ്തു. നെഞ്ചോടു ചേർത്തു ശക്തിയായി അമർത്തി. പതിനായിരം ആനകളുടെ കരുത്തുള്ള ആ കൈകൾക്കിടയിൽപെട്ട ഭീമപ്രതിമ തകർന്നു തരിപ്പണമായി. ഇതൊരു ഐതിഹ്യം. അതിന്റെ ആധുനിക രൂപം നമുക്ക് വേറെ വായിക്കാം.\nശ്രീലങ്കൻ സർക്കാറിന്റെ മുസ്ലിം വിരുദ്ധ നയങ്ങൾ\nതകരുന്ന ഇന്ത്യൻ ബഹുസ്വരത\nകേരളത്തിൽ ഹിന്ദു സമൂഹത്തെ കൊണ്ട് മാത്രം സംഘടന വളർത്താൻ പറ്റില്ലെന്ന് സംഘ പരിവാർ മനസ്സിലാക്കിയിരിക്കുന്നു. കേരള ജനസംഖ്യയുടെ നാല്പതു ശതമാനത്തിനു മേൽ ന്യൂനപക്ഷങ്ങളാണ്. അതും ഗോൾവൾക്കർ ദേശത്തിന്റെ ആഭ്യന്തര ശത്രുക്കൾ എന്ന് എടുത്തു പറഞ്ഞവർ. മുസ്ലിം കൃസ്ത്യൻ കമ്യുണിസ്റ്റ് എന്നീ മൂന്നു പേർക്കും ശക്തമായ സ്വാദീനമുള്ള സംസ്ഥാനമാണ് കേരളം. ഇവർ നിലനിൽക്കുന്ന കാലത്തോളം തങ്ങളുടെ കാര്യങ്ങൾ നടക്കാതെ പോകും എന്ന തിരിച്ചറിവിൽ നിന്നാണ് പുതിയ അടവുമായി സംഘ പരിവാർ രംഗത്ത് വന്നിരിക്കുന്നത്.\nകേരളത്തിൽ മതങ്ങൾ തമ്മിൽ നല്ല ബന്ധമാണ്. മതങ്ങൾക്കിടയിൽ കുഴപ്പമുണ്ടാക്കാൻ പലരും ശ്രമിച്ചു കൊണ്ടിരിക്കുന്നു. സങ്കുചിതത്വമാണ് അതിനു പിന്നിലെ അടിസ്ഥാന കാരണം. മതങ്ങൾ തമ്മിൽ മാന്യമായ ആദർശ സംവാദങ്ങൾ നടക്കാറുണ്ട്. സംഘ പരിവാർ കേരള മണ്ണിൽ വേരുറപ്പിക്കാനുള്ള ശ്രമത്തിലാണ്. അതിനവർ കണ്ട ഒന്നാമത്തെ വഴി മുസ്ലിം കൃസ്ത്യൻ മതങ്ങൾക്കിടയിൽ വിടവുണ്ടാക്കലും. മുസ്ലിംകൾ അവിഹിതമായി എന്തൊക്കെയോ കയ്യടക്കി വെച്ചിരിക്കുന്നു എന്ന പുകമറ ഇതാദ്യത്തെ സംഭവമല്ല. എണ്ണത്തിൽ മുസ്ലിംകളും കൃസ്ത്യാനികളും ന്യൂനപക്ഷമാണ്. അതെ സമയം അവർ രണ്ടു പേരുടെയും സാമൂഹിക അവസ്ഥ ഒരുപോലെയല്ല. ചരിത്ര പരമായ കാരണങ്ങളാൽ മുസ്ലിംകൾ ഇന്നും സാമൂഹിക പിന്നോക്കാവസ്ഥ നേരിടുന്നു. അത് കൊണ്ട് തന്നെ മുസ്ലിം സമുദായം സംവരണത്തിന്റെ കീഴിൽ വരുന്നു. കൃസ്ത്യൻ സമൂഹത്തിലും സംവരണത്തിനു കീഴിൽ വരുന്ന വിഭാഗങ്ങളെ നമുക്ക് കാണാം.\nകേരളത്തിലെ ഒരു സംഘ നേതാവ് അടുത്തിടെ ഒരു ക്രസ്ത്യൻ പുരോഹിതനോട് വോട്ടു ചോദിക്കുന്നതിന്റെ വിഡിയോ കാണാനിടയായി. മുസ്ലിംകൾ എന്തോ ഭീകര ജീവികൾ എന്ന നിലയിലാണ് പ്രസ്തുത വീഡിയോവിൽ സംഘ നേതാവ് മുസ്ലിംകളെ പരിചയപ്പെടുത്തി കൊടുക്കുന്നത്. മുസ്ലിംകൾ മറ്റൊരു ന്യൂനപക്ഷ വിഭാഗമായ കൃസ്ത്യൻ സമൂഹത്തിന്റെ അവകാശങ്ങൾ കവർന്നെടുക്കുന്നു എന്നും അദ്ദേഹം പറയുന്നത് കണ്ടു. കേരളത്തിൽ ഏതു സർക്കാർ വന്നാലും മുസ്ലിംകളുടെ ഇടപെടലുണ്ടാകും. കാരണം മുസ്ലിം ലീഗാണ് അവരെ നയിക്കുന്നത് ……..അതിനുള്ള പരിഹാര മാർഗം കേരളത്തിൽ ഒരു ഹിന്ദു കൃസ്ത്യൻ സഹകരണം മാത്രം.\nരണ്ടു സമുദായങ്ങൾ തമ്മിൽ സഹകരിക്കുന്നത് തെറ്റായ കാര്യമല്ല. മതങ്ങൾ നന്മയിൽ സഹകരിച്ചാൽ അത് സമൂഹത്തിനു കൂടുതൽ ഗുണം ചെയ്യും. ഇവിടെ സംഘ പരിവാർ സഹകരണം ആവശ്യപ്പെടുന്നത് നന്മയിലല്ല പകരം തിന്മയിലാണ്. മുസ്ലിംകളെയും കൃസ്ത്യാനികളെയും സംഘ പരിവാർ ഒരേ രീതിയിൽ തന്നെയാണ് കാണുന്നതും. ഇന്ത്യയിൽ പലയിടത്തും മുസ്ലിംകൾക്ക് നേരെ എന്നത് പോലെ കൃസ്ത്യാനികൾക്ക് നേരെയും സംഘ പരിവാർ നടത്തിയ ആക്രമണം കുപ്രസിദ്ധമായ കാര്യമാണ്. അതെല്ലാം മറച്ചു വെച്ച് കൊണ്ട് സംഘ പരിവാർ നടത്തുന്ന രാഷ്ട്രീയ കാപട്യം അധികം കൃസ്ത്യൻ വിഭാഗങ്ങളും തിരിച്ചരിഞ്ഞിടുണ്ട് എന്നതു ആശ്വാസകരമാണ്.\nകേരളത്തിന്റെ അടിസ്ഥാന ആവശ്യങ്ങൽക്കല്ല സംഘ പരിവർ മുൻഗണന നല്കുന്നത്. പകരം കേരളത്തിൽ മത വിദ്വേഷം പ്രചരിപ്പിക്കാനാണ് അവർ ശ്രമിക്കുന്നത്. ലവ് ജിഹാദാണ് അവരുടെ ഒന്നാമത്തെ കാര്യം. അങ്ങിനെ ഒന്നില്ല എന്ന് പേർത്തും പേർത്തും പറഞ്ഞിട്ടും ഉണ്ടെന്നു വരുത്തി തീർക്കാനുള്ള ശ്രമം അവർ കൊണ്ട് പിടിച്ചു നടത്തുന്നു. തെറ്റിദ്ധരിപ്പിക്കപ്പെട്ട ചില കൃസ്ത്യൻ സമൂഹങ്ങൾ കൂടി സംഘ പരിവാറിന്റെ കെണിയിൽ വീണു പോകുന്നു എന്നത് വലിയ സാമൂഹിക ദുരന്തമാണ്. നമ്മുടെ നാട്ടിൽ ഹിന്ദുക്കളും മുസ്ലിംകളും മുസ്ലിംകളും കൃസ്ത്യാനികളും തമ്മിൽ വെറുക്കേണ്ട യാതൊരു കാര്യവുമില്ല. കേരളം കാത്തു സൂക്ഷിച്ചു വരുന്ന സൌഹാർദ്ദത്തിനു ഒരു കോട്ടവും ഇപ്പോഴും സംഭവിച്ചിട്ടില്ല. മതത്തിന്റെ പേരിൽ മനസ്സുകളെ ഭിന്നിപ്പിച്ച ചരിത്രമാണ് വടക്കേ ഇന്ത്യയിൽ. അങ്ങിനെയാണ് അവിടെ “ഹിന്ദു പാനിയും” “മുസ്ലിം പാനിയും” രൂപം കൊണ്ടത്. ആ ഒരവസ്ഥ നമ്മുടെ നാട്ടിലും കൊണ്ട് വരണമെന്ന് സംഘ പരിവാർ അതിയായി ആഗ്രഹിക്കുന്നു.\nഇന്ത്യയിൽ പലയിടത്തും കൃസ്ത്യൻ മത പ്രബോധകരെയും കന്യാസ്ത്രീകളെയും കൃസ്ത്യൻ വിശ്വാസികളെയും ആക്രമിച്ചതും മൃഗീയമായി കൊന്നു കളഞ്ഞതും മുസ്ലിംകളല്ല. അതിന്റ പിന്നിൽ സംഘ പരിവാർ മാത്രമാണ്. ഇപ്പോൾ തേൻ പുരട്ടിയ വർത്തമാനം പറയുന്ന സംഘ പരിവർ മനസ്സിൽ വിഷം നിറച്ചു നടക്കുന്നു. അതൊരിക്കൽ തിരിച്ചു ചോദിച്ചാൽ തീരുന്നതാണ് അവരുടെ സുഖിപ്പിക്കൽ. എന്ത് കൊണ്ട് കേരളത്തിൽ അത്തരം അവസ്ഥ വരുന്നില്ല എന്ന് ചോദിച്ചാൽ കേരളത്തിൽ സവർണ ഹിന്ദുക്കൾക്ക് അധീശത്വം ലഭിച്ചിട്ടില്ല എന്ന് തന്നെയാണ് മറുപടി. ഇതിനിടയിലും ചില കൃസ്ത്യൻ വിഭാഗങ്ങൾ സംഘ പരിവാറിനെ രക്ഷകനായി കാണുന്നു. മേൽ പറഞ്ഞതു പോലെ ശത്രുവിനെ കെട്ടിപ്പിടിച്ചു ആലിംഗനം ചെയ്യാനുള്ള ശ്രമത്തിലാണ് സംഘ പരിവാർ. നേരത്തെ മാറിയില്ലെങ്കിൽ സംഘ പരിവാറിന്റെ കയ്യിൽ കിടന്നു മരിക്കാനാവും വിധി എന്ന് കൂടി മനസ്സിലാക്കുന്നത് നല്ലതാണ്.\nശത്രുവിനെയും സ്നേഹിക്കണം എന്നത് യുശുവിന്റെ കല്പ്പനയാണ്. പക്ഷെ ഓടുന്ന വണ്ടിക്ക് തലവെച്ചു കൊടുക്കാൻ യേശു പറഞ്ഞിട്ടില്ല എന്ന് കൂടെ ചേർത്ത് വായിക്കണം.\nTags: Abdussamad AndathodChristianitykerala assembly election 2021Sangh parivarഅബ്ദുസ്സമദ് അണ്ടത്തോട്\nby ഫർസാന ഹനീഫ\n‘അന്നഹ്ദയുടെ കാര്യത്തില് തുനീഷ്യയാണ് തീരുമാനമെടുക്കേണ്ടത്’\nഖുര്‍ആന് അനാഥക്ക് നല്‍കുന്ന ഇടം\nപീഢനം: യഥാര്‍ത്ഥത്തില് നാമും കുറ്റവാളികളല്ലേ?


വാങ്ങല്‍ശേഷി കുറവ് എന്നാല്... - Janayugom Online\nHome / Opinion / Articles / വാങ്ങല്‍ശേഷി കുറവ് എന്നാല്…\nPosted on November 25, 2019, 10:32 pm\nഈയടുത്ത ദിവസങ്ങളില് പത്രത്താളുകളില് പ്രത്യക്ഷപ്പെട്ട ഒരു പുതിയ വാക്കാണ് വാങ്ങല്‍ശേഷി കുറവ്. എന്താണ് ഈ പദത്തിന്റെ അര്‍ഥം? നല്ല മലയാളത്തില് ദാരിദ്ര്യം എന്നുതന്നെ. ദരിദ്രന് എന്നും വാങ്ങല്‍ശേഷി കുറവുതന്നെ. വാങ്ങല്‍ശേഷിയുള്ളവനെ ഒരു നാട്ടിലും ദരിദ്രന് എന്ന് വിളിക്കാറില്ല. പണക്കാരന്, മൊതലാളി, എന്നൊക്കെ വിളിക്കപ്പെടുന്ന ധനികനെ ഈ നാട്ടിലെ ജനതയില് ഭൂരിപക്ഷം വരുന്ന ദരിദ്രരില് നിന്നും വ്യത്യസ്തനാക്കുന്ന ഏകകാര്യം ഈ വാങ്ങല്‍ശേഷിയാണ്. ധനികനേക്കാള് പൊതുവെ ബുദ്ധി, സൗന്ദര്യം, ആരോഗ്യം, സംസ്കാരം, വിദ്യാഭ്യാസം ഒക്കെ കൂടുതലുള്ള ധാരാളം ദരിദ്രരുള്ള നാടാണ് ഇന്ത്യ. പക്ഷെ ഇന്ത്യയിലെ ഒരു സൂക്ഷ്മ ന്യൂനപക്ഷം വരുന്ന ധനികര് വാങ്ങിവാങ്ങി ഇനിയൊന്നും ഈ മഹാരാജ്യത്ത് ബാക്കിയില്ല എന്ന അവസ്ഥയിലെത്തി നില്‍ക്കുന്നു. അപ്പോള് സ്വാഭാവികമായും ബാക്കി തൊണ്ണൂറ്റി ഒന്‍പതേമുക്കാല് ജനത്തിനും കാലണയ്ക്ക് വകയില്ലാതെ വരുന്നത് സ്വാഭാവികം മാത്രം.\nഇന്ത്യയുടെ മൊത്തം സമ്പത്തിന്റെ 73 ശതമാനവും ജനസംഖ്യയുടെ ഒരു ശതമാനം താഴെ ശതകോടീശ്വരന്മാരാണ് കൈവശം വച്ചിരിക്കുന്നത്. അതിന്റെ അര്‍ഥം ബാക്കി 99 ശതമാനത്തിന്റെ കയ്യില് 27 ശതമാനം സമ്പത്ത് മാത്രമേയുള്ളൂ എന്നു കൂടിയാണ്. രാജ്യത്ത് പൊതുവെ പെട്ടെന്ന് ഒരു വാങ്ങല്‍ശേഷി കുറവ് സംഭവിച്ചിരിക്കുന്നു എന്ന് ആദ്യം വിളിച്ചു പറഞ്ഞത് വാഹന നിര്‍മ്മാതാക്കളാണ്. എത്ര പുതിയ മോഡല് എത്ര വില കുറച്ചുകൊടുത്തിട്ടും ജനങ്ങള് വാങ്ങുന്നില്ല. മാരുതിക്കുമാത്രം ചെറുകാര് വിപണിയില് 80 ശതമാനം ഇടിവു സംഭവിച്ചു. മറ്റ് കമ്പനികളുടെ കാര്യം അതിലും കഷ്ടം. അതോടൊപ്പം തന്നെ മറ്റ് ഉപഭോഗ ഉല്‍പ്പന്നങ്ങളുടെ നിര്‍മ്മാതാക്കളും ജനങ്ങളുടെ പെട്ടെന്നുള്ള വിരക്തിയെക്കുറിച്ച് ആശങ്കാകുലരായി. ഒരു ആശങ്കയുമില്ലാതിരുന്നത് ഇന്ത്യന് പ്രധാനമന്ത്രിക്കായിരുന്നു. ദിവസേന വ്യായാമം ചെയ്യേണ്ടതിന്റെയും ശുചിത്വം പുലര്‍ത്തേണ്ടതിന്റെയുമെല്ലാം പ്രാധാന്യം അദ്ദേഹം ഇന്ത്യയിലുളള ദിവസങ്ങളിലെല്ലാം ഊന്നിപ്പറഞ്ഞു. ഉല്ലാസവാനായി ഹിമാലയസാനുക്കളിലും കൊടുംകാടുകളിലുമൊക്കെ സഞ്ചരിച്ചു. ഇപ്പോഴിതാ കേന്ദ്ര സ്ഥിതിവിശേഷക്കണക്ക് മന്ത്രാലയത്തിന്റെ കീഴിലുള്ള ഒരു സ്ഥാപനം സെന്‍ട്രല് സ്റ്റാറ്റിസ്റ്റിക്സ് ഓഫീസ് (സിഎസ്ഒ) ഇന്ത്യയിലെ എല്ലാ സ്ഥിതിവിവരക്കണക്കുകളും ശാസ്ത്രീയമായി തയ്യാറാക്കുവാനായി സര്‍ക്കാര് സ്ഥാപിച്ചിട്ടുള്ള ഒരു വകുപ്പ്- ഇപ്പോള് പറയുന്നു ജനങ്ങളുടെ വാങ്ങല്‍ശേഷി കുറഞ്ഞു എന്ന്. അതുമാത്രമല്ല കഴിഞ്ഞ 40 വര്‍ഷക്കാലത്തിനിടയില് ആദ്യമായാണത്രേ കഴിഞ്ഞവര്‍ഷം ജനങ്ങളുടെ വാങ്ങല്‍ശേഷി കുറയുന്നത്. അതും 3.7 ശതമാനം. ഗ്രാമീണ മേഖലയില് ഉപഭോക്തൃ ചെലവ് 2017–18ല് 8.8 ശതമാനം കുറഞ്ഞുവത്രെ.\n2011-12 ല് പ്രതിമാസം 643 രൂപ ഭക്ഷ്യവസ്തുക്കള്‍ക്കായി ഗ്രാമീണര് ചെലവിട്ടുവെങ്കില് 2017–18 ല് ഇനി 581 രൂപയായി കുറഞ്ഞു. ഏതായാലും റിപ്പോര്‍ട്ട് പരസ്യമാക്കണ്ട എന്ന് മോഡി സര്‍ക്കാര് തീരുമാനിച്ചു. റിപ്പോര്‍ട്ടിലെ കണക്കുകള് ഗുണപരമല്ല എന്നാണ് കണ്ടെത്തല്. തികച്ചും ശരി. ഈമാതിരി ഗുണമില്ലാത്ത കണക്കുകള് എന്തിന് ജനങ്ങളിലെത്തിക്കണം? എത്ര നല്ല വാര്‍ത്തകളുണ്ട്. പശുവിന്‍പാലില് സ്വര്‍ണമുണ്ട്. ആഗ്രയുടെ പഴയ പേര് ആഗ്രവന് എന്നായിരുന്നു തുടങ്ങി എത്രയെത്ര വാര്‍ത്തകള് ജനങ്ങള് അറിയേണ്ടതായുണ്ട്? ഈ നാഷണല് സ്റ്റാറ്റിസ്റ്റിക്സ് ഓഫീസ് എന്ന സ്ഥാപനമാകട്ടെ 1951 ല് ജവഹര്‍ലാല് നെഹ്റു പ്രധാനമന്ത്രിയായിരുന്ന കാലത്ത് സൃഷ്ടിച്ചതാണ്. കേന്ദ്ര പ്ലാനിംഗ് കമ്മിഷനടക്കം അനേകം അനാവശ്യ സ്ഥാപനങ്ങള് ഉണ്ടാക്കിയയാളാണ് ജവഹര്‍ലാര് നെഹ്റു. ആ തെറ്റുകള് ഒന്നൊന്നായി തിരുത്തിക്കൊണ്ടിരിക്കുകയാണ് മോഡിയും കൂട്ടരും. പ്ലാനിംഗ് കമ്മിഷന് പിരിച്ചുവിട്ടു. പകരം നിതി ആയോഗ് എന്ന ഒരു സര്‍ക്കാര് സ്ഥാപനം തുടങ്ങി. എന്തോ അത് തുടങ്ങിയത് രാഹുകാലത്തോ മറ്റോ ആയതിനാല് അതിന്റെ തലപ്പത്ത് പ്രതിഷ്ഠിച്ചവന്‍മാര് ഓരോന്നായി രാജിവച്ചുപോകുന്നു. ഈ എന്‍എസ്ഒ എന്ന സ്ഥാപനമാകട്ടെ വേറെ ഒരു ജോലിയുമില്ലാത്തതിനാല് രാജ്യം മുഴുവന് തലങ്ങും വിലങ്ങും സര്‍വെ നടത്തുകയാണ്. ഈ സ്ഥാപനത്തിന് നാലു ഡിവിഷനുകളുണ്ട്. സര്‍വെ, ഡിസൈന്, റിസര്‍ച്ച് ഡിവിഷന് (എസ്ഡിആര്‍ഒ) കല്‍ക്കത്തയില്, ഫീല്‍ഡ് ഓപ്പറേഷന് ഡിവിഷന് (എഫ്ഒഡി) ഡല്‍ഹിയില്, 117 ഫീല്‍ഡ് ഓഫീസുകള് രാജ്യം മുഴുവന്. പിന്നെ ഡാറ്റ പ്രോസസിംഗ് ഡിവിഷന് (ഡിപിഒ), ഇന്‍ഡസ്ട്രിയല് സ്റ്റാറ്റിസ്റ്റിക്കല് വിങ് (ഐഎസ്ഡബ്ല്യു) എന്നിങ്ങനെ ഈ സ്ഥാപനമാണ് വര്‍ഷംതോറും ജൂണ് മാസത്തില് വിവിധ മേഖലകളെ കുറിച്ചുള്ള സ്ഥിതിവിവര റിപ്പോര്‍ട്ട് സര്‍ക്കാരിന് നല്‍കുന്നത്. എന്നിട്ടത് പ്രസിദ്ധീകരിക്കുകയും ചെയ്യും. ഇവര് പ്രസിദ്ധീകരിക്കുന്ന വിലനിലവാര സൂചിക റിപ്പോര്‍ട്ടിന്റെ അടിസ്ഥാനത്തിലാണത്രെ, സര്‍ക്കാര് ജീവിതനിലവാര സൂചിക നിര്‍ണയിക്കുന്നത്.\nഒരു ഡയറക്ടര് ജനറല്, അഞ്ച് അഡീഷണല് ഡയറക്ടര് ജനറല്‍മാര്, നാല് ഡപ്യൂട്ടികള്, ആറ് ജോയിന്റ് ഡയറക്ടര്‍മാര്, 30 ഡെപ്യൂട്ടി ഡയറക്ടര്‍മാര്, 48 അസിസ്റ്റന്റ് ഡയറക്ടര്‍മാര്, ബാക്കി ഉദ്യോഗസ്ഥര് എന്നിട്ടോ ഇപ്പോള് കണ്ടുപിടിച്ചത് വാങ്ങല്‍ശേഷി കുറഞ്ഞു എന്ന്. അതും രാജ്യം ഉത്തരോത്തരം പുരോഗമിച്ചുകൊണ്ടേയിരിക്കുന്നു എന്ന് ഡൊണാള്‍ഡ് ട്രംപിനെ പോലെയുള്ള വിദേശ സാമ്പത്തിക വിദഗ്ധര് പോലും പറയുന്നു എന്ന് പറഞ്ഞു കേള്‍ക്കുന്ന കാലത്ത്. ഈ വകുപ്പൊക്കെ ഒരാവശ്യമില്ലാതെ നെഹ്റു സൃഷ്ടിച്ചത് തന്നെ. ഈ വകുപ്പും പൂട്ടി അവിടെ ഒരു തെങ്ങ് നട്ടാല് യോഗ കഴിഞ്ഞ് വരുമ്പോള് കുടിക്കാന് രണ്ട് കരിക്കെങ്കിലും കിട്ടും. രണ്ടും ഇന്ന് നേരിടുന്നത് സ്വാതന്ത്ര്യലബ്ധിക്കുശേഷമുള്ള ഏറ്റവും കനത്ത വെല്ലുവിളികളാണ്. ഇന്നത്തെ ഈ അവസ്ഥയ്ക്ക് കാരണം അനവസരത്തില് യാതൊരു വരുംവരായ്‌കകളും ആലോചിക്കാതെ നടപ്പിലാക്കിയ നോട്ടുനിരോധനവും ജിഎസ്‌ടി പരിഷ്കാരങ്ങളുമാണ് എന്ന് ഇന്നാര്‍ക്കും ഒരു സംശയത്തിനും ഇടയില്ല. ഗ്രാമത്തിലെ ജനങ്ങള് ഒന്നും വാങ്ങുന്നില്ല എന്നു പറഞ്ഞാല് അവര് ആഡംബര കാറുകളോ, വില്ലകളോ, തിളങ്ങുന്ന വസ്ത്രങ്ങളോ, കിന്നരി തലപ്പാവുകളോ വാങ്ങുന്നില്ല എന്നല്ല അതിനര്‍ഥം.\nഅവര് ഒരു നേരത്തെ ഭക്ഷണത്തിനുള്ള ധാന്യം വാങ്ങുന്നില്ല എന്നാണ്. അതിനും കണക്കുകളുണ്ട്. ലോക പട്ടിണി സൂചിക (ഗ്ലോബല് ഹങ്കര് ഇന്‍ഡ്കസ്) സൂചികയില് പറയുന്നത് ഇന്ത്യയിലെ 39 ശതമാനം അഞ്ച് വയസിന് താഴെയുള്ള കുട്ടികളും പോഷകാഹാരക്കുറവുമൂലം വളര്‍ച്ച മുരടിച്ചവരാണ് എന്നാണ്. ഓരോ 20 കുട്ടികളിലുമൊരാള് അഞ്ച് വയസാകുന്നതിന് മുമ്പ് മരിച്ചുപോകുന്നുവെന്നാണ്. ലോകത്തെ 119 രാജ്യങ്ങളെ ഉള്‍പ്പെടുത്തിയ ഈ സൂചികയില് ഇന്ത്യ103-ാം സ്ഥാനത്താണ്. ഈ വര്‍ഷത്തെ 97-ാം സ്ഥാനത്ത് നിന്നാണ് വീണ്ടും താഴോട്ടുപോയി 103 ലെത്തിയിരിക്കുന്നത്. നമ്മെക്കാള് പുറകിലുള്ള 16 രാജ്യങ്ങള് മധ്യാഫ്രിക്കയിലെ വംശീയകലാപങ്ങളും ആഭ്യന്തരയുദ്ധങ്ങളും ഭരണാധികാരികളുടെ അഴിമതിയും മൂലം തകര്‍ന്ന രാജ്യങ്ങള് മാത്രമാണെന്നതും നമുക്ക് പാഠമാകേണ്ടതാണ്.\nവസ്തുതകള് പൂഴ്ത്തിവച്ചും സത്യം പറയുന്നവനെ തുറുങ്കിലടച്ചും മനുഷ്യരെ വംശീയമായി ഉന്മൂലനം ചെയ്തും പുരോഗതിയെയും വിജയത്തെക്കുറിച്ചുമൊക്കെ വ്യാജവാര്‍ത്തകള് പ്രചരിപ്പിച്ചും വലിയ് അനര്‍ഥങ്ങള് സ്വന്തം ജനതയ്ക്ക് വരുത്തിവച്ച ഭരണകൂടങ്ങളുടെ ചരിത്രം നമ്മുടെ മുന്നിലുണ്ട്. ചരിത്രം മറന്നുകൊണ്ട് വീണ്ടും അനേകം അബദ്ധങ്ങളിലേക്ക് ചെന്നുചാടുന്നത് ഇപ്പോള് തന്നെ കൊടിയ ദുരിതമനുഭവിക്കുന്ന മഹാഭൂരിപക്ഷം വരുന്ന ദരിദ്ര ജനവിഭാഗങ്ങളുടെ യാതനകള് വര്‍ധിപ്പിക്കുവാന് മാത്രമേ പര്യാപ്തമാവു. ഇനിയും വാങ്ങല്‍ശേഷി കുറയുക എന്നാല് ബംഗാള് ക്ഷാമകാലത്തെ പട്ടിണി മരണങ്ങള് ആവര്‍ത്തിക്കുക എന്നുതന്നെയാണ് അര്‍ഥം. വാങ്ങല്‍ശേഷി ഇല്ലാതാവുമ്പോഴാണ് വില്‍ക്കല്‍ശേഷി വര്‍ധിക്കുന്നത്. പൊന്‍മുട്ടയിടുന്ന നവരത്ന കമ്പനികളില് ഉള്‍പ്പെടുന്ന ഇക്കഴിഞ്ഞ വര്‍ഷം 7,132 കോടി അറ്റാദായമുണ്ടാക്കിയ ബിപിസിഎല് അടക്കം വിറ്റുതുലയ്ക്കാന് തീരുമാനമെടുക്കുന്നത് ആരുടെ വാങ്ങല്‍ശേഷി വര്‍ധിപ്പിക്കാനാണ്?\nപൊതുമേഖലാ ബാങ്കുകളിലെ വെട്ടിപ്പ് ഭരണരംഗത്തുള്ളവരും പ്രതിക്കൂട്ടില്\nTrivandrum / Jul 16


ഓണത്തിന് ബോക്സോഫീസ് യുദ്ധം; മോഹൻലാൽ, പൃഥ്വിരാജ്, നിവിൻ പോളി എത്തുന്നത് നവഗതർക്കൊപ്പം..!! – Online Malayali\nBy David John On Aug 29, 2019\nമലയാളി പ്രേക്ഷകർക്ക് ഈ ഓണത്തിന് വമ്പൻ ആഘോഷം തന്നെയാണ് ഉണ്ടാകുക. മോഹൻലാൽ, പൃഥ്വിരാജ്, നിവിൻ പോളി ചിത്രങ്ങൾ ആണ് ഓണത്തിന് എത്തുന്നത്.\nമോഹൻലാൽ നായകനായി എത്തുന്ന ഇട്ടിമാണി മെയിഡ് ഇൻ ചൈന, പൃഥ്വിരാജ് സുകുമാരൻ നായകനായി എത്തുന്ന ബ്രദേഴസ് ഡേ, നിവിൻ പോളി നായകനായി എത്തുന്ന ലൗ ആക്ഷൻ ഡ്രാമ എന്നിവയാണ് ഓണത്തിന് എത്തുന്ന പ്രധാന മലയാളം ചിത്രത്തിൽ, നവാഗതർ ആണ് മൂന്ന് ചിത്രങ്ങളും സംവിധാനം ചെയ്യുന്നത്. മൂന്ന് ചിത്രങ്ങളും കോമഡി ഫാമിലി എന്റർടൈന്മെന്റ് ആയി ആണ് എത്തുന്നത്. മൂന്ന് ചിത്രങ്ങളുടെയും സംവിധായകർ തന്നെയാണ് കഥയും തിരക്കഥയും എഴുതിയിരിക്കുന്നത്. വമ്പൻ താര നിരയിൽ ആണ് മൂന്ന് ചിത്രങ്ങളും എത്തുന്നത്. തുടങ്ങി ഒട്ടേറെ പ്രത്യേകതകൾ ഉണ്ട് മൂന്ന് ചിത്രങ്ങൾക്കും.\nമോഹൻലാൽ നായകനായി എത്തുന്ന ഇട്ടിമാണി മെയിഡ് ഇൻ ചൈനയാണ് ഒരു ചിത്രം, സിനിമ നിർമ്മിക്കുന്നത് ആശിർവാദ് സിനിമാസിന്റെ ബാനറിൽ ആന്റണി പെരുമ്പാവൂർ ആണ്. നവാഗതരായ ജിബി ജോജു എന്നിവർ ചേർന്നാണ് ചിത്രത്തിന്റെ കഥയും തിരക്കഥയും എഴുതി സംവിധാനം ചെയ്യുന്നത്. മോഹൻലാലിന് നായികയായി എത്തുന്നത് ഹണി റോസ് ആണ്. കനൽ എന്ന ചിത്രത്തിന് ശേഷം ഇരുവരും ഒന്നിക്കുന്ന ചിത്രമാണ് ഇട്ടിമാണി, കെ പി എ സി ലളിതയാണ് മോഹൻലാലിന്റെ അമ്മയുടെ വേഷത്തിൽ എത്തുന്നത്, രാധിക ശരത് കുമാർ, ധർമജൻ ബോൾഗാട്ടി, സിദ്ദിക്ക്, ജോണി ആന്റണി, സലിം കുമാർ, ഹരീഷ് കണാരൻ എന്നിവരും ചിത്രത്തിൽ പ്രധാന വേഷത്തിൽ എത്തുന്നുണ്ട്. കോമഡിയുടെ മേമ്പൊടിയിൽ ഒരുങ്ങുന്ന കുടുംബ ചിത്രമാണ് ഇട്ടിമാണി മെയിഡ് ഇൻ ചൈന.\nനിവിൻ പോളിയും നയൻതാരയും ആദ്യമായി ഒന്നിക്കുന്ന ലൗ ആക്ഷൻ ഡ്രാമയാണ് മറ്റൊരു ഓണ ചിത്രം, റോമന്റിക്ക് ആക്ഷൻ ചിത്രമായി എത്തുന്ന ലൗ ആക്ഷൻ ഡ്രാമ നിർമ്മിക്കുന്നത് അജു വർഗീസ് ആണ്. ധ്യാൻ ശ്രീനിവാസൻ ആദ്യമായി സംവിധാനം ചെയ്യുന്ന ചിത്രത്തിന്റെ തിരക്കഥയും എഴുതുന്നത് ധ്യാൻ തന്നെയാണ്, ജോമോൻ ടി ജോണ് ആണ് ചിത്രത്തിന്റെ ഛായാഗ്രഹണം, വിനീത് ശ്രീനിവാസൻ ചിത്രത്തിൽ പ്രധാന വേഷത്തിൽ എത്തുന്നുണ്ട്. അജു വർഗീസ്, മല്ലിക സുകുമാരൻ, ദുർഗ കൃഷ്ണ, ശ്രീനിവാസൻ, രഞ്ജി പണിക്കർ തുടങ്ങി വലിയ താരനിരയാണ് ചിത്രത്തിന് ഉള്ളത്. ഷാൻ റഹ്മാൻ ആണ് ചിത്രത്തിന്റെ സംഗീത സംവിധാനം.\nപ്രിത്വിരാജിന് ഒപ്പം നാല് നായികമാർ എത്തുന്ന കലാഭവൻ ഷാജോൺ കഥയും തിരക്കഥയും എഴുതി സംവിധാനം ചെയ്യുന്ന ചിത്രമാണ് ബ്രദേഴസ് ഡേ. ഐശ്വര്യ ലക്ഷ്മി, പ്രയാഗ മാർട്ടിൻ, മഡോണ സെബാസ്റ്റ്യൻ, മിയ ജോർജ്ജ് എന്നിവർ ആണ് ചിത്രത്തിൽ നായികമാർ ആയി എത്തുന്നത്. തമിഴ് നടൻ പ്രസന്ന ആദ്യമായി മലയാളത്തിൽ അഭിനയിക്കുന്നു എന്നുള്ള പ്രത്യേകതയും ചിത്രത്തിന് ഉണ്ട്.4മ്യൂസിക് ആണ് ചിത്രത്തിന്റെ ഗാനങ്ങൾ ഒരുക്കിയിരിക്കുന്നത്. ലിസ്റ്റിൻ സ്റ്റീഫൻ ആണ് ചിത്രത്തിന്റെ നിർമ്മാണം.\n4 മ്യൂസിക് ആണ് ബ്രദേഴസ് ഡേയുടെയും ഇട്ടിമാണി മെയിഡ് ഇൻ ചൈനയുടെയും ഗാനങ്ങൾ ഒരുക്കുന്നത്. ധർമജൻ ബോൾഗാട്ടി രണ്ട് ചിത്രങ്ങളിലും അഭിനയിക്കുന്നുണ്ട്, അതുപോലെ തന്നെ അജു വർഗീസ് ലൗ ആക്ഷൻ ഡ്രാമയിലും ഇട്ടിമാണിയിലും പ്രധാന വേഷത്തിൽ എത്തുന്നു.\nBrothers day malayalam movieIttymaani made in chinaLove action dramamohanlalNivin paulyprithviraj sukumaran\nസിനിമയിൽ മികച്ച വേഷങ്ങൾ വേണമെങ്കിൽ വഴങ്ങണമെന്നു പറഞ്ഞവർക്ക് കിടിലം മറുപടി നൽകി പായൽ രജ്പുത്..!!


ഇന്ന് മഹാനവമി; പ്രാര്‍ഥനയുടെ നിറവില് ക്ഷേത്രങ്ങള് | Kottathuthara\nഇന്ന് മഹാനവമി; പ്രാര്‍ഥനയുടെ നിറവില് ക്ഷേത്രങ്ങള്\nPublished: Sep 29, 2017, 07:00 AM IST\nനവരാത്രി ആഘോഷങ്ങളുടെ ഭാഗമായി ദീപാലംകൃതമായ കല്പറ്റ മാരിയമ്മൻ കോവിലിൽ തൊഴാനെത്തിയവർ\nകോട്ടത്തറ: കുറുങ്ങാലൂര് മഹാശിവക്ഷേത്രത്തില് നവരാത്രി ആഘോഷങ്ങള് ആരംഭിച്ചു. ശനിയാഴ്ച പുലര്‍ച്ചെ 5.30-ന് നടതുറക്കല്, 5.45-ന് അഭിഷേകം, ആറിന് കതിര് കയറ്റല്, 6.15-ന് ഗണപതിഹോമം, 7.30-ന് ഉഷപൂജ, എട്ടിന് നിവേദ്യം, ഒമ്പതിന് ഗ്രന്ഥമെടുപ്പ്, 9.30-ന് എഴുത്തിനിരുത്ത്, വാഹന പൂജ, 11.30-ന് ഉച്ചപൂജ, നടയടക്കല്, ഒന്നിന് പ്രസാദവിതരണം എന്നിവയുണ്ടാകും.\nകല്പറ്റ: അയ്യപ്പ മഹാക്ഷേത്രത്തില് ബൊമ്മക്കൊലു ഒരുക്കി നവരാത്രി മഹോത്സവം ആരംഭിച്ചു. വെള്ളിയാഴ്ച രാവിലെ മഹാഗണപതി ഹോമം, സരസ്വതി പൂജ, വിശേഷാല് പൂജകള്, വൈകിട്ട് ഭക്തിഗാനാലാപനം, ലളിതാസഹസ്രനാമ പാരായണം. ശനിയാഴ്ച രാവിലെ ആറുമുതല് വാഹന പൂജ, എട്ടിന് പുസ്തകമെടുപ്പ്, ഒമ്പതിന് എഴുത്തിനിരുത്തല് എന്നിവയുണ്ടാകും. കുട്ടികളെ എഴുത്തിനിരുത്താന് താത്പര്യമുള്ളവര് പേര് രജിസ്റ്റര് ചെയ്യണം. ഫോണ്: 9562690276, 9645676175.\nകല്പറ്റ: റാട്ടക്കൊല്ലി ശിവ-ഭദ്രകാളി ക്ഷേത്രത്തില് നവരാത്രി മഹോത്സവം തുടങ്ങി. വെള്ളിയാഴ്ച വിശേഷാല് പൂജകള്, കാളീപൂജ. ശനിയാഴ്ച രാവിലെ പുസ്തകമെടുപ്പ്, കുട്ടികളെ എഴുത്തിനിരുത്തല് എന്നിവയുണ്ടാകും.\nകല്പറ്റ: മണിയങ്കോട്ടപ്പന് ക്ഷേത്രത്തില് നവരാത്രി ആഘോഷങ്ങള്‍ക്ക് തുടക്കമായി. വെള്ളിയാഴ്ച നിറമാല വിളക്ക്. ശനിയാഴ്ച എഴുത്തിനിരുത്തല്, വാഹന പൂജ, ഗ്രന്ഥമെടുക്കല് എന്നിവയുണ്ടാകും.\nമാനന്തവാടി: താഴെയങ്ങാടി മാരിയമ്മന് ക്ഷേത്രത്തില് നവരാത്രി ആഘോഷങ്ങള് തുടങ്ങി. വ്യാഴാഴ്ച വൈകുന്നേരം ഗ്രന്ഥംവെപ്പ്. വെള്ളിയാഴ്ച വാഹന, ആയുധപൂജകള്, 30- നു രാവിലെ ഒമ്പതു മുതല് വിദ്യാരംഭം. ചന്ദ്രന് മേവട യുടെ നേതൃത്വത്തില് കുട്ടികളെ എഴുത്തിനിരുത്തും.\nപൂതാടി: പൂതാടി മഹാക്ഷേത്ര സമുച്ഛയത്തില് സ്ഥിതിചെയ്യുന്ന ജില്ലയിലെതന്നെ ഏക സരസ്വതി ക്ഷേത്രത്തില് നവരാത്രിയാഘോഷം തുടങ്ങി. വെള്ളിയാഴ്ച രാവിലെ പത്തുമണിക്ക് മാടമന ഈശ്വരന് നമ്പൂതിരിപ്പാടിന്റെ കാര്‍മികത്വത്തില് വലിയവട്ടളം ഗുരുസി നടക്കും. തുടര്‍ന്ന് നവരാത്രി പൂജകള് നടത്തും. ശനിയാഴ്ച രാവിലെ ആറുമണിക്ക് നവരാത്രി പൂജകള്. ഒമ്പതുമണിക്ക് കുട്ടികള്‍ക്ക് വിദ്യാരംഭം കുറിക്കും.\nവടക്കനാട്: ഈച്ചക്കുന്ന് കാളിമലത്തമ്പുരാന് ക്ഷേത്രത്തിലെ നവരാത്രിയാഘോഷം തുടങ്ങി.\nവെള്ളിയാഴ്ച രാവിലെ ഒമ്പതുമണിക്ക് വാഹനപൂജ. വൈകുന്നേരം 5.30-ന് നടതുറക്കല്. 6.30-ന് ദീപാരാധന. തുടര്‍ന്ന് സരസ്വതി പൂജ, അത്താഴ പൂജ, പ്രസാദവിതരണം.\nശനിയാഴ്ച രാവിലെ 6.30-മുതല് വാഹനപൂജ. ഒമ്പതുമണി മുതല് കുട്ടികളെ എഴുത്തിനിരുത്തല്, ഉച്ചയ്ക്ക് 12.30-ന് പൂജയെടുപ്പ്. 1.30-ന് പ്രസാദവിതരണം.\nമാനന്തവാടി: രാഗതരംഗം മ്യൂസിക് അക്കാദമിയില് 30-ന് രാവിലെ ഒമ്പതുമുതല് വിദ്യാരംഭം തുടങ്ങും. ഫോണ്: 9847669293.\nകല്പറ്റ: വയനാട് നൃത്തകലാക്ഷേത്രത്തില് വിദ്യാരംഭം നടത്തും. വിജയദശമി നാളില് രാവിലെ 10.30- ന് ശാസ്ത്രീയ നൃത്താരംഭം തുടങ്ങും. ഫോണ്: 9288955400.\nപഞ്ചായത്ത് ഓഫീസ് ധർണനടത്തി


കോവിഡ് പ്രതിരോധം: സ്റ്റാഫ് നഴ്സ്, ഫാര്‍മസിസ്റ്റ്, ഡാറ്റാ എന്‍ട്രി ഓപ്പറേറ്റര്, ക്ലീനിംഗ് സ്റ്റാഫ് തുടങ്ങിയ നിരവധി തസ്തികകളില് നിയമനം - CSC Sivasakthi\nഇന്ന് മുതൽ ഒക്ടോബര് ഒന്നുമുതല്‍പ്രാബല്യത്തിൽ വരുന്ന പുതിയ മോട്ടോർ വാഹന നിയമങ്ങൾ, നിങ്ങൾ അറിയേണ്ടത്\nശബരിമലയിൽ ഫ‌ുഡ് അനലിസ്റ്റ് ഒഴിവ‌ുകൾ: ശമ്പളം: 30000 ര‌ൂപ\nHome/NURSE JOB/കോവിഡ് പ്രതിരോധം: സ്റ്റാഫ് നഴ്സ്, ഫാര്‍മസിസ്റ്റ്, ഡാറ്റാ എന്‍ട്രി ഓപ്പറേറ്റര്, ക്ലീനിംഗ് സ്റ്റാഫ് തുടങ്ങിയ നിരവധി തസ്തികകളില് നിയമനം\nകോവിഡ് പ്രതിരോധം: സ്റ്റാഫ് നഴ്സ്, ഫാര്‍മസിസ്റ്റ്, ഡാറ്റാ എന്‍ട്രി ഓപ്പറേറ്റര്, ക്ലീനിംഗ് സ്റ്റാഫ് തുടങ്ങിയ നിരവധി തസ്തികകളില് നിയമനം\ncscsivasakthi June 24, 2020\nകോവിഡ് – 19പ്രതിരോധ പ്രവര്‍ത്തനങ്ങള്‍ക്കായി ദേശീയ ആരോഗ്യ ദൗത്യത്തിന്റെ കീഴില് ജില്ലയില് വിവിധ തസ്തികകളില് താത്ക്കാലിക നിയമനം നടത്തുന്നു.\nമോളിക്കുലര് ലാബ് ടെക്നീഷ്യന് ഒഴിവിലേക്ക് എം.എസ്.സി. ബയോ ടെക്നോളജി/എം.എസ്.സി. ഉളളവര്‍ക്ക് അപേക്ഷിക്കാം\nമൈക്രോബയോളജി കൂടാതെ മോളിക്കുലാര് ലാബ്/പി.സി.ആര് പ്രവൃത്തി പരിചയം ഉണ്ടാവണം.\nലാബ് ടെക്നീഷ്യന് തസ്തികയിലേക്ക് ഡയറക്ടറേറ്റ് ഓഫ് മെഡിക്കല് എഡ്യൂക്കേഷന്റെ (കേരള സര്‍ക്കാര്) മെഡിക്കല് ലബോറട്ടറി ടെക്നോളജിയില് ബിരുദം (ബി.എം.എല്.ടി.)/മെഡിക്കല് ലബോറട്ടറി ടെക്നോളജിയില് ഡിപ്ലോമ (ഡി.എം.എല്.ടി.) ആണ് യോഗ്യത.\nലാബ് അസിസ്റ്റന്റ് ഒഴിവിലേക്ക് വി.എച്ച്.എസ്.സി. (എം.എല്.റ്റി)/ഡി.എം.എല്.റ്റിയാണ് യോഗ്യത.\nഡാറ്റാ എന്‍ട്രി ഓപ്പറേറ്റര് ഒഴിവിലേക്ക് ഏതെങ്കിലും വിഷയത്തിലുളള അംഗീകൃത ബിരുദവും പി.ജി.ഡി.സി.എ./ഡി.സി.എ. യോഗ്യതയുണ്ടായിരിക്കണം.\nകൂടാതെ ഇംഗ്ലീഷ്, മലയാളം, ടൈപ്പിങ് നിര്‍ബന്ധം. പ്രവൃത്തി പരിചയം അഭികാമ്യം.\nമെഡിക്കല് ഓഫീസര് ഒഴിവിലേക്ക് എം.ബി.ബി.എസ്. ബിരുദവും റ്റി.സി.എം.സി. രജിസ്ട്രേഷനും നിര്‍ബന്ധം.\nസ്റ്റാഫ് നഴ്സ് തസ്തികയിലേക്ക് ജി.എന്.എം./ബി.എസ്.സി. നഴ്സിംഗ് കൂടാതെ കെ.എന്.സി. രജിസ്ട്രേഷന് നിര്‍ബന്ധം.\nഒഴിവുകള് 48 എണ്ണം.\nഏഴാം ക്ലാസ് യോഗ്യതയും മികച്ച ശാരീരിക ക്ഷമതയും മലയാളം എഴുതാനം വായിക്കാനും അറിയുന്നവര്‍ക്ക് ക്ലീനിംഗ് സ്റ്റാഫ് ഒഴിവിലേക്ക് അപേക്ഷിക്കാം.\nഒഴിവ് 128 എണ്ണം. .\nഫാര്‍മസിസ്റ്റ് ഒഴിവിലേക്ക് ബി.ഫാം/ഡി.ഫാം യോഗ്യതയും ഫാര്‍മസിസ്റ്റ് കൗസിലില് രജിസ്ട്രേഷനും നിര്‍ബന്ധമാണ്.\nമെഡിക്കല് ഓഫീസര് ഒഴിച്ചുളള എല്ലാ തസ്തികയ്ക്കും 2020 ജൂണ് ഒന്നിന് 40 വയസ് കവിയരുത്.\n2020 ജൂണ് ഒന്നിന് 65 വയസ്സ് കവിയാത്തവര്‍ക്ക് മെഡിക്കല് ഓഫീസര് തസ്തികയ്ക്ക് അപേക്ഷിക്കാം.\nഅര്‍ഹരായവര് ബയോഡാറ്റ, വയസ്സ്, വിദ്യാഭ്യാസ യോഗ്യത, തിരിച്ചറിയല് രേഖ, പ്രവൃത്തിപരിചയം എന്നീ സര്‍ട്ടിഫിക്കറ്റുകള് സ്‌കാന് ചെയ്ത് hrnhmpkd@gmail.com ല് ജൂണ് 28 ന് വൈകിട്ട് അഞ്ചിനകം അയക്കണമെന്ന് എന്.എച്ച്.എം. ജില്ലാ പ്രോഗ്രാം ഓഫീസര് അറിയിച്ചു.\nഇ-മെയില് ഐ.ഡി, ഫോണ് നമ്പര് എന്നിവ നിര്‍ബന്ധമായും വെയ്ക്കണം.\nകൂടുതല് വിവരങ്ങള് www.arogyakeralam.gov.in ല് ലഭിക്കും. ഫോണ് : 8943374000.\nജില്ലയില് ഒഴിവുളള ജൂനിയര് പബ്ലിക് ഹെല്‍ത്ത് നഴ്സ് ഗ്രേഡ് –2തസ്തികയില് താത്ക്കാലിക നിയമനം നടത്തുന്നു.\nഎ.എന്.എം (കേരള നഴ്സസ് & മിഡ്വൈഫ്സ് കൗണ്‍സില് രജിസ്ട്രേഷന്) കോഴ്സ് കഴിഞ്ഞവര്‍ക്കാണ് അവസരം.\nതാത്പര്യമുളളവര് ബന്ധപ്പെട്ട രേഖകളുടെ അസ്സലും, പകര്‍പ്പും സഹിതം ജില്ലാ മെഡിക്കല് ഓഫീസറുടെ (ആരോഗ്യം) കാര്യാലയത്തില് ജൂണ് 29 ന് രാവിലെ 10.30 ന് എത്തണമെന്ന് ജില്ലാ മെഡിക്കല് ഓഫീസര് (ആരോഗ്യം) അറിയിച്ചു.\nലാബ്‌ടെക്‌നീഷ്യൻ, ജൂനിയർ പബ്ലിക് ഹെൽത്ത് നഴ്‌സ് നിയമനം & ഹൈസ്‌കൂള് അധ്യാപക ഒഴിവ്


വൈദ്യുതി ഇല്ലാത്ത അവസ്ഥയില് മൊബൈല് ഫോണ് വെളിച്ചത്തിലാണ് കുഞ്ഞ് ജോര്‍ജ്ജ് ഈ ലോകത്തേക്ക് എത്തിയത്\nഭാര്യ ഇമ്മാനുവല് പ്രസവിക്കുന്ന കുഞ്ഞിന്റെ ആദ്യ ഷോട്ടുകള് ക്യാമറയില് പകര്‍ത്താനാണ് എഡ്മണ്ട് ഖ്‌നെയ്‌സര് ലേബര് റൂമില് എത്തിയത്. എന്നാല് എഡ്മണ്ട് പകര്‍ത്തിയത് ലെബനണ് ചരിത്രത്തിലെ ഏറ്റവും വലിയ സ്‌ഫോടനങ്ങളുടെ ദൃശ്യങ്ങളാണ്. 28-കാരിയായ ഭാര്യ ആശുപത്രി കിടക്കയില് ഉള്ളപ്പോഴാണ് ജനല്‍ച്ചില്ലുകള് തകര്‍ന്ന് തെളിച്ചത്.\n'മരണത്തെ ഞാന് കണ്‍മുന്നില് കണ്ടു, എല്ലാം കഴിഞ്ഞെന്ന് ഭയപ്പെട്ടു. സീലിംഗ് തകര്‍ന്നുവീഴുന്നതിനായി കാത്തുനില്‍ക്കുകയായിരുന്നു', ഇമ്മാനുവല് പറയുന്നു. ആഗസ്റ്റ് 4ന് നടന്ന സ്‌ഫോടനത്തില് 170-ലേറെ പേരാണ് കൊല്ലപ്പെട്ടത്, 6000 പേര്‍ക്ക് പരുക്കേല്‍ക്കുകയും ചെയ്തു.\nരക്തവും, പൊട്ടിത്തെറിച്ച ചില്ലും മാറ്റി ഇമ്മാനുവലിനെ മെഡിക്കല് ജീവനക്കാര് കോറിഡോറിലേക്ക് നീക്കി. ബോധംമറയുമെന്ന് തോന്നുമ്പോഴും കുഞ്ഞിനെ ഈ ലോകത്തേക്ക് വരവേല്‍ക്കാന് ശക്തി വേണമെന്ന് അമ്മ ചിന്തിച്ചു. സെന്റ് ജോര്‍ജ്ജ് ഹോസ്പിറ്റല് യൂണിവേഴ്‌സിറ്റി മെഡിക്കല് സെന്ററിലെ ഗൈനക്കോളജി വിഭാഗത്തിലെ ഡോ. സ്‌റ്റെഫാനി യാക്കൂബ് പരുക്കേറ്റ നഴ്‌സിനെ നോക്കാന് ഇടയ്ക്ക് പുറത്തേക്ക് പോയി.\nഎന്നാല് നഴ്‌സ് മരിച്ചതായി കണ്ടതോടെ ഇമ്മാനുവലിന് അരികിലേക്ക് ഓടിയെത്തി. വൈദ്യുതി ഇല്ലാത്ത അവസ്ഥയില് മൊബൈല് ഫോണ് വെളിച്ചത്തിലാണ് കുഞ്ഞ് ജോര്‍ജ്ജ് ഈ ലോകത്തേക്ക് എത്തിയത്. കുഞ്ഞുമായി അപരിചിതരുടെ കാറില് മറ്റൊരു ആശുപത്രിയില് എത്തിയ ശേഷമാണ് കുളിപ്പിക്കലും, വൃത്തിയാക്കലും പോലും നടന്നത്.\nഇരുട്ടിലെ വെളിച്ചമാണ് ജോര്‍ജ്ജെന്ന് പിതാവ് എഡ്മണ്ട് പറയുന്നു. 17 പേരാണ് ആശുപത്രിയില് കൊല്ലപ്പെട്ടത്.


mystery-on-father-and-son-accident-death | 'പ്രശ്‌നങ്ങള് പരിഹരിക്കാന് കഴിയാത്തതു കൊണ്ടല്ല ആത്മഹത്യ ചെയ്യുന്നത് ജനങ്ങള് കാര്യങ്ങള് അറിയണം' - marunadantv.com\n'പ്രശ്‌നങ്ങള് പരിഹരിക്കാന് കഴിയാത്തതു കൊണ്ടല്ല ആത്മഹത്യ ചെയ്യുന്നത് ജനങ്ങള് കാര്യങ്ങള് അറിയണം'\nആറ്റിങ്ങലില് കാര് ടാങ്കര് ലോറിയിലേക്ക് ഓടിച്ചു കയറ്റി ആത്മഹത്യ ചെയ്ത പ്രകാശ് ദേവരാജനും മകനും കുടുംബ വീട്ടിലേക്കു പോകുന്നതായി മകളോട് പറഞ്ഞാണ് ഇന്നലെ രാവിലെ നെട്ടയത്തെ വീട്ടില്‍നിന്ന് ഇറങ്ങിയതെന്നു ബന്ധുക്കള്. വീട്ടില് മകള് മാത്രമാണ് ഉണ്ടായിരുന്നത്. ഭാര്യ ശശികല9മാസമായി വിദേശത്താണ്. നെടുമങ്ങാട് കരിപ്പൂരുള്ള കുടുംബ വീട്ടിലെത്തിയ ഇവര്‍ക്ക് എന്തെങ്കിലും പ്രശ്‌നമുള്ളതായി തോന്നിയില്ലെന്ന് ബന്ധുക്കള് പറയുന്നു.\nബന്ധുക്കളുമായി സംസാരിച്ചിരുന്നശേഷം രാത്രി 9.30നാണ് പ്രകാശും മകന് ശിവദേവും (11) യാത്ര പറഞ്ഞ് ഇറങ്ങിയത്. നെട്ടയത്തെ വീട്ടിലേക്കു പോകുന്നു എന്നാണ് ബന്ധുക്കളോട് പറഞ്ഞത്. രാത്രി 10.59ന് 'എന്റെയും മക്കളുടെയും മരണത്തിനു കാരണക്കാര് ഇവര്' എന്ന് പ്രകാശ് സമൂഹമാധ്യമത്തില് പോസ്റ്റിട്ടു. അഞ്ചുപേരുടെ ചിത്രങ്ങളും പോസ്റ്റിനൊപ്പമുണ്ടായിരുന്നു. ഇതു ശ്രദ്ധയില്‍പ്പെട്ട മകളും ബന്ധുക്കളും പ്രകാശിനെ വിളിച്ചപ്പോള് ഫോണ് ഓഫ് ആയിരുന്നു. പോകാന് സാധ്യതയുള്ള സ്ഥലങ്ങളില് അന്വേഷിച്ചെങ്കിലും വിവരം ലഭിച്ചില്ല.\nതുടര്‍ന്ന്, ബന്ധുക്കള് നെടുമങ്ങാട് പൊലീസ് സ്റ്റേഷനില് പരാതി നല്‍കി. പൊലീസ് ജില്ലയിലെ എല്ലാ സ്റ്റേഷനുകളിലേക്കും വിവരം കൈമാറി. രാത്രി 12 മണിയോടെയാണ് മാമത്തുണ്ടായ വാഹനാപകടത്തില് ഇരുവരും മരിച്ചതായി പൊലീസ് ബന്ധുക്കളെ അറിയിച്ചത്. സമൂഹമാധ്യമത്തിലെ പോസ്റ്റിനെക്കുറിച്ച് ബന്ധുക്കള് പൊലീസിനെ അറിയിച്ചതോടെ അപകടത്തെക്കുറിച്ച് വിശദമായി പൊലീസ് അന്വേഷിച്ചു. പ്രകാശ് എഴുതിയ ആത്മഹത്യാക്കുറിപ്പും കണ്ടെടുത്തു. കെഎസ്ആര്‍ടിസിക്ക് ഇന്ധനവുമായി വന്നതായിരുന്നു ടാങ്കര്. ടാങ്കറിന്റെ നിയന്ത്രണം നഷ്ടമാകാത്തതിനാല് വലിയ ദുരന്തം ഒഴിവായി.\nപരാതി കൊടുത്ത് പ്രശ്‌നങ്ങള് പരിഹരിക്കാന് കഴിയാത്തതു കൊണ്ടല്ല ആത്മഹത്യ ചെയ്യുന്നതെന്നും ജനങ്ങള് കാര്യങ്ങള് അറിയണമെന്നും ആത്മഹത്യാക്കുറിപ്പിലുള്ളതായി പൊലീസ് പറഞ്ഞു. ഭാര്യയുടെ പ്രവൃത്തികളാണ് ആത്മഹത്യയിലേക്കു നയിച്ചതെന്നും മോള് അച്ഛനോടു ക്ഷമിക്കണമെന്നും ആത്മഹത്യാക്കുറിപ്പിലുണ്ട്. ഭാര്യയ്ക്ക് ചിലരുമായുള്ള സൗഹൃദത്തെച്ചൊല്ലി ഇരുവരും തമ്മില് തര്‍ക്കമുണ്ടായിരുന്നതായി പൊലീസിനു വിവരം ലഭിച്ചിട്ടുണ്ട്. എന്നാല്, തര്‍ക്കമുള്ളതായി അറിയില്ലായിരുന്നെന്ന് ബന്ധുക്കള് പറയുന്നു. സ്വകാര്യ ഇന്‍ഷുറന്‍സ് കമ്പനിയില് ജീവനക്കാരനാണ് പ്രകാശ്.\nക്യൂ നിന്ന് മദ്യം വാങ്ങുന്നത് ഒഴിവാക്കും; ഇഷ്ട ബ്രാന്‍ഡ് സ്വയം തെരഞ്ഞെടുക്കാം\nവ്യാജരേഖകൾ ഉപയോഗിച്ച് വായ്പാ തട്ടിപ്പ്; സിനിമാ നിർമ്മാതാവ് അറസ്റ്റിൽ\nപൊലീസ് ഉദ്യോഗസ്ഥനും സഹോദരനും ചേർന്ന് യുവാവിനെ ക്രിക്കറ്റ് ബാറ്റ് കൊണ്ട് തലയ്‌ക്കടിച്ച് കൊന്നു, ദൃശ്യങ്ങൾക്ക് പിന്നാലെ പോസ്റ്റ്‌മോർട്ടം റിപ്പോർട്ടും പുറത്ത്\nതാലൂക്ക് ആശുപത്രിയിൽ ആരോഗ്യപ്രവർത്തകരെ ആക്രമിച്ച സംഭവം;3പ്രതികളും പിടിയിൽ\nപത്തനംതിട്ട പുറമറ്റത്ത് വനിതാ പഞ്ചായത്ത് പ്രസിഡന്റിനെ വളഞ്ഞിട്ട് ആക്രമിച്ച് സിപി...\nരാഹുല് ഗാന്ധിയുടെ ഓഫീസില് എസ്എഫ്‌ഐ ആക്രമണം\nസിപിഎം നേതാക്കള്‍ക്കെതിരെ കലാപ ആഹ്വാനത്തിന് കേസെടുക്കണമെന്ന് പ്രതിപക്ഷ നേതാവ്\nനാമനിര്‍ദ്ദേശ പത്രിക നല്‍കി എന്‍ഡിഎ രാഷ്ട്രപതി സ്ഥാനാര്‍ത്ഥി ദ്രൗപദി മുര്‍മു\nബാലഭാസ്‌കറിന്റെ മരണം: ഒരു സരിത വിളിച്ചിരുന്നുവെന്ന് പിതാവ്\nബെഹ്റയുടെ അനധികൃത നിയമനം വഴി സര്‍ക്കാരിന് നഷ്ടം ഒരു കോടി 70 ലക്ഷം രൂപ\nദ്രൗപദി മുര്‍മുവിനെ സ്ഥാനാര്‍ഥിയാക്കിയത് അഭിനന്ദനാര്‍ഹമെന്ന് ഗവര്‍ണര് ആരിഫ് മുഹ...\nരക്തം വാര്‍ന്ന് ബോധരഹിതനായി കിടന്ന ശങ്കുവിനെ ആദ്യം കണ്ടത് വഴിയാത്രക്കാരന്\nപട്ടികജാതി കുടുംബത്തിനുള്ള ധനസഹായം നേതാക്കൾ തട്ടിയെടുത്ത സംഭവം സിപിഎം പരിശോധിക്ക


Essays | Saikatham Online Malayalam Magazine\nഇതു നാം അര്‍ഹിക്കുന്ന സര്‍ക്കാര് തന്നെ\nഓരോ ജനതക്കും അവരവര് അര്‍ഹിക്കുന്ന ഭരണകൂടങ്ങളെയാ ണ് കിട്ടുകയെന്ന് പറയുന്നത് എത്ര ശരിയാണെന്ന് നമ്മുടെ സര്‍ക്കാറുകള് തെളിയിച്ചു കൊ ണ്ടേയിരിക്കുന്നു. മലയാളികള് സമൂഹത്തേയും ചരിത്രത്തെയും കുറിച്ച് യാഥാര്‍ഥ്യ ബോധമില്ലാ ത്തവരാണെന്നത് നമ്മുടെ ഭരണ കര്‍ത്താക്കള്‍ക്കും ബാധകമാണ്. നിരവധി വിഷയങ്ങളില് ഇത് നാംRead More\nഅടുത്തകാലംവരെ കേരളത്തിലെ വിദ്യാലയങ്ങളില് മലയാളം ഒന്നാം ഭാഷയായി പഠിപ്പിക്കുവാനുള്ള ശ്രമമില്ലായിരുന്നു. അതിലേറെ പരിതാ പകരമാണ് കേരളത്തിലെ ചില വിദ്യാലയങ്ങളില് മലയാളം സംസാരി ച്ചാല് നിര്‍ബന്ധപൂര്‍വ്വം വിടുതല് സര്‍ട്ടിഫിക്കേറ്റ് നല്കിയിരുന്നു എന്നത്.\nകലയും ആസ്വാദന നിലവാരവും\nഓരോ നിമിഷവും സീമാതീത മായ വിവരങ്ങൾ സൃഷ്ടിക്കപ്പെടുന്ന ഒരു കാലഘട്ടത്തിനാണ് നമ്മുടെ ജീവിതം രൂപപ്പെടുന്നത്. വിവരങ്ങൾ മാത്രമല്ല കലകളും ഇങ്ങനെ ഓരോ നിമിഷവും കൂടി കൂടി വരുന്നു. നവസമൂഹ മാധ്യമങ്ങളിൽ എല്ലാം എത്ര ലക്ഷക്കണക്കിനാണ് പുതിയ വീഡിയോ / ചിത്രങ്ങൾ /Read More\nആസൂത്രണത്തിന്റെ സ്‌ത്രൈണ പാഠങ്ങള്\nസാധാരണ വര്‍ത്തമാനങ്ങളില് എപ്പോഴും കയറിവരാറുള്ള ഒന്നാണ് തൊഴില് സാഹചര്യം. അമ്മയ്‌ക്കെന്താ ജോലി? അമ്മയ്ക്ക് ജോലിയില്ല. അച്ഛന് റെയില്‍വേയിലാണ്, അധ്യാപകനാണ്, അല്ലെങ്കില് കൂലിപ്പണിയാണ് എന്ന് എളുപ്പത്തില് പറഞ്ഞു പോകുന്നു. ജോലിയുള്ള അച്ഛനാണ് അംഗീകാരമുള്ളയാള്. അസ്തിത്വമുള്ളയാള്. അമ്മ വീട്ടിലിരിക്കുന്നവള്. പുറമെ ജോലിക്ക് പോകാത്തവള്. അതുകൊണ്ടുതന്നെRead More


വോട്ടര്‍പട്ടികയില് ഗുരുതരമായ ടൈപ്പിങ്ങ് പിഴവുകള്\nഈ രാജ്യത്തെ പ്രായപൂര്‍ത്തിയായ എല്ലാവരുടെയും പേരും വീട്ടുപേരും രക്ഷിതാവിന്റെ പേരും വിലാസവും വയസ്സും ഫോണ് നമ്പറും ഒക്കെ അടങ്ങിയ ഒരു വലിയ ഇന്‍ഫര്‍മേഷന് സിസ്റ്റമാണു് വോട്ടര് പട്ടികകള്. വോട്ടര്‍പട്ടികകളിലെ അക്ഷരത്തെറ്റുകള് പലപ്പോഴും ചര്‍ച്ചയാവാറുണ്ടെങ്കിലും അതിലും വലിയ പ്രശ്നമാണു് എന്‍കോഡിങ്ങ് തെറ്റുകള് ഉണ്ടാക്കുന്നതു്. ഒരു വിവരവ്യവസ്ഥയുടെ അടിസ്ഥാന ആവശ്യം കാഴ്ച എന്നതിലുപരി വിവരങ്ങള് സെര്‍ച്ച് ചെയ്ത് കണ്ടെത്തുകയും ഉപയോഗിയ്ക്കുകയുമാണു്. അതിനെ ബാധിക്കുന്ന ഗുരുതരമായ പ്രശ്നങ്ങള് ഇപ്പോഴത്തെ വോട്ടര്‍പട്ടിക പുതുക്കലില് സ്വതന്ത്രമലയാളംകമ്പ്യൂട്ടിങ്ങ് പ്രവര്‍ത്തകരുടെ ശ്രദ്ധയില്‍പെട്ടതിനെത്തുടര്‍ന്നു് ചൂണ്ടിക്കാട്ടുകയാണിവിടെ.\nചിത്രത്തില് കാണുന്ന മലയാളം അക്കങ്ങള് ചിലര്‍ക്കെങ്കിലും പരിചയം കാണും. വളരെ അപൂര്‍വ്വമായേ ഇവ ഉപയോഗിക്കാറുള്ളൂ. നിത്യജീവിതത്തില് തീരെ ഇല്ലെന്നു തന്നെ പറയാം. പക്ഷേ, കൌതുകകരമായ രീതിയില് ഇവയുടെ ഉപയോഗം പെട്ടെന്നു കൂടിവരികയാണു്. താഴെ കര്‍ഷകന് എന്നെഴുതിയിരിക്കുന്നതു നോക്കൂ:\nഇതിനെ കര്‍ഷകന് എന്നു വായിക്കാന് അത്ര ബുദ്ധിമുട്ടില്ല. പക്ഷേ അതിലെ ര് , ന് എന്നീ ചില്ലക്ഷരങ്ങള്‍ക്കു പകരം മലയാളം അക്കങ്ങളായ ൪(4), ൯(9) എന്നിവയാണു് ഉപയോഗിച്ചിട്ടുള്ളതു്. കാഴ്ചയില് ഏകദേശം ഒരുപോലെയിരിക്കുന്നതിനാലും, ചില്ലക്ഷരം നേരാംവണ്ണം ടൈപ്പു ചെയ്യാന് അറിയാത്തതിനാലും, ഇന്‍സ്ക്രിപ്റ്റ് കീബോര്‍ഡില് മലയാളം അക്കങ്ങള് ചില്ലക്ഷരങ്ങളേക്കാള് വേഗത്തില് ടൈപ്പു ചെയ്യാന് പറ്റുന്നതിനാലുമായിരിക്കണം ആളുകള് ഇങ്ങനെ ടൈപ്പു ചെയ്യുന്നതു്.\nകാഴ്ചയില് ചില്ലക്ഷരങ്ങളാണെന്നു് തോന്നിപ്പിക്കുന്നതിനുള്ള ഈ വേലത്തരത്തിനു ഭംഗികേടു് മാത്രമേ ഉള്ളൂവെന്നു സമാധാനിക്കാമെങ്കിലും, പിന്നീടു് സെര്‍ച്ച് ചെയ്യുകയോ അല്ലെങ്കില് ഏതെങ്കിലും തരത്തിലുള്ള പ്രൊസസ്സിങ്ങിനു് ഈ ഡേറ്റ ഉപയോഗിക്കുകയോ ചെയ്യുമ്പോഴാണു് ഇതു് വയ്യാവേലി ആവുന്നതു്. യൂണിക്കോഡിലെ യാതൊരു പരസ്പരബന്ധവുമില്ലാത്ത രണ്ടു് കോഡ് പോയിന്റുകളാണു് ര്, ൪ എന്നിവ. രാമന്, രാമ൯ എന്നിവര് വേറേവേറെ പേരുകളാണു്. ഒന്നു തിരഞ്ഞാല് മറ്റേതു കിട്ടില്ല.\nഇവിടെ ഈ വിഷയം ഇപ്പോള് പരാമര്‍ശിക്കാന് കാരണം, ഈ സൂത്രപ്പണി വളരെ ഗൌരവകരമായ രീതിയില് സംസ്ഥാനത്തെ ആസന്നമായ തദ്ദേശസ്വയംഭരണസ്ഥാപനങ്ങളിലേക്കുള്ള തെരഞ്ഞെടുപ്പിനു് മുന്നോടിയായി നടക്കുന്ന വോട്ടര്‍പ്പട്ടിക പുതുക്കല് പരിപാടിയില് ശ്രദ്ധയില് പെട്ടതുകൊണ്ടാണു്.\nഗുരുതരമായ രീതിയിലുള്ള ഡാറ്റ കറപ്ഷനാണു് സംസ്ഥാന തിരഞ്ഞെടുപ്പു കമ്മീഷന്റെ വോട്ടര്‍പട്ടികയില് പേരുചേര്‍ക്കുന്നതിനുള്ള ഓണ്‍ലൈന് സംവിധാനത്തിലുള്ളതു്. പുതിയ അപേക്ഷകളില് മലയാളത്തിലുള്ള വിവരങ്ങള് ടൈപ്പു ചെയ്യുന്നതിനു് വെബ് പേജില് ഒരു ടൂള് ചേര്‍ത്തിട്ടുണ്ടു്. ഉപയോഗിക്കുന്ന കമ്പ്യൂട്ടറില് മലയാളം ടൈപ്പു ചെയ്യാന് സൌകര്യമില്ലെങ്കിലോ അപേക്ഷകനോ അക്ഷയസെന്ററിലെ ഡാറ്റ എന്‍ട്രി ചെയ്യുന്ന ആള്‍ക്കോ ടൈപ്പിങ്ങ് വശമില്ലെങ്കിലോ ഉപയോഗപ്പെടുത്താനാണിതു്. സ്ക്രീനില് കാണുന്ന അക്ഷരങ്ങളുടെ പട്ടികയില് ക്ലിക്കുചെയ്തു് ടൈപ്പു ചെയ്യാന് കഴിയും.\nപക്ഷേ ഈ പട്ടികയില് വലിയ പിശകുണ്ടു്. ല് എന്ന ചില്ലക്ഷരമൊഴികെ വേറേ ചില്ലുകളൊന്നും അതിലില്ല. പക്ഷേ മലയാളം അക്കങ്ങളെല്ലാം ഉണ്ടുതാനും. ആരുടെയും പേരിലോ മേല്‍വിലാസത്തിലോ മലയാളം അക്കങ്ങള് വരാന് സാധ്യതയില്ലെന്നിരിക്കേ ചില്ലുകള് ഒഴിവാക്കി ഈ അക്കങ്ങള് കൊടുത്തിരിക്കുന്നതിന്റെ ഉദ്ദേശ്യം മനസ്സിലാക്കാന് കഴിയുന്നില്ല. ര്, ന് എന്നീ ചില്ലുകള് ഈ പട്ടികയില് തപ്പുന്നവര് ൪(4), ൯(9) എന്നീ മലയാളം അക്കങ്ങള് ഉപയോഗിക്കും. അങ്ങനെ പേരിലെ ചില്ലെല്ലാം കാഴ്ചയില് സാമ്യമുള്ള മലയാളം അക്കങ്ങളാവും. സത്യന് എന്നാണു ടൈപ്പു ചെയ്യാനുദ്ദേശിച്ചെങ്കില് സത്യ൯ (സത്യ9) എന്ന പേരാണു് പട്ടികയില് കയറുന്നതു്.\nപ്രശ്നം വഷളാക്കുന്നതു് മൈക്രോസോഫ്റ്റ് വിന്‍ഡോസിലെ കാര്‍ത്തിക, നിര്‍മല ഫോണ്ടുകളാണു്. നിരവധി ബഗ്ഗുകളുള്ള ആ ഫോണ്ടുകളില് മലയാളം അക്കം ൯, ചില്ലക്ഷരം ന് എന്നിവ തിരിച്ചറിയാന് എളുപ്പമല്ല.\nഅക്ഷയകേന്ദ്രങ്ങളില് നിന്നും ചെയ്യുന്ന വോട്ടര്‍പ്പട്ടിക ഡാറ്റാ എന്‍ട്രിയില് താഴെപ്പറയുന്നതരം തെറ്റുകളാണു പ്രധാനമായും ശ്രദ്ധയില് പെട്ടതു്:\nആളുകളുടെ പേരിലും വിലാസത്തിലുമുള്ള ചില്ലുകള്‍ക്കു പകരം മലയാളം അക്കങ്ങള് ഉപയോഗിയ്ക്കല്\nം എന്ന അനുസ്വാര ചിഹ്നത്തിനു പകരം പൂജ്യം (൦) എന്ന അക്കമോ, ഇംഗ്ലീഷ് അക്ഷരമായ o യോ, മലയാളം ഠ-യോ ഉപയോഗിയ്ക്കല് (കൂടുതലും സ്ഥലപ്പേര്, വീട്ടുപേര് തുടങ്ങിയവയില്)\nനിത്യ, മാത്യു എന്നൊക്കെയുള്ള പേരുകളിലെ ്യ ചിഹ്നത്തിനു പകരം ൃ ചിഹ്നം ഉപയോഗിക്കല്\nമ്പ എന്നതിനു മലയാളം അക്കം ൩(3) ഉപയോഗിക്കല്\nന്ന എന്നതിനു മലയാളം അക്കം ൬(6) ഉപയോഗിക്കല്\nക്ര എന്നതിനു (ക - അതായതു് ബ്രാക്കറ്റ് ചിഹ്നവും കയും ഉപയോഗിക്കല്\nള്ള (ള +ചന്ദ്രക്കല+ള ) എന്നതിനു പകരം രണ്ട് ള ചേര്‍ത്തെഴുതല്\nകുറച്ചു ഉദാഹരണങ്ങള് താഴെക്കൊടുക്കുന്നു:\nതദ്ദേശസ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പിനു് 2010 വരെ സംസ്ഥാന തെരഞ്ഞെടുപ്പു് കമ്മീഷന്റെ നിര്‍ദ്ദേശാനുസരണം ഗ്രാമപഞ്ചായത്തുകള്, മുനിസിപ്പാലിറ്റികള്, കോര്‍പ്പറേഷനുകള് എന്നിവയുടെ സെക്രട്ടറിമാരുടെ നേതൃത്വത്തില് വോട്ടര്‍പ്പട്ടിക തയ്യാറാക്കുകയായിരുന്നു പതിവു്. ഈ വോട്ടര്‍പ്പട്ടികകളില് തെരഞ്ഞെടുപ്പു സമയമടുക്കുമ്പോള് മാത്രമേ പുതുക്കലുകള് നടത്തുക പതിവുള്ളൂ. ഇതിന്നായി പ്രത്യേകമായൊരു ഉദ്യോഗസ്ഥ സംവിധാനം ഇല്ല. പാര്‍ലമെന്റിലേക്കും സംസ്ഥാനനിയമസഭയിലേക്കുമുള്ള വോട്ടര്‍പ്പട്ടിക, കേന്ദ്രതെരഞ്ഞെടുപ്പു് കമ്മീഷന്റെ നിര്‍ദ്ദേശാനുസരണം സംസ്ഥാനത്തെ ചീഫ് ഇലക്‍ടറല് ഓഫീസറുടെ നേതൃത്വത്തില് ജില്ലാ കളക്‍ടര്‍മാര്, ഇലക്‍ഷന് ഡെപ്യൂട്ടി കളക്‍ടര് എന്നിവര് മുതല് താലൂക്കു് തഹസീല്‍ദാര്‍മാരുടെ കീഴിലെ ഇലക്‍ഷന് സെക്‍ഷന് വരെ നീളുന്ന വിപുലമായ സ്ഥിരം ഉദ്യോഗസ്ഥ സംവിധാനം വഴി കാലാനുസൃതമാക്കി സൂക്ഷിക്കുന്ന പതിവാണുള്ളതു്.\nപക്ഷേ, ഇനി മുതല് രണ്ടു വോട്ടര് പട്ടികയ്ക്കു പകരം സംസ്ഥാന ഇലക്‍ഷന് കമ്മീഷനും കേന്ദ്ര ഇലക്‍ഷന് കമ്മീഷനും ഒരു വോട്ടര് പട്ടിക പൊതുവായി ഉപയോഗിക്കാന് തീരുമാനത്തിലെത്തിയിട്ടുണ്ടു്. അതായതു് ഇപ്പോള് ചേര്‍ക്കുന്ന പുതിയ വോട്ടര്‍മാരുടെ വിവരം സംസ്ഥാന ഇലക്‍ഷന് കമ്മീഷനും കേന്ദ്ര ഇലക്‍ഷന് കമ്മീഷനും ഉപയോഗിക്കും. ഈ ആവശ്യം മുന്നില് കണ്ടാണു് NIC ഇതിനാവശ്യമായ സോഫ്റ്റ്‌വെയറും ഓണ്‍ലൈന് രജിസ്ട്രേഷന് സംവിധാനവും നിര്‍മ്മിച്ചിട്ടുള്ളതു്. ഗ്രാമപഞ്ചായത്തു തലത്തില് നടക്കുന്ന ഈ വിവര ശേഖരണത്തില് വീട്ടുനമ്പര്, വാര്‍ഡ് വിവരങ്ങളും ഉള്ള കാര്യം ശ്രദ്ധിക്കുക. അങ്ങനെ വരുമ്പോള് ജനാധിപത്യവ്യവസ്ഥയുടെ അടിസ്ഥാനരേഖകളില് ഒന്നു് എന്ന പ്രാധാന്യത്തിനു പുറമേ, പല സര്‍ക്കാര് സേവനങ്ങള്‍ക്കും വോട്ടര്‍പ്പട്ടികയിലുണ്ടോ, ഇന്ന പഞ്ചായത്തിലെ വ്യക്തിയാണോ തുടങ്ങിയ പരിശോധനകള്‍ക്കു് ഈ പട്ടിക ഉപയോഗപ്പെടുത്തിയേക്കാം. ഭരണവ്യവസ്ഥയുടെ കമ്പ്യൂട്ടറൈസേഷന്റെ ഭാഗമായി ഈ വിവരങ്ങളും പരിശോധനകളും ഒരു വലിയ വിവരവ്യവസ്ഥ(Information system) നിര്‍മ്മിക്കുകയാണു്. അത്തരം ഒരു വിവരവ്യവസ്ഥയില് തെറ്റായ പേരുകളോ, വിലാസങ്ങളോ കടന്നുകൂടുന്നതിനു് വളരെയേറെ പ്രത്യാഘാതങ്ങളുണ്ടു്. ദിവാകരന് എന്ന പേരു്, ഡാറ്റാബേസില് ദിവാകര൯ എന്നാണെങ്കില് ഒരു സോഫ്റ്റ്‌വെയറിനെ സംബന്ധിച്ചു് ദിവാകരന് വോട്ടര്‍പട്ടികയില് ഇല്ല എന്നു തന്നെയാണര്‍ത്ഥമാക്കുന്നതു്.\nചില്ലുകള് ടൈപ്പു ചെയ്യുന്നതെങ്ങനെ?\nവോട്ടര് രജിസ്ട്രേഷന് പേജിലെ ഇപ്പോഴുള്ള സംവിധാനം വീണ്ടും വീണ്ടും തെറ്റുകള് കടന്നുകൂടാനെ സഹായിക്കൂ. എല്ലാ ഓപ്പറേറ്റിങ്ങ് സിസ്റ്റങ്ങളിലും ഇന്‍സ്ക്രിപ്റ്റ് കീബോര്‍ഡ് ലേയൌട്ട് ഉപയോഗിച്ച് ടൈപ്പു ചെയ്യാന് സാധിക്കുന്നതാണു്. ഇന്‍സ്ക്രിപ്റ്റ് കീബോര്‍ഡ് ഉപയോഗിക്കുമ്പോള് ചില്ലക്ഷരം കിട്ടാന്3കീ അമര്‍ത്തേണ്ടതുണ്ടു്.\nര് = ര +്+ ZWJ = j +d+ ]\nന് = ന +് + ZWJ = n +d+ ]\nഈ ലേയൌട്ടില് സാര്‍വ്വദേശീയമായി ഉപയോഗത്തിലുള്ള അക്കങ്ങള്‍ക്കു പകരം മലയാളം അക്കങ്ങള് മാപ്പുചെയ്തിട്ടുണ്ടെന്നു മറക്കരുതു്. പലരും കീബോര്‍ഡില് മലയാളം ഇന്‍സ്ക്രിപ്റ്റ് കീബോര്‍ഡിന്റെ സ്റ്റിക്കര് ഒട്ടിച്ചാണു് ടൈപ്പു ചെയ്യുന്നതെന്നും അറിയാന് കഴിഞ്ഞു. അതുകൊണ്ടു് അവിടെയും ശ്രദ്ധ വേണം.\nനല്ലൊരു മലയാളം ഫോണ്ടും സിസ്റ്റത്തില് ഉപയോഗിക്കേണ്ടതു് അത്യാവശ്യമാണു്. മുകളില് കൊടുത്ത ചിത്രങ്ങളില് മീര ഫോണ്ടു് ചില്ലും മലയാള അക്കവും തമ്മില് ചെറിയ രൂപവ്യത്യാസം ഉണ്ടാക്കുന്നതു കണ്ടല്ലോ. പക്ഷേ അക്ഷയ കേന്ദ്രങ്ങളില് പൊതുവേ ഉപയോഗത്തിലുള്ള മൈക്രോസോഫ്റ്റ് വിന്‍ഡോസിന്റെ എക്സ് പി, വിസ്ത,7തുടങ്ങിയ വേര്‍ഷനുകളിലെ ഡിഫോള്‍ട്ട് മലയാളം ഫോണ്ടായ കാര്‍ത്തിക, ചിലേടങ്ങളിലെങ്കിലും ഉണ്ടായിരിക്കാനിടയുള്ള വേര്‍ഷന് 10ലെ ഡിഫോള്‍ട്ട് ഫോണ്ടായ നിര്‍മല എന്നിവയില് മേല്‍പ്പറഞ്ഞ ചില്ലക്ഷരങ്ങളും അവയ്ക്കു പകരം ടൈപ്പു ചെയ്തു ചേര്‍ക്കുന്ന അക്കങ്ങളും തമ്മില് അത്ര രൂപവ്യത്യാസം കാണുന്നില്ല. അതുകൊണ്ടുതന്നെ ടൈപ്പു ചെയ്തു കഴിഞ്ഞാലും ഒന്നും അറിയാന് കഴിയില്ല.\nഅനുസ്വാരത്തിനു പകരം 0, o, മലയാളഅക്കം ൦ എന്നിവ ടൈപ്പു ചെയ്യുന്നതു് വേറൊന്നു്. അനുസ്വാരം ടൈപ്പു ചെയ്യാന്, ഇന്‍സ്ക്രിപ്റ്റില് x എന്ന കീ ആണു് അടിക്കേണ്ടതു്. കോമളം എന്നെഴുതാന് കോമള0 എന്നെഴുതിയാല് അതു് കോമള'പൂജ്യം' മാത്രമേ ആവൂ.\nദുഃഖം എന്നെഴുതാന് ദു കഴിഞ്ഞ് : ചിഹ്നം ഇടുന്നതു് വേറൊരു സൂത്രപ്പണിയാണു്. പേരുകളില് വിസര്‍ഗ്ഗം കാണാന് സാധ്യതയില്ലാത്തതുകൊണ്ടു് വോട്ടര്‍പ്പട്ടികയില് അതു് പ്രശ്നമായേക്കില്ല. പക്ഷേ മലയാളം ടൈപ്പു ചെയ്യുമ്പോള് അതു് ശ്രദ്ധിക്കുന്നതു് നന്നായിരിക്കും.\nഇതു് ഇനി തിരുത്താന് എന്തുചെയ്യണം?\nഡാറ്റാബേസിലെ ഇത്തരം പ്രശ്നങ്ങള് ഒരു ഓട്ടോമേറ്റഡ് സ്ക്രിപ്റ്റ് വഴി, ശ്രദ്ധാപൂര്‍വം തിരുത്താവുന്നതാണു്.\nവോട്ടര് രജിസ്ട്രേഷന് പേജിലെ ഇപ്പോഴുള്ള ടൈപ്പിങ്ങ് സംവിധാനം എടുത്തുമാറ്റണം. മെച്ചപ്പെട്ട ഒരു ടൂളിനെപ്പറ്റി ചിന്തിക്കാവുന്നതാണു്.\nഅക്ഷയ കേന്ദ്രങ്ങളിലെ ഡാറ്റ എന്‍ട്രി ചെയ്യുന്നവര്‍ക്കു ഇതു സംബന്ധമായ പരിശീലനവും നിര്‍ദ്ദേശങ്ങളും കൊടുത്തു് തെറ്റുകള് ആവര്‍ത്തിക്കാതിരിക്കാന് മുന്‍കൈ എടുക്കണം.\nമലയാളം ഇന്‍ഫര്‍മേഷന് സിസ്റ്റങ്ങള് ഉപയോഗിയ്ക്കുന്ന ആരും ശ്രദ്ധിക്കേണ്ട കാര്യങ്ങളാണിവ. ഈ പ്രശ്നം പരിഹരിയ്ക്കാന് ഇലക്ഷന്‍കമ്മീഷനു ആവശ്യമെങ്കില് സാങ്കേതിക സഹായമോ മാര്‍ഗ്ഗനിര്‍ദ്ദേശമോ നല്‍കാന് സ്വതന്ത്രമലയാളംകമ്പ്യൂട്ടിങ്ങ് തയ്യാറാണു്.


idaneram: അയിത്തം പാലിച്ച ബ്രാഹ്മണനെ 1913 ല് വധശിക്ഷയ്ക്കു വിധിച്ചുകൊണ്ടു മനുസ്മൃതിയുടെ കടയ്ക്ക് കത്തിവച്ച വിപ്ലവകാരിയാണ് എനിക്കു കറുപ്പന്‍മാസ്റ്റര് - ദളിത് ബന്ധു എന് കെ ജോസ്\nഅയിത്തം പാലിച്ച ബ്രാഹ്മണനെ 1913 ല് വധശിക്ഷയ്ക്കു വിധിച്ചുകൊണ്ടു മനുസ്മൃതിയുടെ കടയ്ക്ക് കത്തിവച്ച വിപ്ലവകാരിയാണ് എനിക്കു കറുപ്പന്‍മാസ്റ്റര് - ദളിത് ബന്ധു എന് കെ ജോസ്\n19-ാം നൂറ്റാണ്ടിന്റെ അന്ത്യ പാദത്തിലും 20-ാം നൂറ്റാണ്ടിന്റെ ആദ്യപാദത്തിലുമായി കേരളത്തില് വിപ്‌ളവകാരികളായ നാലു നവോത്ഥാന നായകര് ജീവിച്ചു. അവര്‍ക്കെല്ലാം മാര്‍ഗ്ഗ ദീപമായി 19-ാം നൂറ്റാണ്ടിന്റെ ആദ്യപാദത്തില് വൈകുണ്ഠ സ്വാമികളു ണ്ടായിരുന്നു. നവോത്ഥാനം പുതിയതായ എഴുന്നേല്‍പ്പാണ്. അതിനര്‍ത്ഥം ഇവിടെ ഇതിന് മുമ്പൊരിക്കല് ഒരു എഴുന്നേല്‍പ്പ് നടന്നിരുന്നു എന്നാണ്. അങ്ങനെ ഒന്നുണ്ടായിരുന്നു എന്ന അറിവുള്ളവരെ മാത്രമേ നവോത്ഥാന നായകര് എന്നു വിളിക്കാനാവൂ, അല്ലാത്തവര് വെറും സാമൂഹ്യപരി ഷ്‌കര്‍ത്താക്കളാണ്. പരിഷ്‌കരി ക്കേണ്ടത് പലതും സമൂഹത്തില് കാണുമ്പോള് അതിനുവേണ്ടി തങ്ങളാലാവുന്നത് ചെയ്യുക. അതല്ല വൈകുണ്ഠസ്വാമികളും നാരായണഗുരുവും അയ്യന്‍കാളിയും യോഹന്നാന് ഉപദേശിയും പണ്ഡിറ്റ് കറുപ്പനും ചെയ്തത്. അവര്‍ക്ക് വ്യക്തമായ ലക്ഷ്യബോധ മുണ്ടായിരുന്നു. നാരായണഗുരു അരുവിപ്പുറത്ത് ശിവലിംഗപ്രതിഷ്ഠ നടത്തി. അതിനുശേഷം അറുപതിലധികം പ്രതിഷ്ഠകള് പല സ്ഥലങ്ങളിലായി നടത്തി. അതിലൊന്നു പോലും കൃഷ്ണനോ രാമനോ ആയിരുന്നില്ല. അക്കാര്യത്തില് അദ്ദേഹത്തിന് വ്യക്തമായ കാഴ്ചപ്പാട് ഉണ്ടായിരുന്നു. ആ കാഴ്ചപ്പാട് അദ്ദേഹത്തിന്റെ എല്ലാ കാര്യത്തിലും ഉണ്ടായിരുന്നു. അതുകൊണ്ട് അത് അദ്ദേഹ ത്തിന്റെ പിന്‍ഗാമികള്‍ക്കു ണ്ടാകണമെന്നില്ല.1 അയ്യന്‍കാളി പൊതുവഴി യിലൂടെ നടന്നു. ആരുടേയും അനുവാദം ചോദിച്ചില്ല. വില്ലുവണ്ടി വാങ്ങി അതില് കയറി സഞ്ചരിച്ചു. അതിന്റെ പ്രത്യാഘാതം എന്താണെന്ന് പോലും ചിന്തിച്ചില്ല. തങ്ങളുടെ കുട്ടികളെ സര്‍ക്കാര് സ്‌കൂളില് ചേര്‍ക്കുന്നതുവരെ ആരും പാടത്ത് പണിക്ക് പോകരുത് എന്ന് കല്പിച്ചു. അതിലെല്ലാം ഒരു തീര്‍ച്ചയും മൂര്‍ച്ചയും ഉണ്ടായിരുന്നു. വ്യക്തമായ കാഴ്ചപ്പാടു ണ്ടായിരുന്നു.2 യോഹന്നാന് ഉപദേശി ബൈബിള് പഠിച്ചശേഷം ഇവിടത്തെ ബൈബിള് കുത്തകക്കാരോട്, എന്തുകൊണ്ട് ബൈബിള് അനുസരിച്ച് ജീവിക്കുന്നില്ല, പ്രവര്‍ത്തിക്കുന്നില്ല എന്ന് ചോദിച്ചു. അവര്‍ക്ക് ഉത്തരം പറയാനുണ്ടായിരുന്നില്ല. പിന്നെ എന്തിന് അത് തങ്ങളുടെ തലയില് കെട്ടിവയ്ക്കുന്നു.നിങ്ങള്‍ക്കു വേണ്ടാത്തത് ഞങ്ങള്‍ക്കും വേണ്ടാ. അദ്ദേഹം അത് കത്തിച്ചു. ഒരു കാലത്തും അടിമകളായിരുന്നില്ല എന്ന് അദ്ദഹത്തിന് ഉത്തമബോദ്ധ്യമുണ്ടായിരുന്നു. അത് തെളിയിക്കാനാണ് അദ്ദേഹം ആ ജനത്തിന്റെ ചരിത്രം അന്വേഷിച്ചത്.3 അവര്‍ക്കെല്ലാം മുമ്പേയാണെങ്കിലും അവരോടൊപ്പം കാണേണ്ട മറ്റൊരു വിപ്ലവകാരിയായ സാമൂഹ്യനവോത്ഥാന നായകനാണ് വൈകുണ്ഠ സ്വാമികള്. മനുഷ്യനേക്കാള് വലിയ ഈശ്വരനില്ല എന്ന് അദ്ദേഹം തീര്‍ത്തു പറഞ്ഞു. അതിനാല് നീ ആരാധിക്കേ ണ്ടത് നിന്നെത്ത ന്നെയാണ്. അതിനാണ് അദ്ദേഹം തന്റെ ദേവാലയത്തില് കണ്ണാടി പ്രതിഷ്ഠിച്ചത്. എല്ലാ ദൈവങ്ങളും മനുഷ്യനിര്‍മ്മിതികളാണ് എന്ന കാഴ്ചപ്പാടില് അദ്ദേഹത്തിന് ഒരു സംശയവുമില്ല. അപ്പോള് ഈ ദൈവങ്ങളെയെല്ലാം നിര്‍മ്മിച്ച മനുഷ്യന് അതിനേക്കാള് എത്രയോ വലിയ ദൈവമായിരിക്കണം.4\n2\tആ മഹത്തായ പാരമ്പര്യത്തിന്റെ പിന്‍തുടര്‍ച്ചയാണ് പണ്ഡിറ്റ് കറുപ്പന്. വൈകുണ്ഠസ്വാമികള് 1809-ല് ജനിച്ചു. നാരായണഗുരു 1856-ല് ജനിച്ചു. അയ്യന്‍കാളി 1863-ല് ജനിച്ചു. യോഹന്നാന് ഉപദേശി 1879-ല് ജനിച്ചു. പണ്ഡിറ്റ് കറുപ്പന് 1885 ല് ജനിച്ചു. ഈ അഞ്ചുപേരെയും അഞ്ചു മൂടുപടം അണിയിച്ചാണ് ഇന്നു പ്രദര്‍ശിപ്പിച്ചിരിക്കുന്നത്. അനുയായി കള്‍ക്കും ആരാധകര്‍ക്കും ഇഷ്ടപ്പെടുന്ന, അവരുടെ നിക്ഷിപ്തമായ താല്പര്യങ്ങള്‍ക്ക് കാലാകാലങ്ങളില് അനുയോജ്യമായ മൂടുപടങ്ങള് അണിയിക്കാ നുള്ള ബോധപൂര്‍വ്വമായ ശ്രമമാണ് ഇന്ന് നടന്നുകൊണ്ടിരി ക്കുന്നത്. അവരെല്ലാം ഇന്നു വില്‍പ്പന ചരക്കുകളാണ്. നാരായണ ഗുരു ഈഴവദൈവമായി; അയ്യന്‍കാളി പുലയനേതാവായി; യോഹന്നാന് ഉപദേശി കുമാരഗുരുദേവനായി; പണ്ഡിറ്റ് കറുപ്പന് കവിതിലകനായി; വൈകുണ്ഠസ്വാമികള് അജ്ഞാതനുമായി.\n3\tഎന്നാല് അവരെല്ലാം തങ്ങളുടെ ജീവിതാന്ത്യം വരെ പൊരുതിയത് ജാതിക്കും ജാതിവിവേചനത്തിനും ജാതിജന്യമായ അസമത്വങ്ങള്‍ക്കും ചൂഷണങ്ങള്‍ക്കും എതിരായിട്ടാണ്. അവരെ ല്ലാവരും മനുഷ്യരായിരുന്നു. അവര് മറ്റുള്ളവരേയും മനുഷ്യ രായി കണ്ടു. എല്ലാ മനുഷ്യര്‍ക്കും ജീവിക്കാനുള്ളതാണ് ഈ ഭൂമി എന്നു തിരിച്ചറിഞ്ഞു. എല്ലാ മനുഷ്യരും ഇവിടെ ജീവിക്കണമെന്ന് ആഗ്രഹിച്ചു. അതിന് വേണ്ടി തങ്ങളാലാവുന്നത് ചെയ്തു. പക്ഷേ അതു മാത്രം ഇന്ന് അവരില് നിന്നും ഒഴിവാക്കി യിരിക്കുക യാണ്. ജാതിയും ജാതിജന്യ വുമായ സര്‍വതും പുനരുദ്ധരിക്ക പ്പെടേണ്ടത് ജാതി ചൂഷകരുടെ ആവശ്യമാണ്. അതിനു വേണ്ടിയുള്ള ശ്രമമാണ് ഇന്ന് നടക്കുന്നത്. അതിനുവേണ്ടി ഈ പഞ്ചമഹാ ജ്ഞാനികളെ തമസ്‌കരിച്ചുകൊണ്ട് അവരുടെ മൂടുപട നിര്‍മ്മിതമായ ആശയങ്ങളെ പ്രചരിപ്പിക്കുകയാണ്. 2009 ഡിസംബറില് മുംബൈയിലെ നാലുപേരെ കൊലപ്പെടുത്തിയ ഒരു കൊലപാതകിക്കു സെഷന്‍സ് ജഡ്ജിയും ഹൈക്കോടതിയും നല്‍കിയ വധശിക്ഷ സുപ്രീംകോടതി 25 വര്‍ഷത്തെ കഠിനതട വാക്കി കുറവു ചെയ്തപ്പോള് നടത്തിയ പരാമര്‍ശനം ജാതി സാഹചര്യം കൂടി ശിക്ഷയില് ഘടകമായി പരിഗണിക്കണ മെന്നാണ്.5 താഴ്ന്ന ജാതിയില്‍പ്പെട്ട ഒരു പുരുഷന് ഒരു സവര്‍ണ്ണ ബ്രാഹ്മണ യുവതിയെ പ്രേമിച്ച് വിവാഹം ചെയ്തതിന്റെ മാനക്കേടില് നിന്നും രക്ഷനേടാന് യുവതിയുടെ സഹോദരന് ആ കീഴ്ജാതി യുവാവിനെയും അയാളുടെ പിതാവിനെയും ബന്ധുക്കളേയും കൊന്നു. ആ കേസിലാണ് സുപ്രീംകോടതി ജാതിപരിഗണന ആവശ്യപ്പെട്ടത്. രാജ്യം അത്രയേറെ ജാതിക്കു വഴങ്ങിക്കൊണ്ടിരിക്കു കയാണ്. മനുസ്മൃതി യിലേക്കാണ് രാജ്യം തിരിച്ചു പോകുന്നത്. കോടതിവരെ അവിടെ എത്തിക്കഴിഞ്ഞു. പ്രായപൂര്‍ത്തിയായി വിവാഹം കഴിച്ച തന്റെ ഭര്‍ത്താവിനെ കൊന്ന ആ മനുഷ്യനെ ആ സ്ത്രീ വെറുതേ വിട്ടത് ആ സ്ത്രീയുടെ ശാരീരിക ദൗര്‍ബല്യംമൂലമാണ് എന്ന് വ്യക്തമാണല്ലോ. പണ്ട്, അധികം പണ്ടല്ല, 19ാം നൂറ്റാണ്ടിന്റെ ആദ്യപകുതിയില് നിലനിന്നിരുന്ന വ്യവസ്ഥ ജാതിയില് ഉയരുന്തോറും ശിക്ഷയില് കുറവും ജാതിയില് താഴുന്തോറും ശിക്ഷയില് കൂടുതലും എന്നതായിരുന്നു. അത് പുനരുദ്ധരിക്കണ മെന്നാണോ സുപ്രീം കോടതി ആഗ്രഹിക്കുന്നത്?\n4\tപണ്ഡിറ്റ് കെ.പി.കറുപ്പന് ഒരു കവിയായിരുന്നു. അന്ന് കേരളത്തില് ജീവിച്ചിരുന്ന മറ്റു പല കവികളേക്കാള് മികച്ച ഒരു കവിഹൃദയത്തിന്റെ ഉടമയായിരുന്നു അദ്ദേഹം. കവിയുടെ ജീവിതം എങ്ങനെയായിരിക്കണം, കവിതയുടെ ലക്ഷ്യം എന്തായി രിക്കണം, അതിലെല്ലാം വ്യക്തമായ കാഴ്ചപ്പാടുള്ള ഒരു കവിയായിരുന്നു അദ്ദേഹം. അതിനാല് അദ്ദേഹം കവി മാത്രമായിരുന്നില്ല, മറ്റു പലതുമായിരുന്നു. പക്ഷേ അദ്ദേഹത്തെ ഒരു കവിമാത്രമായി കാണാനും കാണിക്കാനുമാണ് ഇന്ന് പലരുടേയും ശ്രമം. മാസ്റ്ററെ ഒരു ചെപ്പിനകത്ത് അടക്കി അടച്ചു സൂക്ഷിക്കാനാണ് അവരുടെ ശ്രമം. ആ ചെപ്പുതുറന്നാല് വലിയ വിപ്ലവ ചിന്തയുടെ കാറ്റാണ് പുറത്തേക്ക് പ്രവഹിക്കുന്നത്. അതുകൊണ്ട് അതു തുറക്കരുത്.\nകൊച്ചിപ്രദേശത്തെ ആദ്യത്തെ വിപ്ലവകാരിയും സാമൂഹ്യപരി ഷ്‌കര്‍ത്താവും പുരോഗമനചിന്താഗതിക്കാരനുമായിരുന്നു പണ്ഡിറ്റ് കറുപ്പന്, അക്കാലത്ത് വൈകുണ്ഠ സ്വാമികളെപ്പറ്റി ആ പ്രദേശത്ത് കേട്ടിട്ട് പോലുമില്ല. നാരായണ ഗുരുവിന്റെ സ്വാധീനത ആ പ്രദേശത്തെ ഈഴവരിലുണ്ടായിരുന്നു. അയ്യന് കാളിയെപ്പറ്റി കേട്ടിട്ടുണ്ടെങ്കിലും അദ്ദേഹത്തിന്റെ പ്രവര്‍ത്ത നങ്ങള് അവിടേക്ക് ചെന്നെത്തിയിരുന്നില്ല. യോഹന്നാന് ഉപദേശിയെപ്പറ്റി കേട്ടിരുന്ന വരും ചുരുക്കമായിരുന്നു. അതിനാല് നാരായണഗുരു അല്ലാതെ കറുപ്പന് മാസ്റ്റര്‍ക്ക് മുമ്പ് മറ്റൊരു പുരോഗമന ചിന്തകനേയും കൊച്ചി കണ്ടിരുന്നില്ല. കറുപ്പന് മാസ്റ്ററെ തുടര്‍ന്ന് സഹോദരന് അയ്യപ്പനും മറ്റും ശക്തമായി രംഗത്ത് വന്നു. ജാതിമത പരിഗണനകള്‍ക്കപ്പുറം അവശത അനുഭവിക്കുന്ന ആര്‍ക്കു വേണ്ടിയും എന്തു ത്യാഗവും സഹിക്കാന് കറുപ്പന് മാസ്റ്റര് സന്നദ്ധനാ യിരുന്നു. നല്ലൊരു അനുയായി വൃന്ദത്തേയും അദ്ദേഹം സൃഷ്ടിച്ചു. കെ.പി. വള്ളോനും പി.സി. ചാഞ്ചനും പി.കെ ഡിവറുമെല്ലാം അക്കൂട്ട ത്തില്‍പ്പെടും. കുറഞ്ഞ സമയംകൊണ്ട് (1885-ല് ജനിച്ച അദ്ദേഹം 1938-ല് നിര്യാതനായി) കൊച്ചി രാജ്യത്തെ വാലസമുദായത്തിലും പുലയസമു ദായത്തിലും വിപ്ലവകരമായ പരിവര്‍ത്തനങ്ങള്‍ക്ക് ബീജാവാപം ചെയ്യാന് അദ്ദേഹത്തിന് കഴിഞ്ഞു. 53 വര്‍ഷത്തെ ജീവിതത്തിന് പകരം അത് കുറച്ചുകാലം കൂടി ദീര്‍ഘിച്ചിരുന്നു വെങ്കില് പല അത്ഭുതങ്ങളും സാമൂഹ്യരംഗത്ത് നിര്‍വഹിക്കാന് അദ്ദേഹത്തിന് കഴിയുമായിരുന്നു. വാല സമുദായത്തിലെ പല്‍പ്പുവും കുമാരനാശാനും നാരായണഗുരുവും ചേര്‍ന്നതാണ് പണ്ഡിറ്റ് കറുപ്പന് എന്നാണ് സി. കേശവന് 'ജീവിതസമരം''എന്ന തന്റെ ആത്മകഥയില് പറയുന്നത്.\n5\t20-ാം നൂറ്റാണ്ടിലെ വിപ്ലവകാരികളായ സാമൂഹ്യ പരിഷ്‌കര്‍ത്താ ക്കളുടെ കൂട്ടത്തില് അഥവാ നവോത്ഥാന നായകന്‍മാരുടെ കൂട്ടത്തില് മുന്‍നിരയില് നില്‍ക്കുന്ന പണ്ഡിറ്റ് കറുപ്പന്റെ നാമധേയം ഇന്നത്തെ തലമുറയ്ക്ക് ഏറെക്കുറേ അജ്ഞാതമാണ്. ആ പേര് കേട്ടിട്ടുള്ളവരും അറിയുന്നവരും ഏതാനും കവിതാഗ്രന്ഥങ്ങളുടെ കര്‍ത്താവായ കവിതിലകന് കറുപ്പനെയാണ് അറിയുന്നത്. ടി.എം.ചുമ്മാറും, കെ.കെ വേലായുധനും അദ്ദേഹത്തെപ്പറ്റി ഓരോ ഗ്രന്ഥങ്ങള് രചിച്ചിട്ടുണ്ട്. ചുമ്മാര് മാസ്റ്ററുടെ ഗ്രന്ഥം കറുപ്പന്റെ ജീവചരിത്ര മാണെങ്കില് കെ.കെ. വേലായുധന്റെ ഗ്രന്ഥം ഓര്‍മ്മക്കുറിപ്പാണ്. പിന്നെ ചില സ്മരണികകളും സോവനീറുകളുമാണ് ഉള്ളത്. 1974- ലും 1983-ലും രചിച്ച അവ ഒന്നും ഇന്നത്തെ തലമുറയ്ക്ക് പ്രാപ്യമല്ല. പണ്ഡിറ്റ് കറുപ്പനേപ്പറ്റിയുള്ള ഒരു പഠനം ഇന്നുവരെ ഉണ്ടായിട്ടില്ല. അതിന് ആരെങ്കിലും ഇനിയെങ്കിലും മുന്നോട്ടു വന്നാല് എന്റെ ഈ യത്‌നം സഫലമായി എന്ന് ആശ്വസിക്കാം.\nഅയിത്തം പാലിച്ച ബ്രാഹ്മണനെ 1913 ല് വധശിക്ഷയ്ക്കു വിധിച്ചുകൊണ്ടു മനുസ്മൃതിയുടെ കടയ്ക്ക് കത്തിവച്ച വിപ്ലവകാരിയാണ് എനിക്കു കറുപ്പന്‍മാസ്റ്റര്.\n1.\tദലിത് ബന്ധു, അരുവിപ്പുറം പ്രതിഷ്ഠ, കാണുക.\n2.\tദലിത് ബന്ധു. മഹാനായ അയ്യന്‍കാളി, കാണുക.\n3.\tദലിത് ബന്ധു. പൊയ്കയില് യോഹന്നാന് ഉപദേശി, കാണുക.\n4.\tദലിത് ബന്ധു. വൈകുണ്ഠസ്വാമികള്, കാണുക.\n5.\tമാധ്യമം ദിനപ്പത്രം, 12.12.2009.\nLabels: ദലിത് ബന്ധു എന്.കെ.ജോസ്, പണ്ഡിറ്റ് കെ.പി.കറുപ്പന്


ചെങ്ങളായി പഞ്ചായത്തിൽ കോൺഗ്രസിൽ കൂട്ട തല്ല്; കൂടുതൽ സീറ്റുകൾ ലക്ഷ്യമിട്ട് ഇടതുപക്ഷം - newsbox.co.in\nകണ്ണൂർ: തദ്ദേശ സ്വയംഭരണ സ്ഥാപനങ്ങളിലേക്കുള്ള പത്രികാ സമർപ്പണം കൂടി പൂർത്തിയായതോടെ ചെങ്ങളായി പഞ്ചായത്തിലെ കോൺഗ്രസ്സ് ഗ്രൂപ്പ് വഴക്ക് പാർട്ടിക്ക് വലിയ തലവേദനയാവുന്നു. കെ.പി.സി.സി എക്സിക്യൂട്ടിവ് അംഗം കൊയ്യം ജനാർദനനും ചെങ്ങളായി പഞ്ചായത്തിലെ പ്രാദേശിക കോൺഗ്രസ്സ് നേതാവ് പി ദിനേശനും ആണ് ചേരി തിരിഞ്ഞ് തമ്മിൽ തല്ലുന്നത്. സിപിഎമ്മിന് മേൽക്കയ്യുള്ള പഞ്ചായത്തിൽ കോൺഗ്രസ്സിന് തുച്ഛമായ സീറ്റുകളിലാണ് കോൺഗ്രസ്സ് ജയിക്കാറുള്ളത്. ഈ സീറ്റുകളുടെ പേരിലാണ് തെരഞ്ഞെടുപ്പ് പ്രഖ്യാപനത്തോടെ ഇരു ഗ്രൂപ്പുകളും പരസ്പരം കൊമ്പു കോർക്കുന്നത്. പ്രശ്നപരിഹാരത്തിനായി ചില ഡിസിസി നേതാക്കൾ ശ്രമിച്ചിരുന്നുവെങ്കിലും ഇപ്പോൾ ജില്ലാ കോൺഗ്രസ്സ് നേതൃത്വം പൂർണമായും പിൻവാങ്ങിയ നിലയിലാണ്. ഇതോടെ കോൺഗ്രസ്സിന്റെ സിറ്റിംഗ് സീറ്റുകളിൽ കൂടി വിജയമുറപ്പിക്കാം എന്ന കണക്കുകൂട്ടലിലാണ് ഇടതുപക്ഷം. ഗ്രൂപ്പ് വഴക്കിൽ മനം മടുത്ത കോൺഗ്രസ്സിലെ പുതുതലമുറയുടെ വോട്ടുകൾ തങ്ങൾക്ക് അനുകൂലമാകുമെന്ന പ്രതീക്ഷയിലാണ് ഇടതുപക്ഷം.\nതദ്ദേശ സ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പ് പ്രഖ്യാപിക്കുന്നതിന് മുൻപ് തന്നെ ഇരുവിഭാഗങ്ങളും തമ്മിലുള്ള വിയോജിപ്പ് പരസ്യപ്പോരിലേക്ക് നീങ്ങിയിരുന്നു. കഴിഞ്ഞ സെപ്റ്റംബറിൽ തദ്ദേശ സ്ഥാപനങ്ങളോട് കാണിക്കുന്ന സർക്കാർ നടപടിയിൽ പ്രതിഷേധിച്ച് കെ.പി.സി.സി ആഹ്വാനം ചെയ്ത സമരം ഇരു വിഭാഗങ്ങളും ചേരി തിരിഞ്ഞാണ് നടത്തിയത്. ചെങ്ങളായി പഞ്ചായത്ത് ഓഫിസിന്റെ മുന്നിൽ കെ.പി.സി.സി എക്സിക്യൂട്ടിവ് അംഗം കൊയ്യം ജനാർദനൻ തന്നെ ആണ് സ്വന്തം ഗ്രൂപ്പിന്റെ സമരം ഉത്‌ഘാടനം ചെയ്തത്. അതെ സമയം പി ദിനേശന്റെ നേതൃത്വത്തിൽ സമാന്തരമായി നടത്തിയ സമരം ഉത്‌ഘാടനം ചെയ്തത് ഡി.സി.സി ജനറൽ സെക്രട്ടറി കെ.സി. വിജയൻ ആയിരുന്നു. തുടർന്ന് ഇരു വിഭാഗവും പരസ്പരം കുറ്റപ്പെടുത്തി സംസ്ഥാന നേതൃത്വത്തിന് പരാതി നൽകിയിരുന്നെങ്കിലും നടപടികളൊന്നും ഉണ്ടായില്ല.\nതങ്ങളുടെ സിറ്റിംഗ് സീറ്റുകൾ മുഴുവൻ കൊയ്യം ജനാർദനൻ വിഭാഗം പിടിച്ചെടുത്തു എന്ന പരാതിയാണ് പി ദിനേശൻ വിഭാഗം ഇപ്പോൾ ഉയർത്തുന്നത്. തെരഞ്ഞെടുപ്പ് പ്രഖ്യാപനത്തിന് പിന്നാലെ പി ദിനേശന് എതിരെ ഉയർന്ന പല പരാതികൾക്ക് പിന്നിലും എതിർവിഭാഗമാണെന്നും ആക്ഷേപം ഉന്നയിക്കുന്നു. കോൺഗ്രസ്സിന്റെ ഉറച്ച സീറ്റുകളിൽ നേതാക്കളുടെ ബന്ധുക്കളെ നിർത്തുന്നതിനു പകരം പുതുമുഖങ്ങൾക്ക് അവസരം നൽകുകയാണ് ഉണ്ടായത് എന്ന മറുവാദമാണ് കൊയ്യം ജനാർദനൻ വിഭാഗം ഉയർത്തുന്നത്. ഇരുകൂട്ടരുടെയും ആരോപണ പ്രത്യാരോപണങ്ങളും കാലുവാരലും തെരഞ്ഞെടുപ്പ് പരാജയത്തിലേക്കാണ് എത്തിക്കുക എന്ന പരാതിയും പാർട്ടിക്കുള്ളിൽ തന്നെ ഉയർന്നു കഴിഞ്ഞു.\nTags: congress, CPIM, kannur, localbody election\nകൊല്ലത്ത് കുമ്മനത്തിന് മുന്നിൽ വച്ച് ആർ.എസ്.എസ് – ബി.ജെ.പി പ്രവർത്തകർ തമ്മിലടിച്ചു


prajnesh gunneswaran rises to career high ranking - Malayalam MyKhel\n» റാങ്കിങ്ങില് വന് മുന്നേറ്റം നടത്തി ഇന്ത്യന് ടെന്നീസ് താരം പ്രജ്‌നേഷ് ഗുണേശ്വരന്\nറാങ്കിങ്ങില് വന് മുന്നേറ്റം നടത്തി ഇന്ത്യന് ടെന്നീസ് താരം പ്രജ്‌നേഷ് ഗുണേശ്വരന്\nUpdated: Tuesday, April 16, 2019, 16:54 [IST]\nദില്ലി: സ്ഥിരതയാര്‍ന്ന പ്രകടനം നടത്തുന്ന ഇന്ത്യന് ടെന്നീസ് താരം പ്രജ്‌നേഷ് ഗുണേശ്വരന് പുരുഷ സിംഗിള്‍സ് റാങ്കിങ്ങില് വന് നേട്ടമുണ്ടാക്കി. കരിയറിലെ ഏറ്റവും മികച്ച റാങ്കായ 80-ലാണ് പ്രജ്‌നേഷ് എത്തിയിരിക്കുന്നത്. ഇക്കഴിഞ്ഞ ഫിബ്രുവരിയില് 100-ാം റാങ്കിനുള്ളില് കടന്നിരുന്ന പ്രജ്‌നേഷിന് സമീപകാലത്തെ വിജയങ്ങളാണ് റാങ്കിങ്ങില് നേട്ടമുണ്ടാക്കിയത്.\nഇന്ത്യന് വെല്‍സ് ടൂര്‍ണമെന്റില് പ്രജ്‌നേഷ് മൂന്നാം റൗണ്ടില് കടന്നിരുന്നു. കൂടാതെ ബിഎന്‍പി പരിബാസ് ടൂര്‍ണമെന്റിലും മൂന്നാം റൗണ്ടിലെത്തി. മിയാമി ഓപ്പണില് മത്സരിക്കാന് അവസരവും തേടിയെത്തി. ഓസ്‌ട്രേലിയന് ഓപ്പണ് ടെന്നീസിലൂടെ തന്റെ ആദ്യ ഗ്രാന്‍ഡ്സ്ലാം അരങ്ങേറ്റം നടത്തിയതും ഈ വര്‍ഷം തന്നെ. ഗ്രാന്‍ഡ്സ്ലാം കളിക്കാനിറങ്ങിയ താരം ആദ്യ റൗണ്ടില് പുറത്താവുകയും ചെയ്തു. എതിരാളിയായ അമേരിക്കന് താരം ഫ്രാന്‍സിസ് തിയാഫോയിക്കെതിരെ മികച്ച കളി തന്നെയാണ് പ്രജ്നേഷ് പുറത്തെടുത്തത്. തിയാഫോയ് പിന്നീട് ടൂര്‍ണമെന്റില് ഏറെ മുന്നേറുകയും ചെയ്തു.\nആദ്യ 100 റാങ്കിനുള്ളില് എത്തുന്ന മൂന്നാമത്തെ മാത്രം ഇന്ത്യന് താരമാണ് പ്രജ്നേഷ്. നേരത്തെ ഇന്ത്യന് താരങ്ങളായ സോംദേവ് വര്‍മനും യൂക്കി ഭാംബ്രിയും 100 റാങ്കിനുള്ളില് കടന്നിരുന്നു. സ്ഥിരതയാര്‍ന്ന പ്രകടനം റാങ്കിങ് ഉയര്‍ത്തുമെന്നാണ് പ്രതീക്ഷ. അതേസമയം, മറ്റൊരു ഇന്ത്യന് താരമായ രാംകുമാര് രാംനാഥിന് 150ല് നിന്നും 157-ാം സ്ഥാനത്തേക്ക് വീണു.\n16 min ago വിവോയെ സ്‌പോണ്‍സര്‍മാരായി നിലനിര്‍ത്തി; ചൈനീസ് പ്രീമിയര് ലീഗെന്ന് ട്വിറ്ററില് ആരാധകര്\n42 min ago ടീം ഇന്ത്യയുടെ അടുത്ത ധോണി താനോ? റെയ്‌നയുടെ താരതമ്യത്തോടു പ്രതികരിച്ച് രോഹിത്\nRead more about: tennis india ടെന്നീസ് ഇന്ത്യ


സുപ്രീംകോടതി ജഡ്ജി : ജസ്റ്റിസ് കെ എം ജോസഫിന് ശുപാര്‍ശ - themediasyndicate\nസുപ്രീംകോടതി ജഡ്ജി : ജസ്റ്റിസ് കെ എം ജോസഫിന് ശുപാര്‍ശ\nന്യൂഡല്‍ഹി : ഉത്തരാഖണ്ഡ് ഹൈക്കോടതി ചീഫ്ജസ്റ്റിസും മലയാളിയുമായ ജസ്റ്റിസ് കെ എം ജോസഫിനെയും മുതിര്‍ന്ന അഭിഭാഷക ഇന്ദു മല്‍ഹോത്രയെയും സുപ്രീംകോടതി ജഡ്ജിമാരായി ചീഫ് ജസ്റ്റിസ് ദീപക് മിശ്ര അധ്യക്ഷനായ കൊളീജിയം ശുപാര്‍ശചെയ്തു. കേരള ഹൈക്കോടതി ആക്ടിങ് ചീഫ്ജസ്റ്റിസായ ആന്റണി ഡൊമിനിക്കിനെ ചീഫ്ജസ്റ്റിസായി നിയമിക്കണമെന്നും ശുപാര്‍ശ. അഭിഭാഷകരില്‍നിന്ന് നേരിട്ട് സുപ്രീംകോടതി ജഡ്ജിയായി ഉയര്‍ത്തപ്പെടുന്ന ആദ്യ വനിതയാകും ഇന്ദു മല്‍ഹോത്ര. സുപ്രീംകോടതിയിലെ മുതിര്‍ന്ന ജഡ്ജിമാരടങ്ങുന്ന കൊളീജിയത്തിന്റെ ശുപാര്‍ശ നിയമ മന്ത്രാലയവും രാഷ്ട്രപതിയും അംഗീകരിക്കേണ്ടതുണ്ട്.\nഎറണാകുളം സ്വദേശിയായ കെ എം ജോസഫ് 2004 മുതല് 2014 വരെ കേരള ഹൈക്കോടതി ജഡ്ജിയായിരുന്നു. 2014 ജുലൈയിലാണ് ഉത്തരാഖണ്ഡ് ഹൈക്കോടതി ചീഫ്ജസ്റ്റിസായത്. 2016ല് ഉത്തരാഖണ്ഡ് സര്‍ക്കാരിനെ പിരിച്ചുവിട്ട് രാഷ്ട്രപതിഭരണം ഏര്‍പ്പെടുത്തിയ ഓര്‍ഡിനന്‍സ് റദ്ദാക്കിയത് ജസ്റ്റിസ് കെ എം ജോസഫാണ്. രാഷ്ട്രപതിക്കും തെറ്റുപറ്റാമെന്നും തിരുത്താനുള്ള അധികാരം കോടതിക്കുണ്ടെന്നുമുള്ള അദ്ദേഹത്തിന്റെ പരാമര്‍ശം ശ്രദ്ധിക്കപ്പെട്ടു.\nസുപ്രീംകോടതി മുന് ജഡ്ജി കെ കെ മാത്യുവിന്റെയും അമ്മിണി തരകന്റെയും മകനായ കെ എം ജോസഫ് അതിരമ്പുഴ കുറ്റിയില് കുടുംബാംഗമാണ്. കൊച്ചി, ഡല്‍ഹി, ചെന്നൈ എന്നിവിടങ്ങളിലാണ് പഠനം പൂര്‍ത്തിയാക്കിയത്. എറണാകുളം ലോ കോളേജില്‍നിന്നും നിയമബിരുദമെടുത്തശേഷം 1982ല് അഭിഭാഷകനായി എന്റോള്‍ചെയ്തു. ഡല്‍ഹി ഹൈക്കോടതി, കേരള ഹൈക്കോടതി എന്നിവിടങ്ങളില് പ്രാക്ടീസ് ചെയ്ത അദ്ദേഹം സിവില്, ഭരണഘടനാ കേസുകളില് പ്രാഗല്‍ഭ്യം നേടി.\nകൊളീജിയം ശുപാര്‍ശ സര്‍ക്കാരും രാഷ്ട്രപതിയും അംഗീകരിച്ചാല് ഇന്ദുമല്‍ഹോത്ര സുപ്രീംകോടതി ജഡ്ജിയാകുന്ന ഏഴാമത്തെ വനിതയാകും. ലൈലാ സേത്തിന് ശേഷം സുപ്രീംകോടതി മുതിര്‍ന്ന അഭിഭാഷകപദവി നല്‍കിയ ഏക വനിതയാണ് അവര്. നിലവില് ജസ്റ്റിസ് ആര് ഭാനുമതി മാത്രമാണ് സുപ്രീംകോടതിയിലെ വനിതാ ജഡ്ജി. ഛത്തീസ്ഗഢ് ഹൈക്കോടതി ചീഫ്ജസ്റ്റിസ് തോട്ടത്തില് ബി രാധാകൃഷ്ണനെ ആന്ധ്രാപ്രദേശ് ഹൈക്കോടതിയിലേക്കും കേരള ഹൈക്കോടതി ജഡ്ജി പി ഡി രാജനെ അലഹബാദ് ഹൈക്കോടതിലേക്കും മാറ്റാനും ശുപാര്‍ശയുണ്ട്.\nTags: ഇന്ദു മല്‍ഹോത്രകൊളീജിയംജസ്റ്റിസ് കെ.എം ജോസഫ്സുപ്രീം കോടതി ജസ്റ്റിസ്\nകാലാവസ്ഥ മാറി : ഉച്ചകഴിഞ്ഞ് സ്കൂള് അവധി പ്രഖ്യാപനം വിദ്യാഭ്യാസ വകുപ്പ് പിന്‍വലിച്ചു


'2014ലേത് സാമ്പിൾ, തൃശൂർ പൂരം 2019ൽ': ബി.ജെ.പിക്ക് 300 സീറ്റെന്ന് സർവേ\nSeptember 13, 2018, 5:54 pm\nന്യൂഡൽഹി: അടുത്ത വർ‌ഷം നടക്കാനിരിക്കുന്ന പൊതുതിരഞ്ഞെടുപ്പിൽ ബി.ജെ.പി 300 സീറ്റുകൾ നേടുമെന്നും എൻ.ഡി.എ 360ൽ കൂടുതൽ സീറ്റുകൾ നേടുമെന്നും പാർട്ടി സർവേ. വിലക്കയറ്റം, ഇന്ധനവില വർദ്ധന, തൊഴിലില്ലായ്‌മ, രൂപയുടെ വിലയിടിയൽ തുടങ്ങിയ പ്രതികൂല സാഹചര്യത്തിലും ബി.ജെ.പി വിജയിക്കുമെന്ന സർവേ പാർട്ടി പ്രവർത്തകർക്കിടയിൽ ആവേശം ഉണ്ടാക്കിയിട്ടുണ്ട്.\n2019ലെ ലോക്‌സഭാ തിരഞ്ഞെടുപ്പിൽ എൻ.ഡി.എക്ക് 51 ശതമാനം വോട്ട് ലഭിക്കുമെന്നാണ് സർവേ പറയുന്നത്. 2014ലെ തിരഞ്ഞെടുപ്പിനേക്കാൾ 12 ശതമാനം കൂടുതൽ. രാജ്യത്തെ ജനങ്ങളുടെ വികാരം കേന്ദ്രസർക്കാരിനൊപ്പമാണ്. കേന്ദ്രസർക്കാർ സേവനങ്ങൾ 90 ശതമാനം ഗ്രാമീണർക്കും ലഭിച്ചതായും മുതിർന്ന കേന്ദ്രസർക്കാർ ഉദ്യോഗസ്ഥർ അവകാശപ്പെട്ടു. 2014ൽ എൻ.ഡി.എ 336 സീറ്റുകളും ബി.ജെ.പി 282 സീറ്റുകളും നേടിയിരുന്നു. എന്നാൽ സർവേ സംബന്ധിച്ച് കൂടുതൽ വിവരങ്ങൾ വെളിപ്പെടുത്താൻ ബി.ജെ.പിയും കേന്ദ്രസർക്കാർ വൃത്തങ്ങളും തയ്യാറായില്ല.\nഅതേസമയം, ഇതിന് മുമ്പ് ചില മാദ്ധ്യമ സ്ഥാപനങ്ങളും ഏജൻസികളും നടത്തിയ സർവേയിൽ ബി.ജെ.പി വൻ നേട്ടമുണ്ടാക്കുമെന്ന് പ്രവചിക്കുന്നില്ല. കഴിഞ്ഞ മേയിൽ ഒരു ദേശീയ മാദ്ധ്യമം നടത്തിയ സർവേയിൽ 47 ശതമാനം ആളുകളും നരേന്ദ്ര മോദിക്ക് രണ്ടാമൂഴം നൽകുന്നതിനെ അനുകൂലിച്ചിരുന്നില്ല. കോൺഗ്രസ് അദ്ധ്യക്ഷൻ രാഹുൽ ഗാന്ധി പ്രധാനമന്ത്രി നരേന്ദ്ര മോദിക്ക് പകരക്കാരൻ ആകുമെന്നും ആളുകൾ അഭിപ്രായപ്പെട്ടിരുന്നു. ജൂലായിൽ ഇന്ത്യാ ടുഡെ നടത്തിയ സർവേയിൽ എൻ.ഡി.എക്ക് 281ഉം കോൺഗ്രസിന് 122 സീറ്റുകളുമാണ് പ്രവചിച്ചത്. ബി.ജെ.പിയുടെ സീറ്റ് നില 282ൽ നിന്നും 245ലേക്ക് താഴുമെന്നും കോൺഗ്രസ് 83 സീറ്റുകൾ അധികമായി നേടുമെന്നും പ്രവചിച്ചിരുന്നു.\nഅതിനിടെ, പ്രതിപക്ഷം മുമ്പെങ്ങുമില്ലാത്ത ആരോപണങ്ങളുമായി കേന്ദ്രസർക്കാരിനെതിരെ ആക്രമണം നടത്തുന്നത് ബി.ജെ.പി കേന്ദ്രങ്ങളിൽ ആശങ്ക സൃഷ്‌ടിച്ചിട്ടുണ്ട്. നിലവിൽ പ്രതിപക്ഷത്തിന്റെ ആരോപണങ്ങളിൽ മറുപടി പറഞ്ഞ് സമയം കളയാതെ സർക്കാരിന്റെ നേട്ടങ്ങൾ ചൂണ്ടിക്കാണിക്കാനാണ് ബി.ജെ.പി നേതാക്കൾക്ക് പാർട്ടി നൽകിയിരിക്കുന്ന നിർദ്ദേശം. ഇതിനിടയിലാണ് ജയ്‌റ്റ്‌ലിക്കെതിരെ മല്യയുടെ വെളിപ്പെടുത്തൽ പുറത്തുവരുന്നത്. ഈ ആരോപണത്ത പ്രതിരോധിക്കാൻ ബി.ജെ.പി നേതാക്കൾ കൂട്ടത്തോടെ വാർത്താ സമ്മേളനം നടത്തിയതും ശ്രദ്ധേയമാണ്.\nറാലിക്കിടെ വാതക ബലൂണിന് തീപിടിച്ചു, രാഹുൽ ഗാന്ധി തലനാരിഴയ്ക്ക് രക്ഷപ്പെട്ടു\nഒരു കൈയബദ്ധം, മറ്റൊന്നും ഉദ്ദേശിച്ചിട്ടില്ല: യുവതിക്കയച്ച വാട്‌സാപ്പ് ചാറ്റിന് മാപ്പ് പറഞ്ഞ് ചേതൻ ഭഗത്\nആക്രമണ ഭീഷണി: ഗുജറാത്തിൽ നിന്ന് അന്യസംസ്ഥാന തൊഴിലാളികൾ പലായനം ചെയ്യുന്നു\nഇരുളിലും ശത്രുക്കളെ തേടി പൃഥ്വി2എത്തും, രാത്രി പരീക്ഷണ വിക്ഷേപണം വിജയം\nഹൈദരാബാദ് സർവ്വകലാശാല യൂണിയൻ എ.ബി.വി.പിക്ക്\nഅവരുടെ കണ്ണീർ അദ്ദേഹം കണ്ടു, മോദിയുടെ ആ വാക്കുകൾ ഹൃദയത്തിൽ നിന്നുള്ളതായിരുന്നു: അമിത് ഷാ\nഭഗവാൻ ശ്രീകൃഷ്‌ണന്റെ ജനന സർട്ടിഫിക്കറ്റ് ആവശ്യപ്പെട്ട് വിവരാവകാശ രേഖ, പരിഹാസമെന്ന് ഭരണകൂടം\nഅടുത്ത അഞ്ച് വർഷവും മോദിയുടേത് തന്നെ, വെല്ലാൻ ആരുമില്ലെന്ന് സർവേ ഫലം\nഅന്യജാതിക്കാരനുമായി ഒളിച്ചോടിയ യുവതിയെ മരത്തിൽ കെട്ടിയിട്ട് മർദ്ദിച്ചു\nമോദിക്കായി തിര.കമ്മിഷൻ പത്രസമ്മേളനം വൈകിച്ചെന്ന് ആരോപണം\nഅഞ്ച് സംസ്ഥാനങ്ങളിൽ നവംബർ - ഡിസംബർ മാസങ്ങളിൽ തിരഞ്ഞെടുപ്പ്, വോട്ടെണ്ണൽ ഡിസംബർ 11ന്\nരാജ്കോട്ടിൽ ഇന്ത്യൻ വിജയഗാഥ, ജയം ഇന്നിംഗ്സിനും 272 റൺസിനും\nപ്രധാനമന്ത്രിയാകുമോ? ചോദ്യത്തിന് രാഹുൽ ഗാന്ധി നൽകിയ മറുപടി ചർച്ചയാകുന്നു\nശബരിമല വിഷയത്തിൽ ഉത്തരം മുട്ടി ബി.ജെ.പി നേതാവ് പത്രസമ്മേളനത്തിൽ നിന്ന് ഇറങ്ങിപ്പോയി\nനാട്ടുകാരുടെ തല്ലു കൊള്ളാൻ വയ്യ, നരേന്ദ്ര മോദിയുടെ അപരൻ ബി.ജെ.പി വിട്ടു\nകൂറ്റൻ സ്‌കോർ ഉയർത്തി ഇന്ത്യ, തകർന്നടിഞ്ഞ് വെസ്‌റ്റ് ഇൻഡീസ്\nറിസർവ് ബാങ്കിന്റെ വായ്‌പാ നിരക്കിൽ മാറ്റമില്ല, 74 ലേക്ക് കൂപ്പുകുത്തി രൂപ\nക്ഷേത്രങ്ങൾ ബി.ജെ.പിക്കാരുടെ സ്വകാര്യസ്വത്തോ? കടന്നാക്രമിച്ച് രാഹുൽ


Gas cylinder explodes at hotel ഹോട്ടലിൽ ഗ്യാസ് സിലിണ്ടർ\nഹോട്ടലിൽ ഗ്യാസ് സിലിണ്ടർ പൊട്ടിത്തെറിച്ചു; ആളുകൾ പുറത്തേക്കോടി, രണ്ട് പേർക്ക് പരുക്ക്\nപന്തളം മെഡിക്കൾ മിഷൻ ജംഗ്ഷനിലെ ഹോട്ടലിൽ ഗ്യാസ് സിലിണ്ടർ പൊട്ടിത്തെറിച്ചു. ഇതര സംസ്ഥാനക്കാരായ രണ്ട് പേർക്ക് അപകടത്തിൽ ഗുരുതരമായി പരുക്കേറ്റിട്ടുണ്ട്. ഹൈദരാബാദ് സ്വദേശികളായ സിറാജ്, സൽമാൻ എന്നിവർക്കാണ് പൊള്ളലേറ്റത്.\nഅപകടത്തിൽ കട ഭാഗികമായി കത്തി നശിച്ചു. ഫലക്ക് മജ്ലിസ് ഹോട്ടലിലെ രണ്ട് ഗ്യാസ് സിലിണ്ടറുകളാണ് പൊട്ടിത്തെറിച്ചത്. ഇന്ന് ഉച്ചയ്ക്ക് ഒരു മണിക്ക് ശേഷമാണ് അപകടമുണ്ടായത്. ഉച്ചഭക്ഷണം കഴിക്കുന്നവരുടെ തിരക്കുള്ള സമയത്താണ് സംഭവമുണ്ടായത്.\nRead Also: ഗ്യാസ് സിലിണ്ടർ തുറന്നുവച്ച് ആത്മഹത്യാഭീഷണി; കൊല്ലത്ത് സിൽവർ ലൈൻ കല്ലിടലിനെതിരെ പ്രതിഷേധം\nജീവനക്കാരും ഹോട്ടലിലെത്തിയവരും പുറത്തേക്കോടിയതിനാലാണ് വൻ അപകടമുണ്ടാവാതിരുന്നത്. അടൂരിൽ നിന്നുള്ള ഫയർഫോഴ്സ് സംഘം സ്ഥലത്തെത്തിയാണ് തീ അണച്ചത്. ഫയർഫോഴ്സെത്തിയാണ് ജീനവക്കാരെയും ഭക്ഷണം കഴിക്കാനെത്തിയവരെയും അപകട സ്ഥലത്ത് നിന്ന് മാറ്റിയത്. പരുക്കേറ്റവർ പന്തളത്തെ മെഡിക്കൽ മിഷൻ ആശുപത്രിയിൽ ചികിത്സയിലാണ്.\nStory Highlights: Gas cylinder explodes at hotel\nRead more on: explodes | Gas cylinder | hotel | panthalam\nപഴകിയ എണ്ണ ഉപയോഗിച്ചു; കാട്ടാക്കടയിലെ ഹോട്ടൽ അടപ്പിച്ചു Latest News\nമേല്‍ക്കൂരയും വാതിലും ഭിത്തിയുമില്ല, ഹോട്ടലിന് വാടക 26,000 രൂപ; സീറോ സ്റ്റാര് ഹോട്ടലിന്റെ വിശേഷങ്ങള് അറിയാം Latest News


ട്രിപ്പ് അഡൈ്വസറിന്റെ ഏഷ്യയിലെ മികച്ച 25 നഗരങ്ങളില് നാല് ഇന്ത്യന് സിറ്റികളും\n29 March 2017 7:07 AM GMT\nട്രിപ്പ് അഡൈ്വസറിന്റെ ഏഷ്യയിലെ മികച്ച 25 നഗരങ്ങളുടെ പട്ടികയില് നാല് ഇന്ത്യന് സിറ്റികളും ഉള്‍പ്പട്ടിട്ടുണ്ട്. ഇതോടെ ട്രിപ്പ് അഡൈ്വസറിന്റെ ട്രാവലേഴ്‌സ് ചോയ്‌സില് ഇന്ത്യക്ക് രണ്ടാം സ്ഥാനം നേടാനായി. മികച്ച അഞ്ചു നഗരങ്ങള് ഉള്‍പ്പെട്ട തായ്‌ലന്‍ഡിനാണ് ഒന്നാം സ്ഥാനം. പട്ടികയില് ഉള്‍പ്പെട്ട മികച്ച നഗരങ്ങളില് ഗോവയ്ക്ക് 11-ാം സ്ഥാനവും ന്യൂഡല്‍ഹി 13-ാം സ്ഥാനവും ജെയ്പൂര് 18-ാം സ്ഥാനവും അഗ്ര 19-ാം സ്ഥാനവുമാണ് നേടിയിരിക്കുന്നത്. ഇന്ത്യോനേഷ്യയിലെ ബാലി പട്ടികയില് ഒന്നാം സ്ഥാനത്താണ്.\nമികച്ച നഗരങ്ങളില് ഉള്‍പ്പെടുത്താനുള്ള മാനദണ്ഡം നഗരങ്ങളിലെ ഹോട്ടലുകളുടെ നിലാവരം അതിനെക്കുറിച്ചുള്ള ആളുകളുടെ അഭിപ്രായം, നല്ല ഭക്ഷണശാലകള്, ആകര്‍ഷകമായ സ്ഥലങ്ങള് തുടങ്ങിയ കാര്യങ്ങള് 12 മാസങ്ങളിലെയും പരിശോധിക്കും. കൂടാതെ ട്രിപ്പ് അഡൈ്വസര് വഴിയുള്ള സഞ്ചാരികളുടെ ബുക്കിംഗും പരിശോധിക്കും.\n2017-ലെ ട്രിപ്പ് അഡൈ്വസര് ട്രാവലേഴ്സ് ചോയിസ് അവാര്‍ഡിന് ആന്‍ഡമാന് നിക്കോബാര് ദ്വീപ് സമൂഹത്തില് ഉള്‍പ്പെടുന്ന ഹവലോക്കിലെ രാധാനഗര് ബീച്ചും ഇടം നേടിയിരുന്നു. ലോകത്തിലെ ഏറ്റവും മനോഹരമായ 25 ബീച്ചുകളില് എട്ടാം സ്ഥാനവും ഏഷ്യന് ബീച്ചുകളില് ഒന്നാം സ്ഥാനം നേടാനും ആന്‍ഡമാനിലെ ഈ തീരത്തിന് കഴിഞ്ഞു.\nഐക്യരാഷ്ട്രസഭയുടെ ലോക പൈതൃകപട്ടികയില് ഇടം നേടിയ ബ്രസീലിലെ ഫെര്‍നാണ്ടോ ഡി നൊരോന ലോകത്തിലെ ഏറ്റവും മികച്ച ബീച്ചായി ഒന്നാം സ്ഥാനത്ത് എത്തിയത്. എല്ലാ വര്‍ഷവും ട്രിപ്പ് അഡൈ്വസര് അവാര്‍ഡ് പ്രഖ്യാപനം നടത്താറുണ്ട്. ഒരു വര്‍ഷത്തിന് ഇടയ്ക്ക് ട്രിപ്പ് അഡൈ്വസറില് വന്ന സഞ്ചാരികളുടെ അഭിപ്രായങ്ങള് കണക്കിലെടുത്താണ് മികച്ച കടല് തീരം തിരഞ്ഞെടുക്കുന്നത്.\nട്രിപ് അഡൈ്വസര് ആഗോള തലത്തില് സഞ്ചരിക്കാന് സഹായിക്കുന്ന ഒരു സൈറ്റാണ്. ലക്ഷകണക്കിന് സഞ്ചാരികളുടെ നിര്‍ദ്ദേശങ്ങള് ഇതുവഴി ലഭിക്കും. ലോകത്തിലെ ഏഴ് മില്ല്യണ് ഹോട്ടലുകളുടെയും റെസ്‌റ്റോറെന്റുകളുടെയും 465 മില്ല്യണ് നിരൂപണങ്ങളാണ് ഈ സൈറ്റിലുള്ളത്.\nAgra goa IndianCities jaipur newdelhi tour travel tripadvisor


റാഗിംഗ് കേസുകള് റദ്ദാക്കാന് ആവില്ല: ഹൈകോടതി - Trivandrum News\nറാഗിംഗ് കേസുകള് റദ്ദാക്കാന് ആവില്ല: ഹൈകോടതി\nBy Editor March 14, 2014 Crime0Comments\nകൊച്ചി, 13 മാര്‍ച്ച് (ഹി സ): വിവിധ റാഗിംഗ് കേസുകളിലെ എഫ് ഐ ആര് റദ്ദാക്കാന് പ്രതികള് സമര്‍പ്പിച്ച ഹര്‍ജി ജസ്റ്റിസ് കെ.രാമകൃഷ്ണന് പരിഗണിച്ചു. റാഗിംഗ് കേസുകള് റദ്ദാക്കാന് ആവില്ലെന്ന് ഹൈകോടതി വ്യക്തമാക്കി. അത് റദ്ദാക്കിയാല് സമൂഹത്തിനും മാനെജ്മെന്റ്ഉകള്‍ക്കും, വിദ്യാര്തികള്‍ക്കും തെറ്റായ സന്ദേശം ആയിരിക്കുമെന്നും കോടതി പറഞ്ഞു. പല സ്ഥാപനങ്ങളും സല് പേര് നഷ്ടപെടും എന്ന് കരുതി റാഗിംഗ് കേസുകള് ഒതുക്കി തീര്‍ക്കുന്ന പ്രവണതയാണ് കാണുന്നത്. ഹൈകൊടതിക്ക് സമൂഹത്തിന്റെ പൊതു നന്മ നോക്കണം, ഇത്തരം കേസുകളില് കര്‍ശന നിലപാട് എടുക്കണം എന്നാണ് സുപ്രീന് കോടതി നിര്‍ദ്ദേശം എന്നും ഹൈകോടതി വ്യക്തമാക്കി.\nഎം ഇ എസ് ഇന്‍സ്റ്റിറ്റ്യൂട്ട് ഓഫ് പാരാമെഡിക്കല് സയന്‍സ് മലപ്പുറം ഒന്നാം വര്‍ഷ ബി എസ് സി എം എല് ടി വിദ്യാര്‍ഥിയായ ജോസഫ് അഹസാനെ മൂന്നാം വര്‍ഷ ബി എസ് സി എം എല് ടി വിദ്യാര്തികളായ അബ്ദുല് ഷഹീദ്, സോനു കെ.പി, സബിത്ത് എന്നിവര് ചേര്‍ന്ന് 15-1-2014 നു റാഗിംഗിന്റെ ഭാഗമായി ക്രൂരമായി തല്ലിചതച്ചു. തുടര്‍ന്ന് പെരിന്തല്‍മണ്ണ പോലീസ് കേസ് രെജിസ്റ്റര് ചെയ്തു.\nമുളന്തുരുത്തി സ്വദേശിയായ ജീവര്‍ഗീസ് ജോണിനെ ഇറോഡില് നിന്ന് നാട്ടിലേക്കുള്ള ട്രെയിനില് വച്ച് 14-1-12 രാത്രിയില് സീനിയര് വിദ്യാര്‍ഥികള് ക്രൂരമായി ആക്രമിച്ചിരുന്നു. മുളന്തുരുത്തി പോലീസ് രെജിസ്റ്റര് ചെയ്ത കേസിലെ നാലാം പ്രതി എബിന് ബാബു ആണ് എഫ് ഐ ആര് റദ്ദാക്കാന് ഹര്‍ജി സമര്‍പ്പിച്ചു.ഈ റാഗിംഗ് കേസുകള് പരിഗണിക്കുമ്പോഴാണ് ജസ്റ്റിസ് കെ. രാമകൃഷ്ണന് റാംഗിംഗ് കേസ് ക്രിമിനല് നടപടി ക്രമത്തിന്റെ 482 ആം ചട്ടം പ്രകാരം റദ്ദാക്കിയാല് സമൂഹത്തിനു തെറ്റായ സന്ദേശം ആകും എന്ന് വ്യക്തമാക്കി. ഹൈകോടതി സര്‍ക്കാരിന്റെ വിശദീകരണം തേടിയിട്ടുണ്ട്.\nTags:raggin in kerala, ragging cases in kerala, ragging highcourt\nബംഗലൂരു സ്കൂളില് വെടിവെപ്പ് : പന്ത്രണ്ടാം ക്ലാസ് വിദ്യാര്‍ഥിനി കൊല്ലപ്പെട്ടു\nകസാര ജില്ലയിലെ കൂട്ടമാനഭംഗം: രണ്ട് പേര് പിടിയില്


ലോക സമ്പന്ന രാജ്യങ്ങളില് ഇന്ത്യ ആറാമത്; 2028 ല് നാലാമതെത്തും - themediasyndicate\nലോക സമ്പന്ന രാജ്യങ്ങളില് ഇന്ത്യ ആറാമത്; 2028 ല് നാലാമതെത്തും\nന്യൂഡല്‍ഹി: ലോകത്തെ സമ്പന്ന രാജ്യങ്ങളുടെ പട്ടികയില് ആറാം സ്ഥാനം നേടി ഇന്ത്യ. അഫ്രേഷ്യ ബാങ്ക് പുറത്തുവിട്ട റിപ്പോര്‍ട്ടിലാണ് ഈ കണ്ടെത്തല്. ഇന്ത്യയുടെ മുഴുവന് സമ്പത്ത് കണക്കാക്കിയാല് 8.23 ലക്ഷം കോടി ഡോളര് വരുമെന്നാണ് റിപ്പോര്‍ട്ടില് പറയുന്നത്. 62.584 ലക്ഷം കോടി ഡോളറിന്റെ സമ്പത്തുമായി അമേരിക്കയാണ് ഒന്നാം സ്ഥാനത്ത്. 24.803 ലക്ഷം കോടി ഡോളറുമായി ചൈന രണ്ടാം സ്ഥാനത്തുണ്ട്. മുന്നാമതെത്തിയ ജപ്പാന് 19.522 ലക്ഷം കോടി ഡോളിന്റെ സമ്പത്താണുള്ളത്.\nഓരോ രാജ്യത്തെയും വ്യക്തികളുടെ മുഴുവന് ആസ്തികളും കണക്കാക്കിയാണ് റിപ്പോര്‍ട്ട് തയ്യാറാക്കിയിട്ടുള്ളത്. ഇതില് വസ്തുവകകള്, പണം, നിക്ഷേപങ്ങള്, വ്യവസായങ്ങള് എന്നിവ ഉള്‍പ്പെടും. എന്നാല് സര്‍ക്കാര് ഫണ്ടുകളെ കണക്കില് പെടുത്തിയിട്ടില്ല. വലിയ രാജ്യങ്ങള്‍ക്ക് ജനസംഘ്യാനുപാതികമായ നേട്ടം ഉണ്ടാകാമെന്നതിനാലാണ് അങ്ങനെ ചെയ്തിരിക്കുന്നത്. സമ്പന്ന രാജ്യങ്ങളില് ആദ്യ പത്തില് ഇന്ത്യയെ കൂടാതെ ബ്രിട്ടണ്, ജര്‍മനി, ഓസ്ട്രേലിയ, കാനഡ, ഫ്രാന്‍സ്, ഇറ്റലി എന്നീ രാജ്യങ്ങളുമുണ്ട്. വിയറ്റനാം, ഇന്ത്യ, ചൈന, ശ്രീലങ്ക, മൗറീഷ്യസ് എന്നീ രാജ്യങ്ങളാണ് അതിവേഗം വളരുന്ന വിപണികളെന്നും റിപ്പോര്‍ട്ട് ചൂണ്ടിക്കാണിക്കുന്നു.\nസംരംഭകരുടെ എണ്ണത്തിലുണ്ടായ വര്‍ധനവ്, മികച്ച് വിദ്യാഭ്യാസ സംവിധാനം, വിവരസാങ്കേതിക മേഖലയിലെ മുന്നേറ്റം, റിയല് എസ്റ്റേറ്റ്, ആരോഗ്യ സംരക്ഷണം, മാധ്യമ മേഖല, വിദേശങ്ങളില് നിന്ന് വലിയ തോതില് പുറം ജോലികള് ലഭിക്കുന്നത് തുടങ്ങിയവയാണ് ഇന്ത്യയുടെ വളര്‍ച്ചയ്ക്ക് കാരണം. കഴിഞ്ഞ 10 വര്‍ഷത്തിനിടെ 200 ശതമാനം വളര്‍ച്ചയാണ് ഇന്ത്യയുടെ സമ്പത്തില് ഉണ്ടായിട്ടുള്ളത്. അടുത്ത പത്തുവര്‍ഷത്തിനകം ഇന്ത്യ നാലാം സ്ഥാനത്തേക്ക് ഉയരുമെന്നും റിപ്പോര്‍ട്ട് ചൂണ്ടിക്കാണിക്കുന്നു.\n2027 ആകുമ്പോഴക്കേും ചൈനയുടെ സമ്പത്തില് വലിയ വളര്‍ച്ചയുണ്ടാകുമെന്നും 69.449 ലക്ഷം കോടി ഡോളര് എന്ന നിലയിലേക്ക് ഉയരുമെന്നും റിപ്പോര്‍ട്ട് ചൂണ്ടിക്കാണിക്കുന്നു. എന്നാല് അമേരിക്ക തന്നെയാകും അപ്പോഴും ഒന്നാം സ്ഥാനത്ത്. സമ്പത്തില് കാര്യമായ വര്‍ധനവുണ്ടാകില്ലെങ്കിലും 75.101 ലക്ഷം കോടി ഡോളറിന്റെ സമ്പത്ത് അമേരിക്കയ്ക്ക് ഉണ്ടാകും.\nഅതേസമയം ലോകത്താകമാനമുള്ള സ്വകാര്യ സമ്പത്തുകള് മുഴവുനും എടുത്താല് അത് 215 ലക്ഷം കോടി ഡോളറോളം വരും. സമ്പന്നരുടെ എണ്ണം ഒന്നരക്കോടിക്ക് മുകളില് ( ഏകദേശം 1.52 കോടി) വരുമെന്നും കണക്കുകള് പറയുന്നു. ഓരോരുത്തര്‍ക്കും ശരാശരി 10 ലക്ഷം ഡോളറിന്റെ സമ്പത്തുണ്ടാകുമെന്നും റിപ്പോര്‍ട്ട് ചൂണ്ടിക്കാട്ടുന്നു. 584,000 കോടീശ്വരന്‍മാരാണ് ഇപ്പോള് ലോകത്തുള്ളത്. ശതകോടീശ്വരന്‍മാര് 2,252 പേരും.\nTags: 2028 ല് നാലാമതെത്തുംindia-sixth-wealthiest-country-in-the-worldലോക സമ്പന്ന രാജ്യങ്ങളില് ഇന്ത്യ ആറാമത്\nഅഭിമന്യുവധം: ഒരാള്‍കൂടി പിടിയില്\nസര്‍വകക്ഷി യോഗത്തിലേക്ക് ഹിന്ദു സംഘടനകളെ വിളിച്ചിരുന്നെങ്കില് ചര്‍ച്ച കൂടുതല് ഫലപ്രദമാകുമായിരുന്നു; ശ്രീധരന്‍പിള്ള


Problems in Bihar NDA | നിതീഷിനെ വെട്ടി ബിഹാര് പിടിക്കാന് ബിജെപി; ജെഡിയു മുന്നണിക്ക് പുറത്തേക്ക്, പ്രതിപക്ഷത്തും പ്രതീക്ഷ - Malayalam Oneindia\n21 min ago മുഖ്യമന്ത്രിയും ഗവര്‍ണറും വ്യോമയാന മന്ത്രിയും കരിപ്പൂരിലെത്തും; വി മുരളീധരന് അപകട സ്ഥലത്തെത്തി\nPublished: September 16 2019, 14:49 [IST]\nബിഹാര്: നിയമസഭാ തിരഞ്ഞെടുപ്പിന് ഒരു വര്‍ഷം മാത്രം ശേഷിക്കുന്ന ബിഹാറില് എന്‍ഡിഎയ്ക്കുള്ളില് വിള്ളലുകള് രൂക്ഷമാകുന്നു. സംസ്ഥാനത്ത് മുന്നണിയെ നയിക്കുന്ന കക്ഷിയാണെങ്കിലും മറ്റ് ഘടകക്ഷികളെ കൂടെക്കൂട്ടി ബിജെപി തങ്ങളുടെ വളര്‍ച്ചയ്ക്ക് തടയിടാന് ശ്രമിക്കുന്നുവെന്നാണ് ജെഡിയുടെ നേതൃത്വത്തിന്‍റെ ആശങ്ക. ലോക്സഭാ തിരഞ്ഞെടുപ്പിന് പിന്നാലെ കേന്ദ്രമന്ത്രിസഭയില് കാബിനറ്റ് റാങ്ക് നല്‍കില്ലെന്ന ബിജെപി നിലപാടില് പ്രതിഷേധിച്ച് ഒരു മന്ത്രിസ്ഥാനവും വേണ്ടെന്ന് ജെഡിയു നിലപാട് എടുത്തിരുന്നു.\nഅതിന് ശേഷം നടന്ന ബിഹാര് മന്ത്രിസഭ പുനഃസംഘടനയില് ബിജെപിക്ക് കാര്യമായ പരിഗണന നല്‍കാന് ജെഡിയുവും തയ്യാറായിരുന്നില്ല. ഈ അസ്വാരസ്യങ്ങള് നിലനില്‍ക്കെയാണ് അടുത്ത വര്‍ഷം നടക്കാനിരിക്കുന്ന നിയമ സഭാ തിരഞ്ഞെടുപ്പില് ബിജെപി-ജെഡിയു സഖ്യത്തിന്‍റെ മുഖമായി നിതീഷ് കുമാറിന് പകരം പുതിയ നേതാവിനെ ഉയര്‍ത്തിക്കാട്ടാമെന്ന് ഒരു വിഭാഗം ബിജെപി നേതാക്കള് കഴിഞ്ഞ ദിവസം പ്രഖ്യാപിച്ചത്.\nബിജെപിയുടെ നേതൃത്വത്തില് നിയമസഭാ തിരഞ്ഞെടുപ്പിനെ നേരിടാന് മറ്റു കക്ഷികള് നീക്കം നടത്തുന്നുവെന്ന സൂചനയും ജെഡിയുവിനേയും നിതീഷ് കുമാറിനേയും കൂടുതല് ആശങ്കയിലാഴ്ത്തുന്നു. നിലപാട് പൂര്‍ണ്ണമായും വ്യക്തമാക്കാതെയായിരുന്നു എല്‍ജെപി അധ്യക്ഷനും കേന്ദ്രമന്ത്രിയുമായ റാം വിലാവസ് പാസ്വാന്‍റെ പ്രതികരണം. നിതീഷ് കുമാറാണ് തങ്ങളുടെ ക്യാപ്റ്റനെന്ന് പാസ്വാന് പറഞ്ഞെങ്കിലും മറ്റൊരു ക്യാപ്റ്റനെന്ന നിര്‍ദേശം ബിജെപി മുന്നോട്ടുവെയ്ക്കുന്നതു വരെയേ അതുണ്ടാകൂവെന്നാണ് അദ്ദേഹം വ്യക്തമാക്കിയത്.\nപുതിയ ക്യാപ്റ്റനെ ബിജെപി തീരുമാനിച്ചില്ലെങ്കില് അദ്ദേഹം തന്നെ സ്ഥാനത്ത് തുടരുമെന്നും ദി ഹിന്ദു പത്രത്തിന് അനുവദിച്ച അഭിമുഖത്തില് പാസ്വാന് പറഞ്ഞു. ബിഹാറിലെ സഖ്യത്തില് വലിയ സ്വാധീനമുള്ള പാസ്വാന്‍റെ നിലപാട് നിതീഷ് കുമാറിന്‍റെ ഭാവിയില് നിര്‍ണ്ണായകമാണ്. ലോക്സഭാ തിരഞ്ഞെടുപ്പില് മത്സരിച്ച ആറ് സീറ്റിലും വിജയിച്ച പാസ്വാന്‍റെ പാര്‍ട്ടി നിയമസഭാ തിരഞ്ഞെടുപ്പില് കൂടുതല് സീറ്റുകള് മുന്നണിയില് ആവശ്യപ്പെടാനുള്ള നീക്കത്തിലാണ്.\nനിലവില് 243 അംഗ നിയമസഭയില് രണ്ട് എംഎല്‍എമാര് മാത്രമാമാണ് പാസ്വാന്‍റെ ലോക് ജനശ്കതി പാര്‍ട്ടിക്കുള്ളത്. 67 അംഗങ്ങളുള്ള ജെഡിയുവാണ് ഭരണപക്ഷത്തെ ഏറ്റവും വലിയ കക്ഷി. ബിജെപിക്ക് 52 അംഗങ്ങളാണ് ഉള്ളത്. 2015 ല് കോണ്‍ഗ്രസ്, ആര്‍ജെഡി എന്നീ കക്ഷികള്‍ക്കൊപ്പം മഹാസഖ്യം രൂപീകരിച്ച് മത്സരിച്ച് അധികാരം പിടിച്ച ജെഡിയു പിന്നീട് സഖ്യം ഉപേക്ഷിച്ച് ബിജെപിക്കോപ്പം ചേരുകയായിരുന്നു.\nനിതീഷ് കുമാറും ബിജെപിയുമായുള്ള പ്രശ്നങ്ങള് നാള്‍ക്കുനാള് രൂക്ഷമായി വരുന്നതോടെ അത് മുതലെടുക്കാന് ആര്‍ജെഡി ക്യാംമ്പിലും തയ്യാറെടുപ്പുകള് തുടങ്ങിയിട്ടുണ്ടെന്നാണ് റിപ്പോര്‍ട്ടുകള് സൂചിപ്പിക്കുന്നത്. ജെഡിയുവിനെ തിരെകയെത്തിച്ച് മഹാസാഖ്യം വീണ്ടും രൂപീകരിക്കാനുള്ള ചര്‍ച്ചകള് നടന്നുവരികയാണെന്ന് ആര്‍ജെഡി നേതാവ് രഘുവന്‍ഷ് പ്രസാദ് സിങ് ശനിയാഴ്ച്ച പറഞ്ഞിരുന്നു.\nഎന്നാല് ഇരുപാര്‍ട്ടിയിലേയും ചില നേതാക്കള് ഇത് തള്ളിക്കൊണ്ട് രംഗത്ത് എത്തിയിട്ടുണ്ട്.അഴിമതിക്കേസില് ജയിലിൽ കഴിയുന്ന ലാലു പ്രസാദ് യാദവിന്റെ പാർട്ടിയുമായി ഒരുമിച്ചു പോകുന്ന പ്രശ്നമില്ലെന്നു ജെഡിയു ദേശീയ വക്താവ് കെസി ത്യാഗി പറഞ്ഞു. തേജസ്വി യാദവ് പരസ്യമായി നിതീഷിനെതിരെ പ്രചാരണം നടത്തിയതാണ് ലോക്സഭാ തിരഞ്ഞെടുപ്പില് തിരിച്ചടിയായതെന്ന വിമര്‍ശനവും ആര്‍ജെഡിയിലെ മുതിര്‍ന്ന നേതാക്കള്‍ക്കുണ്ട്.\nസ്വന്തം പാര്‍ട്ടിയില് നിന്ന്\nഅതേസമയം, ക്യാപ്റ്റന് പരാമര്‍ശങ്ങളില് നിതീഷ് കുമാറിനെ പിന്തുണച്ചതിന്റെ പേരില് ഉപമുഖ്യമന്ത്രിയും ബിജെപി നേതാവുമായ സുശീല് കുമാര് മോദിക്ക് സ്വന്തം പാര്‍ട്ടിയില്‍നിന്നു വിമര്‍ശനം നേരിടേണ്ടി വന്നു. ബിഹാറിലെ എന്‍ഡിഎയുടെ ക്യാപ്റ്റന് നിതീഷാണെന്ന് സുശീല് കഴിഞ്ഞ ദിവസം ട്വീറ്റ് ചെയ്തിരുന്നു. നിയമസഭാ തിരഞ്ഞെടുപ്പിലും നിതീഷ് തന്നെ ക്യാപ്റ്റനായി തുടരുമെന്നും സുശീല് പറഞ്ഞു. ഇതാണ് വിമര്‍ശനങ്ങള്‍ക്ക് ഇടയാക്കിയത്.\nസുശാന്തിന്റെ മരണം: സിബിഐ അന്വേഷണം ശുപാര്‍ശ ചെയ്ത് ബീഹാര് സര്‍ക്കാര്, അന്ന് സംഭവിച്ചത്!!\nബീഹാറില് ഓപ്പറേഷന് ലോട്ടസ്,5ആര്‍ജെഡി എംഎല്‍സിമാര് ജെഡിയുവില്, തരിപ്പണമായി കോണ്‍ഗ്രസ് സഖ്യം!!\nബീഹാറില് ഭൂരിപക്ഷം പ്രവചിച്ച് അമിത് ഷാ.... ലോക്‌സഭാ തിരഞ്ഞെടുപ്പിലെ പോലെ, മുഖ്യമന്ത്രിയും!!\nനിതീഷ് കുമാറാണ് ബീഹാറില് എന്‍ഡിഎയുടെ മുഖ്യമന്ത്രി, മാറ്റമില്ല, മുട്ടുമടക്കി എല്‍ജെപി, ഭീഷണിയേറ്റില്ല!!\nnitish kumar jdu nda rjd ljp rahul gandhi ജെഡിയു ആര്‍ജെഡി എല്‍ജെപി എൻഡിഎ\nProblems in Bihar NDA\nStory first published: Monday, September 16, 2019, 14:49 [IST]